
KA a MT BROS SAS 


„„KOSMOS“ 
Js S 2 | 
huo 1029 m. eina su ilustfuotu populariu skyrium -„Gamtos Draugas“, 
skiriamu gamtai ne. tik pažinti, bet ir jai pamylėti bei globoti. . 
„Kosmos“ -aktualiai informuoja apie šių dienų Iėkte lekiančią gamtos 
įnokslų pažangą ir jų taikinimą gyvenimui. S. = 
„Kosmos“ yra laisvų moksliškų diskusijų organas; jis deda visus straip- 
snius pačių autorių atsakumų; jis neskelbia tik vienašališkų nuomonių ar teorijų. 
„Kosmo“ š. m. sausio—kovo mėn. NN-se (1364-48 pusl.) įdėti straipsniai: 
inok. Abramavičiaus, prof. Avižonio, prof. Butkevičiaus, doc. Elisono, prof. I0a- 
nausko, Dro Juškas, prof. Lašo, mok. Mchnevičienės, do Pakšto, Dro Pakueko, 
[2 


Dro Puodžiukyno, prof. Purėno, Dra Slavėno, prof. Siviekio, prof. Regelio it 


|| prof. Vilkaičio, taip pat vertimai iš Liener'io, Penck'o, Searledo ir K. 


„Kosmos“ artimiausiuose NN-se ėis:; Drenėrmano apie amerikiečių pa- 
leontologines ekspedicijas į Centrinę Aziją ir jų nuostabius radinius (dino- 
zaurų kiaušinius ir k; gausiai ilustruota), Aolupailos apie Nemuno kilpą, 

“ Purino dėliai chemijos terminologijos lietuvių kalba, Sleževičiaus apie me- 
teoritą Lietuvos padangėse ir apie Lietuvos triangulaciją, Slavėno apie Čem- 
Berlino: planetesimalių hipotezę, Širickio apie gintaro fauną ir k., Jurkaus apie 
Foucault'o švytuoklę, Kulvinsko iš šių dienų radiotechnikos, Dalinkevičiaus 


popularus Lietuvos geologijos išdėstymas ir k, Ošmiiano apie-kai kurias nau-. 


dingas geologines padermes Lietuvoj, Naikevičaitės apie lietuvių kraujo gru- 
pes. Toliau — eilė straipsnių apie gyvijos evolucijos klausimus, k. a., ver- 
stiniai "Ra/eson'o apie evolucionistinį tikėjimą ir šių dienų abėjojimus, taip pat 
rankos apie gyvijos evolucijos problemą, ir originaliniai B/ažio apie įgytų 
savybių paveldėjimą patologijos atžvilgiu, Landaw'o atsakymas savo Opo- 
nentams diskusijose, kilusiose Kauno Medicinos Draugijoje, Dovydaičio apie 
Paulių Kammererjį-ir jo tragizmą kovoj del įgytų savybių pavaldumo ir apie 
šių dienų evolucionistų svyravimus žmogaus kilmės klausimu if k. Verstinių 
straipsnių. dar numatyti: Jeans'o apie visatos praeitį ir ateitį, Gockelio pasau- 
“lio "amžinybės kritika. fizikos požvilgiu, Aukn'o apie dabarties chemiją ir 
ateities biologiją ir k. Beto, vis eina mokslinio darbo kronika ir įvairenybės. 
„Kosmo“ su „Gamtos Draugė“ 1929 m. prėnumeratos kaina: . 
„Lietuvoj (taip pat Latvijoj, Estijoj, Vokietijoj): visų mokyklų moksleiviams, 
studentams ir kariams— metams 20 litų, pusei metų 10-1itų; visiems kitiems: 
metams 25 litai, pusei. mėtų 14 litų. Kitur užsieniuose metams 30. titų. - 
Ė - Prenumeratos pinigus siųsti adresuojant: 
„Kosmo“ administracijai Kaune, Ukmergės pl. 38 B. 


„Dar yra nedidelis skaičius ir praeitų metų „Kosmo“ pilnų komplektų šiąja 
kaina: 1928 m. 25 lt., 1927 m. 20 H., 1926 m. 20 lt, 1925 m. 184t., 1924 m. 


“151, 1022—23 m. 10 IL, 1920 —21 m., vienerios knygos (nepilnas komp.) 8 lt, 


.  Atsiunčiant 1 litą pašto ženklais, pasiunčiama pasižiūtėt įvairių pa- 
vyzdžių ir kai kurių metų „Kosmo“ turiniai. Ž5 


2 Redaktorius ir leidėjas Pr. Dovydaitis, Ė 
Kaunas, Ukmergės plentas 38 B. Tel. 1404. 


Senėjimo problema biologijoj. 


Prof. Dr. P. B. Šivickio paskaita, 
viešai skaityta šių metų sausio mėn. 23 d. Lietuvos Universiteto Didžiojoj Salėj *. 


i 


Laikas nuo laiko ir lietuviškuose laikraščiuose skaitome žinių apie 
įvairius pajauninimo būdus. Užsienių popularioje spaudoje tokių žinių esti 
dar daugiau. Žmonių visuomenėje, ypačiai Europos, susidarius gana tvirta 
nuomonė apie pajauninimo galimumą. Kaip rašo Dr. A. Pettit (iš Insti- 
tute Pasteur de France), tai jo geltonojo drugio tyrinėjimai labai lėtai teeiną 
vyriausiai dėl to, kad jis negalįs gauti beždžionių, nes jos išvežamos Euro- 
pon žmonių pajauninimo reikalams (Cf. J. Am. Med. Ass. 1928, Dec. 8. p. 
1817). Teko girdėti, jog būta ir Lietuvoje pajauninimo bandymų. — Aišku, 
jog pajaunėjimo, arba senėjimo pašalinimo, klausimas šiais laikais yra aktua- 
lus klausimas. Taigi, gal bus ir mums pravartu čia šį klausimą kiek 
panagrinėti. 

Senėjimu susirūpinusių žmonių bus buvę nuo pat pirmojo žmogaus 
atsiradimo ant Žemės. Jau iš senovės turime žinių apie įvairius jauninimo 
eliksirus, kuriuos slaptomis formulėmis buvę bandoma padaryti laboratorijose. 
Nors tam ir labai daug laiko praleista, tačiau tokio eliksiro, rodos, niekam 
nepasisekė padaryti. Buvo išsvajota ir ieškoma jaunystę teikiančių vandens | 
versmių — sakoma net, kad Ponce de Leo.n'as tokių versmių ir suradęs kaž 
-kur Floridoje, bet dėl kokios ten priežasties jis jomis pasinaudoti negalėjęs ir 
pats mirė nuo senatvės. Ir lietuvių, kaip ir kitų tautų, liaudies pasakos, 
aure, pilnos pasakojimų apie įvairius paukščių pienus ir gaivinančius bei 
jauninančius vandenius; tačiau visi šie vaistai veikia vien tik pasakose, o 
perkelti į realybę jie išnyksta kaip sapnai. Tačiau nors ir išnyksta, bet tie 
pasakojimai nurodo priežastį, dėl kurios jie atsirado. Tą priežastį labai 
lengva matyti. Visi tie svajojimai ir ieškojimai kyla iš kasdienio žmonijos 
prityrimo ir susirūpinimo, jog mes visi diena po dienos sęstame ir tai be 
mūsų pačių noro, arba, tiksliau pasakant, prieš mūšų pačių norą. 

Dėl ko mes sęstame ir ar galima nuo senatvės apsisaugoti, pajaunėti 
ir kaip prie to einama šiais laikais — bus šiuo kartu mano tėma. Atsimenant, 
kad ne visi mes esame su biologijos mokslais vienaip susipažinę, gal bus 
geriausia mums pradėti nuo pačių pirmųjų biologijos žinių. 

Kiekvieno gyvo daikto kūnas, kaip augalo, taip ir gyvūno, yra susida- 
ręs iš protoplasmų sistemos. Nors kai kurių biologų buvo ir dabar tebėra 
manoma, jog protoplasma, arba gyvoji medžiaga, yra ta pati visiems gyviems 
daiktams, tačiau šiais laikais dauguma laikosi tos nuomonės, jog ne tik kiek- 
vienas organizmas, bet ir vieno to paties organizmo įvairūs organai turi 
savą protoplasmos sudėtį, kuri ir cheminiu, ir fiziniu atžvilgiu skiriasi nuo 


* Kaip mūsų skaitytojai jau žino, profesorius Šivickis, po keleto metų profesoria- 
vimo Pilipinų Universitete Maniloj, nuo šių metų pradžios jau darbuojasi mūsų Universitete. 
Cia ir eina jo įžengiamoji paskaita, kuri, skaitoma, dėl laiko stokos, buvo stipriai sutrum- 
pinta, o čia dedama ištisai, kaip buvo parašyta. Šiąja proga ir „Kosmos“ sveikina proi. 
Si i ceki, kaip naują mūsų aukštosios mokyklos pajėgą ir kaip savo nuolatinį bendra- 

kitų protoplasmų sudėties. Ne tik šitai yra tiesa, bet yra tiesa dar ir tai, 
jog, jei ne cheminiu, tai bent tizikiniu atžvilgiu protoplasma yra kitaip 
susitvarkius viename ir tame pačiame organe atskirais jo gyvenimo laikais. 

Protoplasmų sistema kiekviename gyvame kūne turi išlaikyti tam tikrą 
ekvilibrijų (pusiausvirą), kuris yra ne statiškas, bet dinamiškas ekvilibrijus. 
Visos protoplasmos chemiškos ir tizikiškos reakcijos bet kurioje kūno dalyje 
sukelia visą eilę reakcijų kitos kūno dalies protoplasmoje. Bet kuriai reak- 
cijai nuolat besikartojant, pagal Le Chatollier'o principą, pati protopla- 
sma pasikeičia taip, kad ji mažiausiai nuo tas rūšies reakcijų nukentėtų, t. y. 
kad, jai reaguojant, reikėtų kuo mažiausiai įšaikvoti energijos. Toji proto- 
plasmos dalis, kuri nuolatos turi reaguoti tos pačios rūšies stimului (aksti- 
nui), ilgainiui teigiamai ar neigiamai prisitaiko prie to stimalo, ji diferencuo- 
jasi. Tai, ką mes vadiname gyvybe, yra labai arti susirišę su dinamiškąja 
pusiausvira. Kuomet protoplasma pasiekia statištos pusiausviros, žūsta ir 
gyvybė. Mes tada sakome, jog toks gyvas daiktas yra miręs. Nuo pradžios 
gyvo padaro atsiradimo iki jo mirties praeina daugiau ar mažiau laiko. Tą laiko 
periodą, t. y. dinamiškojo ekvilibrijaus periodą, mes vadiname to organizmo 
gyvenimu. 

Norėdami pažvelgt į bendrąjį gyvūnų gyvenimą, pradėkime nuo proto- 
zojų, t. y. nuo tų gyvūnėlių, kurie visą savo amžių pasilieka vienceliai. 
Pažiūrėkime į gyvenimą visose šalyse dažniausiai sutinkamo protozojo 
Pavamoecium. 

Visas paramecijo kūnelis tėra viena celė, galinti išaugt iki 60 mikronų 
didumo, t. y. iki tokio didumo, jog be mikroskopo vos tik galima ją įmatyti. 
Toji viena celė eina visas gyvybei reikalingas pareigas: ji ima maistą, tą 
maistą ji virškina, asimiluoja, t. y. jima jį į savo protoplasmą, netinkamas 
ir nuodingas protoplasmai medžiagas išmeta laukan; ima vandeny ištirpusį 
oksigeną ir jį sunaudoja savo metabolizme, t. y. savo išvidinėse chemiškose 
reakcijose; ji juda, plaukioja, auga ir sęsta. Išaugus ir pasenus, ji dalos į 
dvi dalį. Tiedvi dali išauga į du nauju parameciju. Juodu greitai tampa 
panašiu į vienas kitą, spėriai auga, sęsta ir vėl jų kiekvienas dalosi. Nuo 
šešeto iki dešimties valandų laikotarpy gali pasibaigti visas vieno paramecijo 
gyvenimo ciklius. Paramecijąi „savo mirtimi“ nemiršta. Jei jų niekas neiš- 
muštų, ar kitaip kaip neišnaikintų, tai labai trumpu laiku jie sausakimšai 
pripildytų visą Žemės paviršių. 

Kaip tik paramecijas pasęsta ir negali ilgiau gyventi, jis dalosi, plyšta 
pusiau. Ar tai jis besendamas prieina savo gyvenimo ribas ir, staiga pajau- 
nėjęs, pradeda dalintis, ar tai jis dalosi dėl to, kad jis per senas gyventi ir 
besidalindamas pajaunėja, yra toki klausimai, kurių lig šiol dar niekas tin- 
kamai neišaiškino. Vienas dalykas aiškus, tai jog paramecijas pasidalijęs 
pajaunėja, pasidaro veiklesnis ir pradeda jau naują gyvenimo ciklių. Du jaunu 
parameciju fabai skiriasi visu savo veiklumu nuo senojo paramecijo, iš kurio 
jiedu išaugo, Profesorius L. Woodrutff'as, prieš dvejetą dešimčių metų 
pradėjęs nuo vieno paramecijo, jį išlaikė iki aštuonių tūkstančių kartų (ge- 
neracijų). Ir paskutinioji jo paramecijų pora savo kūnu ir veiklumu buvo 
taip panaši į jo pirmajį paramecijų, jog jis jokio skirtumo tarp jų nematė. 
Jaunieji paramecijai skyrėsi nuo senųjų, bet jie buvo panašūs į visus kitus 

jaunuosius, nežiūrint kiek šimtų generacijų jie būtų vienas nuo kito atskirti. 
Tas pats ir su senaisiais. 4 

Paramecijų, kaip ir kitų protozojų, kūnelis, nors ir yra prisitaikęs jį 
apsupančioms aplinkybėms, tačiau jis nėra labai išsidiferencavęs. Kiekviena 
jo kūnelio dalis gali geriau ar blogiau eiti visas jo gyvybei reikalingas 
pareigas, tunkcijas. Visai kas kita su kitų gyvūnų grupės, su metazojų 
kūnais. Jų kūnai paprastai susideda iš labai daug celių, kurių viename 
kūne gali būti daug milionų ar net daug miliardų. Cia mes susitinkame 
su faktu, jog įvairios celės labai įvairuoja savo funkcija. Cia jau matome 
darbo pasiskirstymą, o su tuo ir pačių celių laipsnišką pakitėjimą, prisitai- 
kinimą prie savo darbo reikalavimo, arba, kitaip sakant, protoplasmos 
diferenciaciją. 

Minot'as senėjimą surišo su augimu, o Conklin'as, Child'as ir 
kiti senėjimą ir augimą sujungė su diferenciacija. O pati diferenciacija yra 
labai tvirtai susijusi su gyvūno forma. Be formos nėra nė diferenciacijos, 
taigi nėra nė senėjimo. Mes žinome atvejų, kuomet gyviinas nors ir auga, 
bet nesidiferencuoja. Vienas tų atvejų, tai atskirų kūno audinių gabalėlių 
auginimas, šiais laikais atliekamas daugely biologijos laboratorijų. CarreV'is 
ir jo bendradarbiai atskyrė gabalėlį viščiuko širdies, padėjo jį ant tinkamai 
prirengto stiklelio, ir tinkamai.penėdami bei prižiūrėdami jį išlaikė jau daugiau 
kaip penkioliką metų. Tarp kitų būtinų reikalavimų jam palaikyti vienas 
yra tas, kad jį reikia labai dažnai apkarpyti, idant jis neperaugtų. Kaip su- 
skaičiuojama, tų apkarpų per penkioliką metų, jei jos būtų visos išlaikytos, 
būtų pasidarę nuostabiai didelės masės. Apkarpyta augančioji masė, bū- 
dama visuomet maža, visuomet turi kiekvienoje savo dalyje beveik tas pačias 
savo reakcijoms apystovas. Prie to prisideda ir tinkamai prirengtas maistas. 
Tatai šie audiniai ir auga nesidiferencuodami. Jie neturi jokios aprėžtos 
formos ir nesęsta ir, kaip manoma, jie gali augti tol, kol toji priežiūra 
bus jiems teikiamą. 

Kitas mums žinomas atvejis —- tai maligninės neoplasmos (guzai, na- 
vikai), ypačiai sarkomai ir karcinomai (vėžiai). Dėl kažkokios priežasties iš 
senų kūno audinių atsiskiria viena ar daugiau celių, kurios dediferencuojas, 
t. y. pražudo savo diferenciaciją, pajaunėja ir, turėdamos visą augimui rei- 
kalingą senųjų kūno audinių aparatą, dažnai auga nesidiferencuodamos be 
sustojimo. Jokios aprėžtos formos jos nesusidaro ir visuomet pasilieka tik 
celių masė. Jei jos pradeda kiek diferencuotis, tai ir jų augimas sumažėja, 
ar net ir visai sustoja. Kaip kiekvienas patologas žino, tada jos virsta 
arba, geriau sakant, persikeičia į benignines neoplasmas ir tampa gyvybei 
nepavojingos vien tik dėlto, kad jų augimo jėga žymiai sumažėja. 

Kaip vienas, taip ir kitas suminėtųjų pavyzdžių jokios tikros formos 
nepasiekia. Visai kas kita su normaliu kiekvieno metazojo augimu. Šie gy- 
vunai, nežitrint to, kaip jie pradėtų savo gyvenimą, visuomet siekia savo grupei 
įgimtos formos ir nuo tos formos jie labai nenutolsta. Nėra nė vienos 
poros gyvūnų, kurie būtų absolučiai vienodi, bet bendroji jų grupės forma 
visuomet išlaikoma. Tai faktas, kurį mes matome visur.“ Iš žvirblio kiau- 
šinio visuomet išauga žvirblis, iš lydekos —- lydeka. Negana to, iš že- 
mesniųjų gyvūnų gyvenimo mes žinome, jog ne tik iš kiaušinio, bet ir iš 
gabalėlio jo audinių išauga visuomet vienos ir galų gale tos pačios formos 

gyvūnas. Tai yra įgimta kiekvienam gyvūnui savybė, kad įvairioms reakcijoms 
einant, atsiektų savo formą. Toji forma atsiekiama diferenciacijos keliu. 
Taigi čia pažiūrėkime, kaip ta diferenciacija metazojuose atsiranda. 

Tipiškas metazojas pradeda savo gyvenimą iš vienos celės. Tą celę 
mes vadinsime ovu, arba, kaip paprastoje žmonių kalboje, kiaušiniu. Ovo 
išaugimas nors ir yra painus, tačiau apie visą jo eigą mes daug ką žinome. 
Jis gyvūno gyvenime anksti atsiskiria nuo kitų celių, bet kurį laiką auga ir 
dauginas taip, kaip ir kitos celės. Pasiekęs tam tikro amžiaus, kuris nėra 
visiems gyvūnams vienodas, ovas dalintis paliauja, nors ir nepaliauja augęs. 
Tačiau nors jis ir auga, bet tas jo augimas nėra jau normalus augimas, nės 
iš tikrūjų jis neauga, o tik eina didyn kraudamas į savo citoplasmą medžia- 
gą, trynį, kurios jis nors ir prisirenka, bet ją asimiluoti yra jau persilpnas. 
Tas vienas faktas jau įrodo, jog jo metabolizmas susilpnėjo. Taigi, ovas 
jau paseno. Jis turi pakankamai jėgos medžiagos prisirinkti, bet ją asimiluoti 
jėgos jam jau neužtenka. Dažnai jis taip nenormaliai ir išauga labai daug 
kartų didesnis už kitas celes. i 

Pasenęs ir trynio prisipildęs ovas kai kada, be jokios iš lauko mato- 
mos priežasties, gali dar du kartu dalintis. Labai dažnai jis daugiau ir nesi- 
dalina, jei nepasitaiko išviršinės stimulacijos. Jei jis ir dalosi, tai jau ne 
taip, kai» kad pirmiau daliūdavos. Vietoj dviejų lygių celių gaunamos dvi 
labai nelygios: viena didelė (antrasis ovocitas), kita mažytė (pirmasis polio 
kūnelis). Po to jis gali dar kartą dalintis, bet taip pat labai nelygiai, į ovo- 
tidą ir antrąjį polio kūnelį. Tas jo dalinimasis yra jau paskutinis. Daugiau 
be ypatingo stimulo jis jau nebesidalina, ir, jei tokio stimulo neatsiranda, 
tai jis miršta „savo mirtimi“: iš silpnumo, iš senatvės. Vadinas, čia būtų 
ovo gyvenimo cikliaus galas. Jis išaugo, išsidiferencavo vedamas savo iš- 
vidinių bei išviršinių reguluojančių reakcijų ir prieina savo diferenciacijos galą. 
Dediferencuotis ir pajaunėti jis gali tik tada, kai susilaukia kokio nors išvir- 
šinio, o gal kai kuriais atvejais ir išvidinįo stimulo. Mes šiek tiek geriau 
žinome tik apie išviršinį stimulą, kuris įvairiais atvejais gali būti labai įvai- 
rus. Iš visų išviršinių stimulų sekmingiausiai veikia tos pačios gyvūnų 
rūšies spermatozojas. 

Spermatozojas, arba vyriškos lyties veislinė celė, yra homologiškas, 
t. y. panašus į ovą padaras. Jis išauga labai panašiai į ovą, bet, būdamas 
veiklesnis, vadinamuoju augimo periodu trynio neprisirenka. Tai yra jau 
įrodymas, jog nors jo metabolizmas ir nusilpnėja, jis vis dėlto yra pakan- 
kamai tvirtas visai įimtai medžiagai sunaudoti. Dėlto jis po augimo periodo 
visuomet ne tik kad dar du kartu dalosi, abu kartu į lygias dalis, bet dar 
įstengia ir metamortozuotis, t. y. permainyti savo formą ir išgyventi kartais 
net dar kelerius metus.  Spermatozojas, kaip ir ovas, yra labai išsidiferen- 
ciavęs ir tapęs jau sena cele. Toji sena celė, einant Lillie'o teorija, įsi- 
veiklina patekus į ovo sekreciją ir tada, pasidariusi labai veikli, jei pasiseka 
surasti ovą, ji stimuluoja ir patį ovą. 

Įveiklintas ovas pajaunėja ir pasidaro labai veiklus. Atsiranda jame 
visa eilė naujų reakcijų. Ne visos tos reakcijos mums yra žinomos, tačiau 
yra daug eksperimentinių davinių, kurie jų buvimą mums aiškiai parodo. 
Mes žinome, jog tuo laiku ovo oksidacija pakyla daugiau kaip aštuonis 
šimtus nuošimčių aukščiau, kaip jo pirmutinė oksidacija, jo viskocitetas (klam- 

pumas) pamažėja, jo temperatūra pakyla, jį apsupančių plėvelių permeabili- 
tetas padidėja taip, jog per jas lengviau gali pereiti ir dujos, ir įvairūs sky- 
sčiai. Iš visa aišku, jog eina labai svarbios išvidinės reakcijos. Išviršinis 
tų visų reakcijų rezultatas yra tai ovo plyšimas į dvi dali (blastomerus), 
kurios labai dažnai yra lygios. Toks pajaunėjusio ovo dalinimasis į dvi dali 
yra panašus į pajaunėjusio protozojo dalinimąsi į dvi dali. Tačiau su pir- 
muoju ovo pasidalinimu pasirodo ir svarbiausis protozojo skirtumas nuo 
metazojo.  Protozojo celei pasidalinus, abidvi naujos celės atsiskiria nuo 
viena kitos ir abidvi pradeda nepriklausomai nuo viena kitos gyventi. Ogi 
oyui pasidalinus į dvi dali, jiedvi nesiskiria nuo viena kitos ir, kaip viena 
taip ir kita, pradeda pasilikusios sykiu gyventi. Pirmomis savo gyvenimo 
valandomis iš ovo kilęs naujas organizmas labai veikliai skaldosi, dažnai 
labai regulariai, į daug dalių (naujų blastomerų). Ir visos tos naujai pasi- 
dariusios dalys, celės, pasilieka krūvoje gyventi. Jos deda pradžią naujam 
metazojo kūnui, vis tiek ar tas kūnas bus kirmino, ar varlės, ar arklio, ar 
net ir paties žmogaus. Pradžia pagrindinai visų ta pati. 

Pirmosioms celėms atsiradus, kol dar tų celių maža, dažnai jos viena 
nuo kitos nedaug kuo tesiskiria. Tą faktą parodo Driesch'o ir kitų ekspe- 
rimentiniai daviniai, kad Echinodermų ovų pirmuoju du blastomeru, būdamu 
perskirtu, kiekvienas išauga į tobulą larvą, nors toji larva yra daug mažesnė 
už tą, kuri išauga iš viso ovo. Tas pats atsitinka, jei paskirstyti ir keturių 
blastomerų ovą; tik iš tų išauga jau mažesnės larvos. O atskyrus iš aštuonių 
blastomerų ar vėlesniųjų embrionų dalis, jos jau rečiau arba ir visai į to- 
bulas larvas neišauga. Jos neišauga dėlto, kad, viena priežastis, tos dalys 
yra per mažos, o kitą — kad jos, matyt, jau pradėjusios diferencuotis. 
Pirmuoju du blastomeru yra vienodose aplinkybėse, bet tos aplinkybės 
greitai pasikeičia. Celėms besidauginant ir krūvoje besilaikant, jų relativi 
vieta keičiasi; vienos jų tampa apsuptos kitų ir jei ne ištisos celės, tai 
bent jų dalys atsiranda tokioje vietoje, jog pusė jų yra viduje, o kita pusė 
lauke. O jau vadinamai gastrulai besidarant, visa celių eilė užsidengia kitų 
celiu eile. Susidaro du celių sluogsniu: išviršinis ir išvidinis, arba ektoder- 
mas ir endodermas. Išvidinis turi kitokias gyvenimui aplinkybes, negu išvir- 
šinis sluogsnis, taigi ir judviejų reakcijų darbas turi skirtis. Išvidinis sluogsnis 
turi reaguot į viduje embriono susidariusį oksigeno sumažėjimą, karbono 
dioksido padaugėjimą, ir įvairių metabolizmo atmatų susirinkimą. O išvir- 
šinis sluogsnis viso to turi mažiau, bet jis turi reaguot į temperaturos kei- 
timąsi, šviesos stimulaciją ir daugybę kitų išviršinių stimulų.  Protoplasma 
turi savo reakcijomis prisitaikinti kaip vienai taip ir kitai aplinkybių grupei. 
Aišku, kad tos reakcijos turi skirtis nuo viena kitos. Greitai abu sluogsniu 
pradeda eiti skirtiugas pareigas, funkcijas. Abu pradeda toms funkcijoms 
taikintis. Juodu diferencuojas ir fiziologiniu, ir mortologiniu atžvilgiais. 
Juo kūnas auga didyn, juo daugiau įvairioms jo dalims prisieina susitikti 
su visokiais aplinkybių reikalavimais, ir juo daugiau prisieina jam diferen- 
cuotis.  Užaugusiame, kad ir žmogaus kūne, mes turime jau ne tik įvairiai 
diferencuotus audinius, bet ir organus, ir net visas organų sistemas. Čia 
jau diferenciacija pasiekia labai aukšto laipsnio. ]ą sukėlė reakcijų ir fun- 
kcij: įvairumas. 

Kad funkcija sukelia diferenciaciją, mės turime daug eksperimentinių 
davinių. Oppel'is ir Rou x'as (1910) įrodė, jog, jei vos tik susidariusioms 
kraujo gįsloms atimti jų funkciją, jos tinkamai neišauga. Fischer'is ir 
Schmieden'as (1909) išpjovė veną ir perkėlė ją į arterijos vietą, taip kad ji 
turėjo dirbti jau ne lengvąjį venos, bet sunkųjį arterijos darbą. Po kiek laiko 
toji transplantuota vena įsigavo daugiau jungiamųjų audinių, padaugėjo jos 
myskulų gijos, muskulams spaudžiant, jos lumenas (skylutė) susiaurėjo, 
vienu žodžiu, funkcijos dėliai vena išauga į arteriją. : 

Kitą tuo atžvilgiu labai svarbią eksperimentų seriją vedė Dr. Carey 
(1921--1924), kad perdirbtų lygiuosius raumenis į raibuotuosius (dryžuosius). 
Kaip kiekvienam histologui yra žinoma, šunies šlapumeo pūslės svarbusis 
elementas yra lygiųjų muskulų fibrulės. Pūslė paprastai yra apie 0.5 mm sto- 
rumo, jos raumenys iš lygiųjų muskulinių fibrulių yra balti, lygūs ir, kaip tokie, 
žinoma, neveiklūs. Vidutinio šunies pūslė vienos paros metu turi išlaikyti 
apie 250 cc šlapumo. Dr. Carey bandymų metu pritaikė piltuvą su triū- 
bele taip, jog jis galėjo laisvai pilti isotonišką druskos tirpinį tol, kol tik 
pūslė galėjo išlaikyti; ir per vieną parą ji išlaikydavo 50,000 cc, t. y. apie 
200 sykių daugiau, neg normaliai ji išlaikydavo. Vadinas, jis pakėlė pūslės 
funkciją apie 200 kartų. Po kiek laiko pūslės sienos dešimteriopai pastorėjo, 
raumenys iš baltų pasikeitė į raudonus, juose atsirado raibuotumas ir jie 
pradėjo ritmiškai pulsuoti taip, kaip ir širdies raumenys kad pulsuoja. Taigi, 
funkcija permainė vieną audinių rūšį į kitą, iš mažiau diferencuotos padarė 
labiau diferencuotą. 

Panašių įrodymų yra ir kaulams, ir nervams, ir daugeliui kitų audinių. 
Taigi, galime sakyti, jog įvairios audinių ir organų rūšys yra tik dėl funkci- 
jos kilusi diferenciacijos išdava. 

Ne visose gyvūnų grupėse atsiekiamas diferenciacijos laipsnis yra 
tas pats. Kas vadovauja gyvūnams jiems diferenciacijos siekti, mums kol 
kas nėra žinoma. Mes tik žinome, kad vabzdžiai visi labai anksti išsidife- 
rencuoja, kad jie visi maži teužauga; mes žinome, jog jų didumą aprėžia 
ypatinga jų respiracijos organų sistema, bet mes nežinome dėl ko vabzdžio 
embrionas pasirinko tą respiracijos sistemą, o ne kurią kitą. Mes žinome, 
jog pelė visus savo organus turi panašius į arklio, ar dramblio, ar žmogaus 
kūno organus, tačiau ji anksčiau išsidiferencuoja, anksčiau užauga ir visą 
savo amžių esti mažesnė ne tik už arklį ir dramblį, bet ir už visus kitus 
žinduolius. Cia jau įeina įgimties ir formos regulavimo klausimas. Mes 
galėtume. labai lengvai atstumti šį visą klausimą, atsakydami, kad pelės ovas 
buvo pelės, o ne arklio ar dramblio, bet toks atsakymas nepatenkins mūsų 
klausimo, dėl ko diferenciacija vienoje gyvūnų grupėje anksčiau prasideda, 
negu kitoje ir dėl ko ji nevienodai eina. 

Kad ne visos gyvūnų grupės vienodai diferencuojasi, buvo įrodyta 
įvairiais bandymais. W'ilson'as, Conklin'as, Lilie'is ir daugybė kitų 
biologų įrodė, jog visų moluskų diferenciacija prasideda jau pačiame ove. 
Jei bet kurią dar ir nepasidalinusio, ar tik į du blastomeru pasidalinusio mo- 
lusko ovo dalį nuo jų atskirsi, iš jos išaugusi larva neturės tam tikros 
savo kūnelio dalies. (Ovo diferenciacija aiškiai matoma ir daugybėje vabz- 
džių, ypačiai Difterų. Iš kito šono, jos beveik nėrą ovuose tokių grupių, 
kaip Echinodermų, žinduolių, ir p.  Užaugusiuose gyvūnuose diferenciaci- 

jos laipsnio aukštumą geriausiai galima įrodyti regeneracijos būdais. Jei 
paimsime tam tikros rūšies planariją ir ją supjaustysime į penkioliką ar dvi- 
dešimtį gabalėlių kiekvieną apie pusę milimetro didumo, tai iš kiekvieno tų 
gabalėlių išaugs nauja planarija. Tokių grupių gyvūnai kaip Platyhelminthų, 
Coelenteratų, Echinodermų ir k. beveik visi labai gyvai regeneruojas, t. y, 
ir mažas jų kūno dalies gabalėlis išauga į pilną savo rūšies organizmą. 
Arthropodai, Moluskai ir Vertebratai silpniau regeneruojas. Net ir labai tarp 
savęs giminingos grupės tuo atžvilgiu nevienodai veikia. Pav. Rhabdocoelių 
Stenostomos pačios plyšta ir dar prieš plyšimą jau parodo regeneracijos 
ženklų, o tų pačių Rhabdocoelių grupės Dalyellų niekas dar nėra matęs, 
kad jos regeneruotų. Jos veisiasi vien tik ovais. Paprastieji sliekai, nors ir 
ne labai veikliai, regeneruojas, o sistemos atžvilgiu jiems labai artimos die- 
lės visai neregeneruojas. Čia svarbiausią veiksmą turi audinių diferenciacija. 

Auginimui ir diferenciacijai beeinant, eina ir metazojo celių pro- 
toplasmos pasikeitimas. D. H. Dolley, ir daugelis kitų tyrinėtojų 
įrodė, jog celėse, ypačiai nervų celėse, joms beaugant ir besęstant, 
jose atsiranda morfologiškų pakitėjimų. Ypačiai aiškiai pasirodo nuklejo 
(branduolio) pakitėjimas, visos protoplasmos granulacija ir prisirinkimas 
metaplasminių trupinėlių. Visa tai mums rodo, jog protoplasmoje eina kaž 
koks išvidinis kitėjimo procesas. Tą kitėjimą mes galime matyti analizuo- 
dami įvairias celes morfologiškai. Tačiau kur kas aiškesnis skirtumas tarp 
mažiau ir daugiau diferencuotų, t. y. tarp jaunų ir senų celių matomas fizio- 
iogiškais ir eksperimentų keliais. Prof. Child'as įrodė, jog jaunos P/amaria 
dorotocephala greičiau gaišta kalio cianido tirpinyje, negu senosios. Tą patį 
teko ir man patirti su Hlanaria laia. Vartodamas kiek kitoniškesnes prie- 
mones, tų pačių išdavų gavo ir prof. Rūžička. bei jo studentai su įvai- 
rių amfibijų buožgalviais. 

Pradžioje šio šimtmečio gerai žinomas biologas Augustas Weis- 
mann'as, remdamasis kai kuriais tuomet turėtais biologijos daviniais, o 
ypačiai tuo, jog lyties celės savo specialybe skirias nuo visų kitų celių, su- 
darė vadinamąją daigo plasmos (Keimplasma) teoriją, kurią einant, sakoma, 
jog daigo plasma, tai yra lyties celės, nors ir sęsta, bet potencialiai yra 
nemarios. Jas pasenėjusias yra galima pajauninti. O kitos celės, Weismann'o 
vadinamos somatinėmis, ne tik kad sęstančios, bet jų pasenusių esą nega- 
lima nei pajauninti. Kitaip sakant, somatinės celės yra tik daigo celių pa- 
gelbininkės, kurios eina tik antrinę funkciją, padėti daigo plasmai tinkamai | 
išaugti. Joms išaugus, somatinės celės mirštančios. Taigi, daigo celė po- 
tencialiai esanti nemari, 0 šomatinė — mari. 

Sioji Weismann'o teorija savo laikais sukėlė nemaža ginčų ir įvairios 
rūšies tyrinėjimų. Veikiai pasirodė, jog kai kuriose gyvūnų rūšyse (Nema: 
toduose etc.) daigo plasma labai anksti atsiskiria nuo somatinės plasmos ir 
ji niekados atgal negrįžta. Iš kito šono, somatinė plasma, nors ir gali su- 
žeistas vietas užlopyti, tačiau atskirta nuo individualo, negali išauginti naujo 
gyvūno. Tai buvo vienos tyrinėtojų grupės daviniai. Veikiai pradėjo rastis 
ir neigiamųjų davinių. Pasirodė, jog daug gyvūnų lengvai regeneruojasi. 

mogaus kūne žaizda ne tik kad gydoma pripildo savo vietą, bet kai kada 
tą vietą ir perauga, sudarydama vadinamąjį kiloidą. Kaip tie, taip ir dau- 
gybė į juos panašių davinių parodė, jog pagrindinio skirtumo tarp daigo 

ir somatinės plasmos nėra. Visas skirtumas tai tik kvantitativinis (kiekybinis), 
arba, kitaip sakant, tik diferenciacijos tolumo skirtumas. Daigo celė, nors 
ir toli nueina savo diferenciacijoj, bet gamtos selekcijos ar kokiu kitu keliu 
atsirado jai priemonių, kuriomis ji lengvai gali dediferencuotis. Visai kas 
kita su somos celėmis. Tos priemonės, kurios dediferencuoja daigo celes, 
netinka ir negali dediferencuoti somatinių celių. Iš to išrodo lyg ir būtų 
tarp tų dviejų plasmos grupių skirtumas, nors tikrenybėje tėra tik diferen- 
ciacijos skirtumas. 4 

Su diferenciacija eina vienašališkas chemiškas ir tizikiškas plasmos pakitėji- 
mas. Atsimenant tai, jog protoplasma įeina į koloidų sistemą, taigi ir jos pakitė- 
jimas yra panašus į kitų koloidų pakitėjimus. Jis yra analogiškas su vadi- 
namuoju gelėjimu ir histeresiu. Tie visi reiškiniai, kuriuos mes paprastai 
vadiname granulacijomis, fibrolacijomis ir panašiais morfologijos terminais, 
yra tai gelėjimo. ir histeresio reiškiniai, analogiški su koloidų flokulacijomis. 
Protoplasmos histeresiui einant, įvairios metabolizmo reakcijos nuolat silp- 
nėja ir nors teorijoj tos reakcijos turėtų niekuomet nepasiliauti, praktikoj 
jos pasiliauja, nes, organizmui nuolat silpnėjant, lengvai atsiranda priežasčių, 
kurios tą silpnėjančią reakciją ir visai užgniaužia. Taigi, organizmas miršta. 

Protoplasmos histeresis yra tai į vieną šoną einančios tizikiškos che- 
miškos reakcijos išdava. Daug tizikiškų chemiškų reakcijų koloiduose įvai- 
riomis priemonėmis galima sustabdyti ir kai kada pavaryti į antrą pusę. 
Taigi, galima ir gelėjimą atkreipti atgal. Tada pradės eiti protoplasmos 
solėjimas, 0 su solėjimu turi eit ir dediferenciacija. Tose protoplasmose, 
kurios sudaro kai kurių protozojų kūną, k. a. amebos ir p. protoplasmos 
solėjimas ir gelėjimas — tai nuolatai einąs reiškinys. Labiau diferencuotoj 
protoplasmoj, matyt, eina -tik gelėjimas, o sukelti kiek žymesnį solėjimą, jei 
ir galima, tai tik labai radikaliomis operacijomis. 

Nors diferencuotą protoplasmą tinkamomis priemonėmis mes ir ga- 
lime dediferencuoti, tačiau tų priemonių mes labai maža dar teturime. O ku- 
rias ir turime, tai ir tos ne visur vienodai veikia. Pasenusį ir diferencuotą 
ovą dediferencuoja spermatozojas, o kai kada ir kitos chemiškos ar fizi- 
kiškos priemonės. Tačiau nei spermatozojas nei kitos priemonės, kurios 
čia tinka, netinka kitoms celėms dediferencuoti. Jų dediferenciacijai 
reikalingi jau kitokie stimuluoją preparatai. Vienas šiais laikais įžymiausias 
isoluotų audinių augintojas A. Fischer'is (1925) aiškiai sako, jog įvairūs 
autiiniai nors dirbtinose sąlygose ir auga, ir greitai auga, tačiau jie visuomet 
išlaiko savo savybes. Epitelio audiniai visuomet pasilieka epitelio, kremzlės 
audiniai, visuomet išlaiko kremzlės savybes. Vadinasi, tas stimulas, kurį 
tie audiniai gauna juos atskiriant ir kilnojant iš vienos į kitą vietą, nėra 
dar užtektinai tvirtas, kad galėtų juos dediferencuoti. 

Vienas svarbiųjų stimulų, kuris reguluoja ir gyvulių ir žmogaus kūne 
kasdienio gyvenimo reakcijas, yra tampriai susijęs su hormonais, t. y. syvais, 
kuriuos išdirba endokrinės liaukos. Kaip gyvulių, taip ir žmogaus kūne 
yra dvi liaukų rūšys. Vienos rūšies liaukos, k. a. seilių liaukos, pankrejo 
ir p. turi aiškiai matomus duktus, kurie veda iš liaukos arba į kurį nors 
kitą organą, ar tiesiai į lauko pusę. Pav., seilių liaukų duktai eina į burną, 
prakaito liaukų latakai išeina į odos paviršių ir p. Be tų liaukų, yra dar 
kitos, kurios jokių matomų duktų į lauko pusę neturi. Jas vadina ir beduk- 

tėmis liaukomis, ir endokrinėmis. Tų liaukų išdirbti syvai, paprastai bio- 
logų vadinami hormonais, eina tiesiai į kraują, o kraujas juos išnešioja po 
visą kūną. Kai kurių endokrinių funkcija yra žinoma, kitų tik spėjama, 
tačiau visų bendrai manoma, jog tų liaukų syvai, hormonai, atlieka labai 
svarbias, kūno veikimą reguluojančias funkcijas. Mums čia netenka eit į 
visas endokrinių veikimo sritis, paimsime tik kasdienio gyvenimo prityrimus. 
Imkime, antai, nors kad ir žmogaus augimo procesą, kuris kiekvienam yra 
labai gerai žinomas. 

Greičiausiai žmogus. auga prieš savo gimimą. Per tuos devynetą mė- 
nesių, t. y. nuo jo prasidėjimo ove iki gimimo, per tris bertainius metų, jis 
paprastai išauga apie šešeto kilogramų svorio, arba 500,000 kartų daugiau, 
koks yra jo originalus svoris. Pirmąją po užgimimo savaitę, jo augimas 
žymiai apsistoja, bet greitu laiku ir vėl atsigauna. Atsigavęs, nors jis ir 
greitai auga, tačiau to greitumo, kokiuo jis augo prieš gimimą, normaliai 
jis jau niekados neatsiekia. Iki dvejų metų jo augimas yra dar gana greitas. 
Po dvejų metų jo metinis prieauglis, vidutiniškai imant, siekia apie du 
kilogramu per metus. Jis tuo greitumu ir auga, kol pasiekia arti dvyliktųjų 
metų savo amžiaus. Nuo dvyliktųjų iki devynioliktųjų metų jo augimas 
pakyla iki keturių kilogramų. Nuo devynioliktųjų iki dvidešimties septin- 
tųjų ar aštuntųjų metų jo augimas kas metai puola žemyn, ir apie dvi- 
dešimts aštuntuosius metus žmogaus normalus augimas sustoja. Daugelis 
mūsų eina sunkyn, apkūnėja ir po dvidešimties aštuntųjų metų, tačiau tas 
apkūnėjimas yra jau ne augimas, bet daugiausiai tukimas. O prisirinkimas 
taukų įvairiuose audiniuose ir organuose pats savaime jau yra įrodymas, 
jog mūsų kūno metabolizmas silpnėja, nes to maisto, kuris mums pirmiau 
buvo lengvai kūno ekonomijoj sunaudojamas, metabolizmui susilpnėjus, jau 
atlieka ir tas liekis taukų pavidalu dedamas atsargon. Dar vėliau metabo- 
lizmas taip susilpnėja, jog atliekamo maisto neįstengia nei į taukus paversti. 


Mums labai įdomus augimo pašokimas tarpe dvyliktųjų ir devynio- 
liktųjų metų. Biologiškai imant, tai labai svarbus žmogaus gyvenimo perio- 
das. Panašūs periodai yra ir kitų gyvulių gyvenime, tik jie mums nėra taip 
gerai žinomi, kaip žmogaus, t y. mūsų pačių gyvenime. Tą svarbųjį gyve- 
nimo periodą mes vadiname brendimo periodu. Kas atsitinka, dėl ko vaikas 
ar mergaitė, kurie lig šio laiko nesiskyrė nuo kitų vaikų, taip palyginamai 
staigiai pakitėjo ir fiziniu, ir psichiniu atžvilgiais? Ne tik kad jis pradėjo 
tuo laiku -spėriau augti, bet jo balsas persimainė, jo mintys pakitėjo, visas 
jo apsiėjimas su žmonėmis pasikeitė, žodžiu sakant, tapo visai kitų žmogu- 
mi. "Šiais laikais visi mano, jog atšakimo reikia ieškoti Hormonų veikime: 

Nors dar ne visur eksperimentiniais daviniais įrodyta, tačiau dauguma 
biologų mano, jog, brendimo periodui prasidėjus, visos liaukos pradeda 
labiau veikti. Tada veikia visos endokrinės. Endokrinių išdirbtos sultys 
stimuluoja visas organizmo dalis. (Organizmas pajaunėja, šiek tiek dedite- 
rencuojas, pradeda augti ir, nuolatai hormonų stimuluojamas, per kelerius 
metus spėriai auga. Tuo laiku visas kūnas pasidaro daug veiklesnis, bet 
tuo pačiu laiku savo veiklumu jis vėl eina į tą pačią pusę, kaip ir prieš 
brendimą. Jis ir tuo laiku diferencuojas ir sęsta. Juo greičiau jis auga ir 
juo daugiau veikia, juo greičiau jis diferencuojas ir sęsta. Visas brendimo 

periode pajaunėjimas yra tik laikinis reiškinys. Po jo užstoja vėl tas pats 
neaugimo ir senėjimo periodas, kuris išlengva vis eina tolyn ir trunka tol, 
ko! žmogaus gyvenimas pasibaigia kokia nors netikėta ar tikėta priežastimi. 

Dabar kyla toks klausimas: jei enidokrinių syvai stimuluodami pajaunina 
visą organizmą brendimo periode, ar negalėtų jie pajauninti ir senatvėje? 
Periodas prieš brendimą nors senatve ir nelaikomas, tačiau fiziologiškai jis 
su vadinamąja senatve turi daug ką bendra. Taigi, jei hormonai veikė 
brėndimo periode, jie turėtų veikti ir čia su tokiais pat rezultatais. Taip manė 
ir dabar tebemano daugelis biologų. Tarp jų labiausiai pasižymėjo Brow n- 
Sėguard'as, kuris savo teorijai taip tikėjo, jog pasenęs įsičirškė sau gy- 
vulių lyties organų syvų ir manė, jog nuo jų pajaunėjęs. Jis tuo savo gerai 
išreklamuotu darbu, — o tokį darbą labai lengva išreklamuoti, -—- žymiai 
pastūmėjo hormonų veikimo tyrinėjimus, nors pats jo pajauninimo darbas 
per kiek laiko ir tapo visai užmirštas. Šiais laikais labiausiai visur žinomi 
Steinach'as ir Voronov'as, kuriuodu gerokai išgarsėjo savo plačiomis, 
kai kada net į šarlatanizmą panašiomis, reklaraomis toj srity jų daromų 
bandymų. Tačiau rimtesnieji biologai ir medikai į visą jų darbą žiūri labai 
skeptiškai. Čia aš lyg ir girdžiu kažkeno pastebėjimą, jog ir į visus didelius 
aptikimus senieji ir ortodoksiški mokslininkai visada žiūrėdavo skeptiškai. 
Aš atsakysiu, jog tai ne visai tiesa, Gal būt ir žiūrėdavo ten, kur buo įvelti 
keno nors privatūs interesai, bet kūr jų nėra ir kur visiems dalykas pagei- 
-daujamas, skepticizmas, jei jo iš pradžių ir atsiranda, greitai pereina į en- 
tuziazmą. Visi juk atsimename, kaip greitai įsigyveno insulino aptikimas. 
Greitai prigijo ir Einstein'o teorijos, nors, kaip žinome, jos ir labai prie- 
šinos įsigyvenusioms nuomonėms. O Steinacho ir Voronovo eksperimentai 
skelbiami jau daugiau kaip dešimts metų, ir, kiek aš žinau, jie dar nė vieno 
rimto biologo neįtikino. Tiesa, popularioje spaudoje jie pagarsėjo, bet tai 
didelės garbės rimtiems mokslininkams nedaro. 

Kaip Steinachas, taip ir Voronovas, ir visi kiti tos rušies pajaunintojai 
remia savo bandymus tuo, jog brendimo periode veikliausios endokrinės 
yra tai lyties liaukos. Tos liaukos, kaip ovarai taip ir tesčiai, be jų pirmaei- 
lės funkcijos —išauginti ovus ir spermatozojus--turi dar ir antrinių, labai svarbių 
funkcijų — išdirbti kai kuriuos specifiškųs hormonus. Tie hormonai regu- 
luoja ir gyvulių, ir žmonių vadinamąsias antrines lyties savybes, kyriomis 
mes atskiriame patiną nuo patelės ir vyrą nuo moters. Toji antrinė lyties 
liaukų funkcija yra tikrai įrodyta -bandymais su daugybe gyvulių įvairiose 
šalyse. Kad jų išdirbti syvai veiktų visą kūną pajaunindami, nėra dar pilnai 
įrodyta. Tiesa, brendimo periode jų veikimas gali būti labai didelis, tačiau 
tuo laiku veikia ir kitos endokrinės, -k. a. thyroidea, epiphysis ir daug kitų, 
apie kurių veikimą mes labai maža ar net nieko nežinome. Pati endokri- 
nologija tebėra labai jauna biologijos mokslų šaka. 

Pajauninimo šalininkai vartoja tik lyties liaukas. Tas vienas faktas jau 
rodo, jog viso darbo rimtai imti negalima. Juk brendimo laiku, be abejonės, 
veikia ne vieni lyties hormonai, bet daugelis ir kitų endokrinių. Vartojant 
tik lyties liaukas, jei ir gali dediferencuojant pajauninti, tai tik lyties organus, 
o iš dalies ir tuos, kurie yra su lyties funkcijomis artimai susiję. Taigi, ir 
toks pajauninimas geriausiu atveju bus tik dalinis. Juk, be lyties organų, 
kūne yra daug ir kitų organų, kurie dirba visai kitą darbą. Kai kurie tų 

organų yra labai diferencuoti ir juos pajauninti, t. y. dediferencuoti nėra taip 
jau lengva. Ypačiai tai teisinga kai dėl tokios senos organų sistemos, kokia yra 
nervų sistema. Įdomu, kad ir patys toje srity eksperimentininkai to neginčija. 
Steinachas, antai, pranešdamas apie savo tariamuosius pasisekimus, tarp 
kita ko sako, jog tie seniai, kurie jo priemonėmis pajaunėję, greitai atgal 
atkritę ir po to tapę silpnesnių nervų, negu prieš bandymą. Iš tikrųjų kitaip 
ir būti negali. Toks pajauninimas nėra tai pajauninimas tikra žodžio prasme, 
bet jis yra panašus į botagu sukirtimą sunkų vežimą vežančiam arkliui. 
Arklys pašoks, gal keletą žinsgnių ir pabėgės, bet tai jį dar labiau nuvar- 
gins, nes botagas jam energijos nepridės. 

Mes negalime sakyti, kad neatsiras priemonių, kuriomis nors ir labai 
komplikuoto gyvulio pasenusį kūną galėtume dediferencuoti ir pajauninti, 
tačiau galime sakyti, kad lig šiol dar niekam to padaryti nepasisekė. Mes 
galime pajauninti planarijas, hidras, jūrių žvaigždes ir kitus mažiau diferen- 
cuotus gyvūnus, įvairiomis, labai radikaliomis priemonėmis, bet ne paukščius 
ir ne žinduolius. Labiau išsitobulinusių gyvūnų kūnai yra mortologiniu 
atžvilgiu labai toli išsidiferenciavę, o fiziologiniu yra pasiekę labai aukšto 
protoplazmos histeresio laipsnio. 

Visa, kas pasakyta, krūvon suėmę, mes matome, kad augant eina viso 
kūno formos ir įvairių kūno dalių diferenciacija. Su diferenciacija eina ir 
protoplasmos histeresis, o su juo ir senėjimas. Mes pradedame senti nuo 
devynių mėnesių prieš gimdami ir sęstame kol numirsime. Normaliose 
kūno sąlygose mes juo greičiau augamė ir tobulėjame, juo greičiau sęstame. 
Senėjimas senėjimui nelygus. Yra jaunų senių ir senų jaunuolių. Nevisuomet 
senumą galima spręst iš veido. Butų gal pageidaujama, kad diferenciacija 
ir senėjimas, atėję iki tam tikro laipsnio, apsistotų, ar nors sumažėtų. Tada 
mes gal turėtume ilgesnį vidurinį amžių. O dabar labai gražias pajauninimo 
svajones kol kas turime palikti poetams ir kitiems svajotojams. Poetų sva- 
jonės kai kada ir įsigyvena; gal ir pajaunėjimas kuomet nors įsigyvens 
praktikoje. Dabar dar jo nėra. 

Didelis fizikas apie šių dienų fizikos krizį, 
arba naujos pažiūros į elektroną ir kas iš jų eina. 
(Iš prof. M. Planck'o paskaitos). 


Maksas Planck'as, Berlino universiteto teorinės tizikos profesorius, 

yra vienas įžymiausiųjų šių dienų tizikų. Pagrindinė jo darbo sritis — spin- 
duliavimas. Ilgai toje srityje dirbęs, jis pagaliau pagrindžia naują spindulia- 
vimo teoriją. Pagal ją, energija išspinduliuojama ir absorbuojama ne tolydžiai, 
bet tam tikrais kiekiais, kitaip tariant, kvantais, kurių dydis pareina nuo tam 
tikros universalinės konstantos ir nuo spindulio bangos ilgio. Už tą savo 
kvantų teoriją Plankas 1918 m. gavo Nobelio premiją.  Tyrinėdamas spin- 
duliavimą, Plankas visada turėdavo reikalo su mikrokosmu, su atomų struktūra, 
su elektronais. Jo pastabos apie mikrokosmą dėl to itin vertingos. Todėl 
čia ir patiekiame jo pagrindines mintis! iš vienos jo paskiausiųjų paskaitų 
(pereitų metų gruodžio mėn.), skirtų platesnei mokslo viešumai,. 
i Krizis — kalbėjo Plankas — , kuris šiandie yra apėmęs fizikos pasaulė- 
žvalgą, yra gilesnis ir staigesnis, negu kuris kitąs kada nors ištikęs fizikus. 
Taip yra gal būt dėl to, kad jis prasidėjo kaip tik tuo momentu, kada fizikos. 
mokslas, rodos, buvo bepasiekiąs aukščiausio savo tobulumo. Dar „nesenai 
viešpatavo beveik visuotinas įsitikinimas, kad fizika tiesiu ir tikru keliu žengia 
į savo galutinį tikslą, būtent, pasirėmus mechanika ir elektrodinamika paten- 
kinamai išaiškint visus dėsningus fizikos reiškinius. Esamų teorijų pasise- 
kimą dar didino ta aplinkybė, kad mikrokosme, rodos, veikė lygiai tie patys 
dėsniai, kuriais jau per ištisųs šimtmečius rėmėsi dangaus mechanika. Kaip 
planetos aplink Saulę, taip neigiamieji elektronai turėjo skristi aplink teigiamąjį 
branduolį. Pirmuoju atveju judesius valdė gravitacija, antruoju — priešin- 
gosios elektros traukimas. Dar likusieji skirtumai buvo tikėta galėsiant 
vėliau kuriuo nors būdu pašalinti. 

Bet toji viltis neišsipildė. Pradėtąja linkme nebesisekė teorijos toliau 
pastūmėti. Nieko nebuvo galima pastebėti nei apie elektronų tarpusavio 
veikimą, nei apie jų aplink atomo branduolį apsisukimo periodą, nei, pagaliau, 
apie vietą, kurioj imtuoju momentu turėtų elektronas būti. Nė vieno iš tu 
dydžių nebuvo galima tiesiog ar netiesiog sumatuoti. Atvirkščiai, eksperi- 
mentai ėmė rodyti tokių dalykų, kurie vertė imtis naujų pažiūrų į elektroną. 
Pavyzdžiui, laisvas tam tikru greičiu judąs elektronas: atrodo ne kaip koks. 
skrendąs taškelis (projektilius), bet veikiau kaip tam tikro periodo banga, 
paplitusi į visą begalinę erdvę. Tai geriausiai matyti, kai didelis elektronų 
spiečius reilektuojamas į metalinį kristalą, pav. į nikelį. Refleksija (atspindys) 
čia visiškai tokia, kaip Rontgeno spindulių. Pastebimi net interferencijos 
reiškiniai. Interferuojasi ne įvairūs elektronai su vieni kitais, bet kiekvienas 
pats su savim. 

Jei taip būtų, tai reiktų klausti, kurios prasmės betyrėtų skirti elektronui 
tam tikrą vietą, jei jis būtų visos erdvės banga? Atsakymas į šitą klausimą 
nors ir paradoksiškas, bet šiai teorijai labai charakteringas: tam tikro greičio 
elektronas iš viso neturi tikros, jam skirtos, vietos. Tai aiškintis galima 

tuo tarpu dvejopai: arba elektrono įlydis yra paskleistas visam elektrono 
kely, arbą elektronas, tiesa, būtų taško pavidalo, bet net principe nebūtų 
būdo jo būklei patirti. Antroji alternativa, rodos, tuo tarpu patogesnė. 
Elektrono būklės matavimai yra juo netikresni, juo tiksliau sumatuotas jo 
greitis. Atvirkščiai: greitis sumatuojamas vis mažesniu tikslumu, juo geriau , 
sumatuojame elektrono būklę. Šitą savotiškumą tegalime išaiškinti prileisdami, 
kad kiekvienas elektrono matavimas paliečia jį patį ir pakeičia buvusią jo 
būklę; dėl to rezultatas pareina nuo matavimo būdų. ap 

Suprantamas dalykas, kad tuo būdu pajra daugybė fizikos mokslo 
sąvokų ir išprotavimų; dar daugiau: pirmu požvilgiu rodos, kad išjųdinami 
iš viso teorinės fizikos pagrindai. Mes gauname dar vieną įrodymą, kad 
fizikos moksle reikia labai vengti, kaip tai ypač pabrėžia fizikas ir filosofas 
Ernestas Mach'as, grįsti sąvokas nesumatuojamais, neapčiuopiamais da- 
lykais. Antra vertus, nėra visiškai reikalo priimt pozitivistų požvilgio ir 
neigti tą realybę, kuri tuo tarpu dar neprieinama mūsų pojučiams !. Atvirkščiai, 
toji realybė, kurioje mes žmonės esame su mūsiškais pojučiais, gal būt, 
beveik nykstamas niekas, mums dabar apsireiškia iš kito šono, kuri tuo 
tarpu mūsų neįprastam supratimui nepatogi, bet į kurią mes galime ir turime 
prisitaikint, kaip buvome prisitaikę į pirmesniąją. 

Čia nėra kalbos apie visišką buvusio vaizdo sugriovimą ir naujo pa- 
"statymą, bet apie reikalą patobulinti ir pataisyti turėtasis vaizdas. Ir naujame 
fizikos pasaulėvaizdy pasilieka nepakeisti didieji energijos bei impulso pasto- 
vumo principai, kurie dabar išlaikė naują, labai delikatišką egzaminą; pasilieka 
tvirti taip pat termodinamikos pagrindiniai dėsniai, specialiai antrojo pagrin- 
dimas statistikos dėsniais. Nesugriaunamas nė relativumo principas, su ku- 
riuo taip surištas fizikos sąvokų sudarymo suvienodinimas ir suprastinimas. 
Pagaliau, pasilieka, kaip buvusios, realinio pasaulio egzistencijos žymės: 
universalinės gamtos konstantės, kurių skaičius, rodos, bus padidėjęs dar 
viena -— elementariniu vyksmo kvantu * kuris deda realumo antspaudą auk- 
ščiau minėtam matavimo tikslumui ir atveria naują sąryšių eilę, kuri tuo 
tarpu, tiesa, dar nėra kaip reikiant paryškėjusi. — 

Tiek ir taip Plankas. Mes norėtume dar pridurti, kad kalbamasis kri- 
zis tuo yra dar didesnis, jog tebėra nepašalintas senasis nesutarimas tarp 
elektromagnetinės ir energetinės kvantų šviesos teorijų. Vieni šviesos rei- 
škiniai geriausiai aiškinami bangavimų teorija (atspindys, lūžis, ypač interfe- 
'rencija), o kiti — energetiniais kvantais. Abi teorijos buvo nesuderinamos ir 
viena kitos negalėjo pašalinti. Planko kalbamame „elektrono krizyje“ galima 
įžiūrėti, kita vertus, anų šviesos teorijų suderinimo pradžią (elektrono inter- 
ferencija). Taigi, galime laukti, kad modernoji fizika pamažu išeis iš savo 
krizių praturtėjusi naujais dideliais laimėjimais. 

Vilkaviškis, „Žiburio“ gimnazija. Dr. A. Juška. 

1 Šią blaivią mintį, labai tinkamą pozitivistiškiems ir materialistiškiems garams išsklai- 
dyti, prof. Plankas yra itin ryškiai išreiškęs savoj Diuseldorfo Akademinių Kursų paskaito; 
(1926 m.) apie fizikinį dėsningumą naujųjų tyrinėjimų šviesoj. Šią paskaitą jis baigė tokiais 
žodžiais: „Naujoji tizika kaip tiktai visu aštrumu vėl įkala mums seną tiesą: esti realybių, 
kurios esti nepriklausomos nuo mūsų pojučių pajutimų, ir esti problemų bei konfliktų, 
kuriuose šios realybės mums turi aukštesnės verčios, kaip viso mūsų pajustinio pasaulio 


didžiausi lobiai“ (Die Naturwissenschaften 1926, 261). Red. 
2 Kvantų teorijos konstanta. A. J. 


Sių dienų astronomijos keliai, laimėjimai ir problemos. 
Dr. Paulius Slavėnas, 
Kaunas, Universitetas*. 
2. „Paukščių Kelio“ problema 
(Tęsinys iš „Kosmo“ šių metų 3-jo pusl.). 


Būtų naudinga pažvelgti, kiek empirinės medžiagos susirinko dabar- 
tiniais laikais. Svarbiausi daviniai apie pavienę žvaigždę (rašant iš eilės 
pagal gavimo sunkenybių) yra: o 

1) matomoji vieta danguje, 2) matomasis šviesumas, 3) spektralinis 
tipas, 4) matomasis judėjimas (arba „savas judėjimas“, Eigenbewegung, 
proper motion), 5) radialinis greitumas (regėjimo spindulio kryptimi), 6) pa- 
ralaksas (iš kurio tuojau seka: tolumas ir absolutinis šviesumas), 7) masė. 

Matomos žvaigždžių vietos, kartu su apytikriais daviniais apie jų ma- 
tomąjį šviesumą, yra sužymėtos gausinguose žvaigždžių kataloguose. Juose 
yra tvarkingai suregistruota apie pusantro miliono žvaigždžių. Spektralinis 
tipas yra nustatytas dviej i (su viršum) šimtų tūkstančių žvaigždžių. ' Visa 
šita medžiaga išrodo labai plati; tačiau iš tikrųjų ji apima labai mažą Ga- 
laktinės Sistemos dalį: reikia tik priimti domėn, kad apytikriais suskaičiavi- 
mais (Seares'o ir van Rhijn'o) visoj Galaktinėj Sistemoj esą apie 
30.000.000.000 žvaigždžių. 2 

Silpnesniųjų teleskopinių žvaigždžių skaičius yra toks didelis, jog pats 
jų sisteminis studijavimas nėra įmanomas. Todėl astronomai dažnai paima 
aprėžtas dangaus sritis, kaipo pavyzdžius, ir tyrinėją jas vienu ar kitu 
atžvilgiu. 

Eidami prie sunkiau nustatomųjų davinių pastebime, kad esamoji me- 
džiaga darosi vis menkesnė. Sistemingas „savųjų judėjimų“ nustatymas 
prasidėjo, galima sakyti, tik dabar. Toks darbas reikalauja ilgo laiko ir gali 
būti atliktas plačiu matu tik gana tolimoje ateityje. Dauguma esančių da- 
vinių yra netikslūs arba nesuvienodinti. Dar blogiau stovi dalykai su ra- 
dialiniais greitumais: jų yra nustatyta ne daugiau, kaip 10000. 

Trigonometrinis žvaigždės tolumo nustatymas yra pagrindinis davinys, 
įgalinąs mus spręst apie tikras žvaigždės dimensijas. Tačiau tokių nusta- 
tymų tuo tarpu yra iš viso vos 2000. Apie visų kitų žvaigždžių tolumus 
yra sprendžiama netiesioginiais metodais. Sunkiausia yra sužinoti žvaigždės 
masė. Tikslus masės nustatymas gali būti atliktas tik išimtinais atvejais, 
kurių iš visa yra žinoma vos kelios dešimtys. Kitais atvejais masė gali būti 
tik apytikriai nustatyta vadovaujantis teoriniais išprotavimais. 

Nors esamoji medžiaga yra, kaip matome, labai negausinga, — bet ji 
vis dėlto gali nurodyti vieną ar kitą Galaktinės Sistemos savybę. Dėkui 
intensiviems astronomų darbams, ji nuolat eina didyn, ir todėl per paskuti- 
nius laikus žvaigždžių sistemos tyrinėjimas palaipsniui išeina iš spėliojimo 
ribų ir eina prie apčiuopiamų išvadų. 

Visų pirma aiškėja klausimas apie Saulės vietą Galaktinėj Sistemoj. 
Pirmesnieji tyrinėtojai visuomet stengėsi, tur but, eidami žmogaus palinkimu 

* Atitaisome aną kart („Kos r0“ š. m. 1-me N-ry) padarytąjį apsirikimą: Dr. Slavėnas 
mūsų Universitete dirba ne kaip astronomijos, bet geometrijos katedros asistentas. Red. 

į antroprocentrizmą, statyti Saulę žvaigždžių sistemos, arba net visatos, 
vidury. Tačiau net paprasta Paukščių Kelio apžvalga rodo ką kita. Paukščių 
Kelias yra nevienodas savo šviesumu ir žvaigždžių tirštumų. Jis yra ypa- 
tingai tirštas ir gausingas visokiais astronominiais objektais Saulio (Sagitta- 
rii), Aro (Aguilae) ir Ophiuch'o žvaigždynuose. Atvirkščiai, einant arčiau į 
Šienapjūvių (Orionis) žvaigždyną, Paukščių Kelias eina menkyn ir virsta 
mažai pastebimas. Iš to jau galima atspėti, kad Saulė randasi arčiau prie 
to Galaktinės Sistemos krašto, kur mes matome Šienapjūvius; priešinga 
kryptimi, Šaulio žvaigždyne, randasi Galaktinės Sistemos centras. Klausimas 
apie Saulės vietą, turimąją Oalaktinėj Sistemoj, buvo daugelio astronomų 
svarstomas išeinant iš visai skirtingų pažvalgų ir vartojant visai nepanašius 
į vienas kitą metodus. Vieni nagrinėjo statistiškai žvaigždžių suskirstymą. 
erdvėje, kiti — savus žvaigždžių judėjimus, treti — radialinius greitumus, 
ketvirti — rutulines žvaigždžių krūvas ir t.t. Nežiūrint į kitų metodų įvairumą, 
visi nauji tyrinėjimai rodo, kad Galaktinės Sistemos centras randasi gana. 
tiksliai nustatytoj dangaus srity, Šaulio žvaigždyno kryptim. Be to, pasirodė, 
kad Saulė ne tik nesiranda toli nuo Galaktinės Sistemos centro, bet yra, tur 
būt, net arčiau prie jos krašto, negu prie vidurio. Dar nėra visai aišku, 
kaip toli nuo mtisų randasi tas Galaktinės Sistemos centras. Atskirų auto- 
rių nuomonės ne labai gerai sutinka tarp savęs, nes tolimesnių dangaus 
kūnų atokumai negali būti tiksliai nustatyti: apytikrienis nustatymams reikia 
vartoti atskiri postulatai, kurie dažnai veda prie skirtingų išvadų. 

Einant teoriniais mechanikos dėsniais, visų atskirų žvaigždžių gravita- 
ciniai  veikimai susideda į vieną jėgą, kuri veikia kiekvieną kūną esantį 
Galaktinėj Sistemoj, ir yra atkreipta į tos sistemos centrą. Dangaus kūnai; 
priderantieji Galaktinei Sistemai, turi būti smarkaus judėjimo stovy, nes. 
kitaip jie visi turėtų krist į Galaktinės Sistemos centrą, ir tokiu būdu visa 
toji sistema turėtų susmukt į vieną chaotišką masę. Lengviausia yra manyti, 
kad visi Galaktinės Sistemos dalyviai keliauja aplink jos centrą apskritimais 
arba kokiomis nors kitomis orbitomis, kiek artimomis apskritimams. 

Traukos jėga, apie kurią buvo: pasakyta, yra nevienodo stiprumo: ji 
yra lygi nuliui (Galaktinės Sistemos centre; einant toliau nuo centro iki 
Paukščių Kelio, ji turi augti; dar toliau ji eis mažyn, galutinai išnykdama 
begalybėj. Aišku, kad žvaigždžių greitumai negali būti vienodi. Žvaigždės, 
kurios randasi arčiau prie Galaktinės Sistemos krašto, turi judėti greičiau 
wž kitas, kadangi traukos jėga joms tenka didesnė, ir kadangi jų orbitų 
radiusai taip pat yra didesni. 

Įsivazdinkime dabar, kad Saulė kartu su kitomis žvaigždėmis keliauja. 
aplink Galaktinės Sistemos centrą Prisiminkime, kad visos žvaigždės, kurių 
relativūs judėjimai yra ištirti, užima labai maža Galaktinės Sistemos dalį. 
Tos Sistemos didumas yra toks milžiniškas, o Saulės kelionė aplink Sistemos 
centrą — tokia ilga, jog mes jokiu būdų negalime pastebėti, kad Saulės 
kelias erdvėje nėra tiesioji linija. Bene visos artimos mums žvaigždės ke- 
liauja maždaug kartu su mumis: jų relativūs greitumai retai viršija keliasde- 
šimt kilometrų per sekundę, kas yra, palyginant, nedidelis skaičius '. Tačiau 

! Statistiški tyrinėjimai rodo, kad Saulė keliauja tarpe kitų žvai:ždžių greitumu apie 
20 km per sėkundę. Tačiau šiais laikais į šitą judėjimą yra žiūrima kaip į vietinį (ir, be 
to, gana relativu) reiškinį. ; 

mes spėjame, kad tos žvaigždės, kurios randasi toliau už mus nuo Galakti- 
nės Sistemos centro, tartum stengsis aplenkti mus, ir, atvirkščiai: žvaigždės, 
esančios priešingoj dangaus daly, atsiliks palyginant su mumis. Pagaliau, 
tos žvaigždės, kurios randasi mūsų priešaky ir užpakaly, tvarkingai keliaus 
išvien su mumis. Šitas reiškinys (teoriškai išnagrinėtas olandų astronomo 
Oort'o) nesenai buvo surastas su didele tikrenybe nagrinėjant statistiškai 
žvaigždžių judėjimus. Šitie darbai dar kartą nepriklausomai parodė, jog 
traukos jėga veikia tąja kryptimi, kur pagal kitus autorius turėtų būti Ga- 
Jaktinės Sistemos centras. Be to, buvo surasta, kaip keičiasi toji jėga arti- 
mesnėse mums erdvės srityse. Tačiau šitie tyrinėjimai nenusako, kokiu 
greitumu Saulė keliauja aplink Galaktinės Sistemos centrą. 

Kaip buvo aukščiau minėta, pavienių žvaigždžių relativūs greitumai 
retai siekia daugiau, negu kelias dešimtis kilometrų per sekundę. Bet atsi- 
randa daugaus kūnu, judančių nepaprastu greitumu; jie juda visokiomis 
„kryptimis, ir, kas yra labai svarbu, rodo maža susikoncentravimo aplink 
Paukščių Kelią. Tokie objektai nors priklauso Galaktinei Sistemai, tačiau 
maža dalyvauja jos sukimosi procese: jie tik tartum švytuoja traukos jėgų 
poveiky nuo vieno Galaktinės Sistemos krašto į kitą. Nors jų judėjimai 
yra labai skirtingi tarp savęs, tačiau statistiški tyrinėjimai rodo, kad jie visi 
juda (jei Saulę laikysime pastoviu kūnu) vidutiniškai dideliu greitumu (apie 
200 - 300 km per sek.), ir kad jų bendro vidutiniško judėjimo kryptis ran- 
dasi Paukščių Kelio plotmėje, sudarydama statų kampą su tiese, jungiančia 
mus su Galaktinės Sistemos centru. Suprantama, kad iš tikrųjų ne tie 
kūnai juda, bet atvirkščiai: Saulė su kitomis žvaigždėmis keliauja tokiu grei- 
tumu aplink Galaktinės Sistemos centrą. 

Studijuodami visokius astronomijos objektus, galime pastebėti labai cha- 
rakteringą gradaciją, pradedant nuo žvaigždžių tipo B ir baigiant rutulinėmis 
žvaigždžių krūvomis. Taip, antai, žvaigždės tipo B paprastai randasi Paukščių 
Kely arba arti jo; kartu su tuo jų judėjimai (Saulės atžvilgiu) yra gana lėti 
ir, kas yra svarbu, labai vienodi savo greitumu ir kryptimis: jos visos 
juda išvien. 

Eidami prie kitų objektų, pastebime vis didesnį jų išsiblaškymą erdvėje 
ir vis didesnį jų judėjimų įvairumą. Be to, pradeda reikštis aukščiau mi- 
nėtas relativus slinkimas, surištas su Galaktinės Sistemos sukimusi. Sitokie 
objektai, matyt, yra mažesniu laipsniu (negu žvaigždės tipo B) įtraukti į tą 
sukimosi procesą. 

Darydami tokią apžvalgą, mes pagaliau prieiname prie „rutulinių krūvų“. 
Šitie objektai rodo jau visai mažą koncentraciją (susispietimą) aplink Paukščių 
Kelią, būdami suskirstyti erdvėje pavidalu milžiniško, kiek suplokštinto ru- 
tulio. Iš visų galaktinių objektų rutulinės krūvos turi didžiausius ir ma- 
žiausiai suderintus tarp savęs greitumus. Rutulinių kruvų bendras relativus 
slinkimas, kuris yra lygus (pasak Stromberg'o) 290 km per sek., gali 
būti laikomas kaipo apytikris greitumas, su kuriuo Saulė keliauja aplink Ga- 
laktinės Sistemos centrą; tikroji greitumo reikšmė gali būti kiek didesnė. 

Priėję labai svarbų klausimą apie Galaktinės Sistemos dydį, -sutinkame 
didelį nuomonių skirtumą. Prie atsakymo galima eiti įvairiais keliais, bet 
išvados gaunamos skirtingos. Nuosekliausį nųstatymą padarė Shapley, 
kuris tyrinėjo rutulinių krūvų tolumus pasigaudamas kintamųjų žvaigždžių 

darbų, kuriuose yra nurodoma, jog matas (Masstab, scale), vartojamas 
kintamųjų žvaigždžių metode, gali buti klaidingas. Jei šita kritika pasirodys 
teisinga, tai Shapley'o gauti skaičiai žymiai sumažės, ir tilps kitais būdais pa- 
darytų apytikrių nustatymų ribose. 2 

Kaip matyt iš paduotų skaičių, Sauiė randasi beveik pusiaukely tarp Ga- 
laktinės Sistemos centro ir jos krašto. Daug astronomų vaizduojasi Saulę dar 
arčiau prie krašto (kartais net viso spindulio !/„ dalyje). Tačiau būtų gana 
sųnku tiksliai pasakyti, kas tai yra Galaktinės Sistemos kraštas. Gali būti, 
kad rutulinės krūvos, kurioms galioja duotieji skaičiai, yra išbarstytos erdvėje 
daug plačiau negu žvaigždės, įeinančios į Paukščių Kelią. Tuomet visi prie- 
štaravimai savaime netektų prasmės. 

Dar neaiškiau stovi klausimas apie analogiją tarp Galaktinės Sistemos 
ir spiralinių ūkų. Formos panašumas yra didelis. Be to, esamais apyti- 
kriais daviniais, spiraliniai ūkai savo dydžiais maža skiriasi nuo Galaktinės 
Sistemos; jie gal yra kiek mažesni. Spektroskopiški tyrinėjimai parodė, kad 
spiraliniai ūkai sukasi aplink savo ašis ir kad jų sukimosi greitumas prie kra- 
što siekia 300 km per sekundę, t. y. visai panašus į tą, kuris yra Galaktinėj 
Sistemoj. Tačiau dėl nepaprastų tolumų, matuojamųjų milionais šviesmečių, 
spiraliniai ūkai negali būti smulkiai ištirti. Todėl astronomų nuomonės ski- 
riasi. Vieni mano, kad Galaktinė Sistema yra visai paprastas spiralinis ūkas, 
o kiti prisilaiko nuomonės, kad, einant Shapley'o pasakymu, Galaktinė Siste- 
ma tarp spiralinių ūkų yra „kaip žemynas tarp atskirų salų“. Argumentų 
už ir prieš yra tiek daug, 0 apčiuopiamų davinių — tiek maža, jog nuose- 
klus šio klausimo apsvarstymas yra neįmanomas dalykas. 

Kai kurie mokslininkai stato klausimą apie spiralinių ūkų ir kitų ekstra- 
galaktinių objektų suskirstymą erdvėje. Lygiagreta su tuo eina fizikiški 
matematiški bendrų erdvės ir laiko savybių tyrinėjimai. Tokiu būdu bandomas 
svarstyti visas mūsų tiziško uuiversumo (visatos) sutvarkymas. Bet, įsigilinant 
į šituos klausimus, empirinių davinių randama vis mažiau ir mažiau: tikslus 
mokslas pasibaigia ir pasilieka tuo tarpu vieta tik hipotezėms. 

1928. XII. 3. 

Penktoji Internacinė Botanikos Geografijos Ekskursija. 


Prof. K. Regelis, 
Kaunas, Universitetas *. 


I. Uždaviniai, istorija ir organizacija. 


Dar prieš karą Cambridge'o (dabar Oxtord'o) universiteto profesorius 
Tansley nurodė, kad būtų labai naudinga daryti periodiški suvažiavimai 
ir apžiūrėti botanikos geografijos, ypač fitosociologijos atžvilgiu tam tikrą 
kraštą. Šiąja mintimi einant, 1911 m. ir buvo organizuota pirmoji Interna- 
cinė Botanikos Geografijos Ekskursija po Angliją. Antroji tokia ekskursija 
įvyko 1913 m. po Šiaurinę Ameriką. Paskui, didžiajam karui kilus, žinoma, 
ekskursijos negalėjo įvykti, ir tiktai 1923 m., vietoje numatytos ekskursijos 
po Alpes, buvo išrinktas ekskursijos metų Amerikoje organizacinis komi- 
tetas, kuris drauge su esančiu Šveicarijoj nuolatiniu komitetu (jo pirmininkas 
prof. Rūbel'is Ciuriche) organizavo ekskursiją po Šveicariją, dalyvaujant 
ir šio straipsnelio autoriui. Ekskursijos pabaigoje buvo nutarta kitą ekskur- 
siją surengti 1925 m. po Skandinavijos kraštus ir išrinktas šios ekskursijos 
organizacinis komitetas; 1925 m. ekskursija įvyko ir apžiūrėjo Švediją su 
Norvegija (šio straipsnelio autorius joje taip pat dalyvavo). Cia pat, einant 
Cekoslovakijos ir Lenkijos botanikų pakvietimu, buvo nutarta 1928 m. 5-ji 
tokia ekskursija po Čekoslovakiją ir Lenkiją. Kai kurių Pabaltijo kraštų 
atstovai kalbėjo apie galimumą organizuoti vieną eilinių ekskursijų po Pa- 
baltijo kraštus — Estiją, Latviją, Lietuvą, bet paaiškėjo, kad tatai įvykdyti 
būtų sunku technikos atžvilgiais. Lietuvoje mes galėtume ir botanikui geogra- 
fui parodyti daug gražių bei įdomių dalykų, kaip, antai, Klaipėdos krašto 
kopas, Birštono mišką, 4žuolynus (Babtuose, Stakliškėse), durpynus (Ežerėtį, 
Žuvintą, Šepetą), Nemuno aluvialines lankas ir daugelį kitų vietų. Bet tokia 
ekskursija gana brangiai atsieitų, būtų reikalinga didelės valstybinės paramos 
ir, be to, dabartinėse sąlygose kartais gana sunku būtų surasti provincijos 
miesteliuose patalpų kokiai 30— 40 žmonių sustoti. 

Šios ekskursijos pabaigojė buvo gautas Portugalijos pakvietimas 1931 m. 
padaryti ekskursiją po Portugaliją, Madeiros salą ir Angolą. Bet galutinai 
tas klausimas dar neišspręstas, nes ekskursija į tropikų kraštą, kaip pav., 
į Angolą, surišta su technikinėmis sunkenybėmis. 

Tokia yra botanikos geografijos ekskursijų istorija. Dabar pereisim 
prie jų organizacijos. Kiekvieną ekskursiją organizuoja tam tikro krašto 
organizacinis komitetas, išrinktas prieš tai įvykusioj ekskursijoj. Tuo būdu 
5-sios ekskursijos organizacinis komitetas susidarė iš čekoslovakų profesorių 
Rudolf'o ir Domin'o (Praha), prof. Podpėčra'os (Brno) ir iš lenkų profe- 
sorių Szafer'io (Krokuva) bei Hryniewiecki'o (Varšuva). Pakvietimus 
"į ekskursiją siunčia tas pats komitetas, pasiremdamas žinomų augalų geografų 
sąrašu, kurį turi nuolatinė komisija Ciuriche. Kadangi dėl tehnikinių prie- 
žasčių ekskursijose tegali dalyvauti tik tam tikras, aprėžtas žmonių skaičius, 
apie 30 asmenų, tai nuolatinė komisija sudaro pirmos ir antros eilės bota- 


* Redakcija dėkoja p. A. Minkevičiui, padėjusiam šį staipsnį prirengti spaudai. Red. 

nikų sąrašus. Organizacinis komitetas siunčia asmeninius pakvietimus pir: 
mąjame sąraše figuruojantiems botanikams, o paskui, atsižvelgdamas į laisvų 
vietų skaičių, antrojo sąrašo botanikams. Tačiau, nepaisant ir tokios prakti- 
kos, yra labai sunku sudaryti ekskursijos dalyvių sąrašą, nes botanikos 
geografijos specialistų yra daug daugiau, negu vietų ekskursijose. Tat vi- 
suomet atsižvelgiama į tai, kad ekskursijon patektų įvairiausių Kraštų atstovai. 
Ekskursijos išlaidos apmokamos iš bendros kasos, į kurią kiekvienas da- 
lyvis įmoka tam tikrą nustatytą sumą. Taip, pav. 3-ji ekskursija Sveicarijoj 
kainavo kiekvienam dalyviui po 500 šveic. frankų, 4-ji ekskursija — po 
1000 norv. kronų ir 750 švedų kr., 5-ji ekskursija, 1928 m., kainavo po 
195 dolerius. Bet kadangi ne visi gali mokėti tokias dideles sumas ir ne 
visi turi galimumo dalyvauti, sakysim, 6 savaites laiko, ekskuršijoje, tai ga- 
lima dalyvauti ir dalimis. Taip, pav., 1928 metų ekskursija buvo padalyta 
į 3 dalis Čekoslovakijoj ir į 3 dalis Lenkijoj, ir gana daugelis mokslininkų 
dalyvavo ne visoje ekskursijoje, bet atskirose dalyse. Sio straipsnelio au- 
torius turėjo galimumo dalyvauti visoje, ekskursijoje. 


Il. Čekoslovakija. 


1. Ekskursijos apžvalga. 


Ekskursijoje po Čekoslovakiją dalyvavo šie mokslininkai: 

Vokietija: priv. doc. W alter (Heidelberg) ir Dr. Gams (Wasserbyrg). 

Austrija: prof. Vierhapper (Viena) ir prof. Scharfetter (Graz). 

veicarija: prof. Rūbel, prof. Brockmann-Jerosch (Ziurich) ir prof. 

j Rytz (Bern). 

Švedija: prof. Skottsberg (Goteborg) ir doc. Du-Rietz (Uppsala). 

Norvegija: prof. Nordhagen (Bergen) ir prof. Holmboe (Oslo). 

Suomija: prof. Palmgren (Helsinkiai). 

Latvija: prof. Malta (Ryga). 

Lenkija: prof. Szafer (Krokuva), prof. Hryniewiecki (Varšuva), prof. 

Dziubaltowski (Varšuva) ir Dr. Kozlowska (Krokuva). 

Rusija: prof. Iljinskij (Leningrad) ir prof. Dokturowski (Moskva). 

Vengrija: Dr. So6 (Tihany). 2 2 

Rumunija: prof. Borza (Clųj). 

Jugoslavija: prof. Pevalek (Zagreb). 

Anglija: prof. Tansley (Oxford). 

Olandija: prof. Pulle (Utrecht). 

"Prancuzija: Dr. Braun-Blanguet (Montpellier) (šveicarietis). 

Jungtinės Amerikos Valstybės: prof. Gleason (Ne w York). 

Be to, dalyvavo visas Čekoslovakijos Organizacinis Komitetas ir vietos 
botanikai. 

Liepos mėn. 2 d. mes susirinkome Prahoje, kame prasidėjo Internaci- 
nės Botanikos Geografijos Ekskursijos dalis po Čekoslovakiją. Prahoje 
mes buvome iki liepos mėn. 6 d. Neskaitant to kad čia apžiūrėjome mie- 
stą, Botanikos Sodą ir Institutą, mes dar padarėme ekskursijas į miesto 
apylinkes: į Karlūv Tyn (Karlstein) — seną imperatoriaus Karolio IV pilį, į 
Radotin'ą ir į Pruhonice. Paskutiniajame miestely yra didžiausias, apie 300 ha, 
graio Silva Tarouca parkas, pagarsėjęs pasauly savo dendrologijos kolekci- 

jomis. Medžiai jame susodinti grupėmis taip, kaip jie auga savo gimtinėje. 
Dabar parkas perėjo Cekoslovakų Dendrologijos Draugijos nuosavybėn, 
kurios pirmininkas yra tas, pats grafas Silva Tarouca, 

Prahos miesto apylinkės gana kalnuotos. Mes apžiūrėjome įvairių 
miškų tipus ir stepų sklypus, kurie, čekų botanikų nuomone, esą reliktiniai. 
Iš Prahos autobusais išvažiavome šusipažinti su Vidurinės Bohemijos kalnais 
(Českė Stfedohori) ir Aukštikalniais (Riesengebirge) Krkonoše. Pirmutiniuose 
kalnuose aukščiausias punktas yra Milešovka (Donnersberg), 835 m. aukštumo, 
visas apaugęs buko miškais ir viršuje eglynais.  Aukštikalniųose mes stu- 
dijavome miškus kalnų šlaituose, labai plačią tų kalnų juostą iš Pimesmon- 
tana, durpynus ir visą eilę kitų kalnų augalų bendruomenių. 

Aukštikalniuose mes išbuvome tris dienas ir galėjome susipažinti su 

didžiausiu turistų judėjimu. Sekmadienį, liepos m. 0 d., kelyje ant kalna- 
gubrio buvo beveik ne mažiau žmonių, kaip, sakysim, Palangoje jūros 
pakrašty. Čia, be turistų, buvo dar įvairių rūšių smulkių pardavėjų, grie- 
žikų, elgetų ir tt. Ir tai visa 1200—1500 m. aukštumoj! Liepos m. 10 d. 
mes palikome Krkonošą ir autobusais išvykome į Hradec Kralovė, (Ko- 
niggratz) o rytojaus dieną traukiniu į Moravijos sostinę — Brno (Brūnn). 
Netoli šito miesto mes apžiūrėjome puikiausias Moravijos krašto stalaktitų 
olas. Įdomiausia buvo naujai, 1920 m., rasta Masaryko ola su požeminiu 
ežeru, apsupta įvairiausios formos stalaktitais. 
1 Brno ir jo apylinkėse mes išbuvome iki liepos m. 14 d; apžiūrėjome 
miestą, Botanikos Institutą, kultūros parodą; apžiūrėjome serpentino augme- 
niją netoli Mohelno ir padarėm ekskursiją į Pavlovskė Kopce (Pollauerberge), 
kame studijavome įdomią stepų augmeniją tarp Pouzdfany (Paussram) ir 
Nikolsburg'o. Liepos m. 15 d. mes buvom Luhačovicų kurorte, kurio apy- 
linkėse studijavome stepus Baltuosiuose Karpatuose; liepos m. 16 d. stu- 
dijavome miškus Trenčianskė Teplice kurorte ir nuo liepos m. 17 iki 22 d. 
buvome įvairiausiose Tatro vietose: Strbskė, Pleso, Hrebienok, Tatranska 
Lommica, iš kur padarėme ekskursijas į Aukštąjį Tatrą ir į Bielskė Tatry. 
Liepos m. 22 d. mes baigėm Čekoslovakijos ekskursiją ir perėjom ties 
Lysa Polane Lenkijos sieną. 


2. Čekoslovakija botanikos atžvilgiu. 


Ekskursijos tikslas -— susipažinti su Cekoslovakijos augmenija — pilnai 
buvo pasiektas. Mes gavome visą eilę Čekoslovakijos mokslininkų mokslo 
darbų, kurių pagalba galėjome susipažinti su aplankytomis vietomis. Be 
to, ekskursijai vadovavo specialistai, kurie tose vietose yra dirbę. Cekoslo- 
vakija yra labai interisiviai kultivuotas kraštas. Laukų ir pievų didelis plo- 
tas, bet kraštas labai tankiai gyvenamas. Todėl čia pirminė augmenija labai 
pakeista žmogaus poveikiu Kraštas kalnuotas ir ant kalnų įvairiosė vietose 
matėme lapuočių, buko miškus; be to, yra daug sodintų eglynų ir pušy- 
nų; miškai pridera vadinamam Hercynijos miškų tipui, su mažo rūgštumo, 
negausinga kalkėmis dirva. Prof. Domin'as Hercynijos tipo miškus skir- 
sto į šiokius: eglyną, pušyną, subkserofilinį mišką sų žolėmis. Ypač pasku- 
tinysis labai primena Lietuvos lapuočius miškus; čia auga tos pačios žolės, 
būtent: Hepatica triloba -— žibuoklė, Orobus vernus — žirnis pavasarinis, sa- 
rum euvopaeum — pipirlapė, Foa nemoralis — miglė pakrūmė, iš medžių — 

ąžuolas, lazdynas, guoba, klevas, meškunkis — Daphne Mezereum. Bet yra 
ir visa eilė kitų augalų, dėl klimato ir kitų priežasčių Lietuvoje neaugančių 
arba augančių labai retai, kaip, pav., Lilium Martagun, kurią esu radęs tik 
Pūnios miške. Be to, Dominas aprašo Čekoslovakijos vadinamas kalkių 
dirvos miškų bendruomenes, būtent: lapuočius miškus ant humo, pakalni- 
nius maišytus lapuočius miškus (submontain mixed deciduous woods), 
guobų miškus (Carpinetum), ąžuolynus, lazdynų miškus (Coryletum Avella- 
nae), juodalksnynus (Alnetum glutinosae). Žolių aukštas čia visur daug 
turtingesnis, negu Hercynijos tipo miškuose ir čia įeina daugybė tokių žo- 
lių, kurių Lietuvoje nėra. Savo floristiniu sąstatu šitie miškai labai primena 
lapuočius miškus; augančius stepų šiaurės rubežiuje, kaip, pav., Rusijoj 
Simbirsko ir Samaros gubernijose. Reikia pasakyti, kad žmogaus poveikiu 
maišyto lapuoto miško dabar daug mažesnis plotas, negu senovėje. Dabar 
jo vietoje esti dažnai grynas buko miškas; maišytas miškas sudarytas iš 
Fagus silvatica (bukas), liepos, klevo (Acer plitanoides ir A. Pseudoplatunus) 
ir guobos; dėl edafinių (dirvos) priežasčių Lietuvoje tokių miškų nėra. 
Visur, kame kalnuose eina didyn dirvos rūgštumas, pradeda augti miškuose 
Vaccinium Myrtillus — mėlynė, ką galima pastebėti ir Lietuvoje. 

Ant Donnersberg'o (Milleschauer) (835 m aukštumoj), Vidurinės Če. 
kijos kalnuose (Stfedohoti) apačioje auga buko miškai ir ąžuolynai, bet aukščiau 
prasideda eglynai su optimumu 740—780 m. Be to, „čia yra akmeninės 
nuotrupos (Blockhalden), apaugusios samanomis arba kerpėmis. 

Čekoslėvakijos botanikai mums parodė daugelį stepų sklypų apie 
Prahą, Brno, Luhačovice. Jų manymu, tai yra stepų reliktai iš šilto ir sauso 
klimatinio periodo, o mano manymu, jie susidarė žmogaus poveikiu, ką 
galima matyti ir kituose kraštuose!. Daugelį šitų stepų, tiksliau sakant, 
kserotermotilinių augalų galima rasti ir Lietuvoje sausose vietose, kaip pav.: 
Anthericum ramosum, Anemone silvestris, Gypsophila paniculata, Silene Olites, 
Trifolium montanum, Filipendula hezapetala, Libanotis monbuna, Androsace 
geptentionalis, Anchusa officinalis, Gentianu cruciata, Salvia pratensis, Thymus 
Serpyllus, Veronica spicata, Scabiosa ochroleuca, Campanula glomeruta, Caumpanulu 
rapunculus, Artemisia campestris, Centavuea rhenana, Hypuchaeris maculata Koe- 
leria gracilis, Carex ericetorum, „Gladiolus imbricalus ir kitų. Netoli Litomeričės 
(Leitmeritz) miesto, Šiaurės Čekoslovakijoj, mums buvo parodytas šlaitas 
iš kreidos. 

Ir tatai galima matyti taip pat kituose kraštuose; pav., Rusijoje yra 
daug tokių kreidos šlaitų, apie kuriuos. daug yra rašyta (pav. Taliev'o ir 
kitų) ir daug tuo klausimu sugalvota hipotezių.  Cekų literatūroje yra ap- 
rašyta visa eilė stepų augalų bendruomenių; autoriai: Domin, Zlatnik, 
Klika, Podpėra, Hilitzer ir kt. 

Ypač įdomi augmenija auga ant serpentino, pav., Mohelne. Paprasti 
stepų augalai čia yra labai maži, vyrauja vadinamas nanizmas. Dvorak'as 
surado 43 įvairias formas: f. pusilla, f. minor, f. pigmaea, f. pumila, f. nana 
ir tt. Kaip jau buvo minėta, ekskursija ilgą laiką apžiūrinėjo Krkonošo ir 
Tatros kalnus, todėl, kad čia žmogaus poveikis daug mažesnis ir daug 
daugiau yra naturalių augalų bendruomenių, negu kitur. 


! Apie tai autorius mano parašyti atskirą straipsnį. 

Krkonošas (vokiškai Riesengebirge), turi apie 1600 m aukštumo (Snežka, 
Schneekoppe — 1603 m aukšt). Spindlerūv Mlyn (Spindlermūble), iš kur 
mes pradėjome keltis, yra apsupta eglynais, kuriuose galima rasti nemaža 
kalnų augalų. Aukščiau, maždaug apie 1200 metrų aukštumo, prasideda 
plati kalnų pušies (/'žwus montuna) juostą, tarp kurios pavieniui auga eglės, 
pasiekdamos pačią kalnų viršūnę. Miškų siena yra maždaug 1200 —1300 
metrų aukštumoje. Plokščiakalnio vidurys apaugęs pievomis, durpynais 
arba krūmynais iš /inus movtana. Be to, yra ir ųolų, kaip pav. Snežkos 
šlaite, o visur žemesnėse, drėgnesnėse vietose labai išsiplatinusi bendruo- 
menė aukštų, gražiai žydinčių žolių, kaip, pav: Adenvstyles, Aconitum, 
Chaerophyllum, Polygonum Bistorta, Melandryum rubrum, Senecio nemorensis, 
Valeriena ir t.t. > 

inoma, toki kalnai, kaip Krkonošo, gana turtingi Alpių augalais, kaip, 
pav: Rumez alpinus ir R. arifolius, Suaifragu. bryoides, Myosotis alpestris, Barschiu 
alpina, Veronica alpina, Saaifraga oppositifolla, Sedum Rhodiola, Hieracium 
alpina, Poa alpina, Juncus trifidus. Krkonošo augmenija nėra visai pir- 
minė, nes ir čia esama nemaža žmogaus poveikio. Ypač tai galima matyti 
. miškuose, kurie labai buvo naikinami pradedant nuo 11 šimtm., kuo- 
met čia buvo rasta geležies rūdos. 16-me šimtmety pradėtas stiklo fabrikų 
įrengimas, kurie taip pat nemaža suvartojo malkų. Be to, didelio poveikio 
dabartiniam miškų išsiplatinimui turėjo beveik visiškas gyvulininkystės iš- 
nykimas; mat, dabartiniu metu vietos gyventojai daugiau pasipelno iš tu 
ristų ir iš stiklo fabrikų. Tuo būdu miškų tipų santykis yra pasikeitęs. 
Buko (Fagus silvatica) miškų dabar nedaug tėra ir jie auga tik kai kuriose 
vietose vidutiniškai iki 950—1000 m. aukštumo. Miškininkai visur šitą medį 
naikina ir jo vieton sodina eglę, duodančią daugiau pelno ir naturoje au- 
gančią tik aukštesniose vietose, kame sudaro apie 300 metrų platumo juostą. 
Vietoje didelių eglynų ir krūmynų iš Pinus montana kai kur būna pievos 
ir ganyklos iš Nardus stricia. 

Krkonošo augmenijos aprašymą yra padarę čekų botanikai Schustler'is 
ir Zlatnik'as,, Rudolfas ir Firbas; jie aprašo botanikos geografijos 
ir augalų istorijos atžvilgiu labai įdomius durpynus. 4 

Bet daug įdomesni, negu Krkonošo, yra Tatros kalnai. Cia ir Alpių 
augmenijos daug daugiau, ir patys kalnai aukštesni, — daugiau kaip 2600 m. 

inoma, sulyginus su Alpėmis, Tatra yra neaukšti kalnai, bet nežiūrint 
į tai jie turi labai aiškų aukštikalnių charakterį. Tai, kas Alpėse auga 3000 m 
aukštumoje, Tatros kalnuose galima matyti jau 2000 m aukštumoj. Tatros 
kalnai, kaip ir Krkonošo, turi apačioje eglynųs, o aukščiau prasideda plati 
juosta iš Pinus moutana. Bet, be to, yra ir maumedis — Laria europaeu, 
ypač eglynuose kaipo priemaiša tarp eglių, arba jis auga grupėmis, ypač 
neturtingoje, akmenuotoje dirvoje. Be to, pačioje aukštumoje tarp Pinus 
montanu auga kedras — Pinus Cembra, pavieniui, arba sudarydamas nedide- 
lius, retus miškelius. Aukščiau prasideda pievos ir dar aukščiau — uolos 
su aukštikalnių augmenija. 

Prie gražiausių vietų Tatroje priklauso vadinama Mala Studen4 dolina 
(kleines Kolbachtal). . Kelias eina aukštyn slėniu, pirma per eglyną, paskum 
prasideda Larix ir krūmynai iš Pinus montana su pavienėmis eglėmis ir 
Pinus Cembra. Dar toliau slėnys marguliuoja įvairių rūšių pievomis, tarp 

kurių yra daug uolų ir akmenų. Slėnis baigiasi aukšta, apie 1200 m auk: 
štumo, siena iš uolų, nuo kurios krenta upelio krioklys. Cia auga daugybė 
kalnų augalų. Kelias vingiais kyla į uolas. Čia, 2000 m. aukštumoj, yra 
5 ežerėliai, apsupti iš visur ledynų nulygintomis uolomis, pievų sklypeliais, 
o ant stačių uoluotų šlaitų — sniegas. Tai yra visai aukštų Alpių cha- 
rakterio kraštas, su daugeliu alpinių augalų, kaip, pav: Zieracium alpinum, 
Juncus trifidus, Festuca supina, Luzula svicata, Senecio carniolicus, Salia herbacea, 
Pua alpina, Meum mutellimum, Chrysanthkemum ulpinum, Primula minima, 
Čia yra ir vadinama „Scheetalchen“ bendruomenė iš Salix herbacea ir Po- 
lytrichum seaangulare, vietose, kame ilgai laikosi sniegas. Gražiai atrodo ir 
Štrbske Pleso ežeras 1350 m. aukštumoj, apie kurį auga eglynai ir krūmy- 
nai iš Pinus montana. 

Tatros flora labai turtinga, bet dar turtingesnė ji vadinamoj Bielskė 
Tatroje su kalkių uolomis. (Cia mes suradome visą eilę įdomių augalų, 
kaip pav., Leontopodium alpinum; čia ir pievų yra daugiau, negu Aukštojoj 
Tatroj, kur uolos sudarytos iš gneiso ir granito. Iš viso galima pasakyti, 
kad augalų bendruomenės čia labai primena Šveicarijos Alpių bendrųyomenes, 
kur, tačiau, flora yra dar turtingesnė. 


3. Čekoslovakija kultūros atžvilgiu. 


Čekoslovakija kultūros atžvilgiu padarė mums labai gerą įspūdį. Mat, 
Čekoslovakija iš buvusios Austrų Vengrų imperijos gavo geriausią ir tur- 
tingiausią žemės plotą su derlinga dirva, pramone, požemių turtais (minera- 
linės versmės) ir tt. Be to, Cekoslovakija visai nenukentėjo karo metu. 

Čekoslovakijos kultūrinis gyvenimas labai sparčiai žengia pirmyn. Visur 
statomi nauji namai, butų kolonijos, mokyklos ir tt. Prahos mieste eina 
senoviškos pilies restauracija, Hradec Kralovė (Kėoniggratz) pastatyta vi- 
sai naujo stiliaus nauja gimnazija. Brno mieste, Luhačovicuose, Tatroje, — 
visur eina mokyklų, viešbučių, vilų, gyvenamųjų namų statyba. Gerą įspūdį 
padarė Respublikos 10-ties metų sukaktuvėms paminėti suruošta Brno mieste 
kultūros paroda. Čia buvo atvaizduotas visas Respublikos kultūrinis gyveni- 
mas — statistika, diagramos, paveikslai, pramonės gaminiai, tautiški rankų 
darbai, mokslas, menas ir tt. Didelis plotas visas buvo apstatytas naujo 
stiliaus, plokščiais stogais, paviljonais. Reikia nurodyti, kad mažumos, 
kaip, pav., vokiečiai, turėjo savo atskirą paviljoną; tai yra įrodymas, kad pir- 
mųjų Respublikos gyvavimo metų nacionalinis antagonizmas jau baigia nykti 
ir vokiečiai taip pat dirba Respublikos naudai. 

Daugiausia progos mes turėjome susipažinti su botanikos mokslo 
būkle Čekoslovakijoj. Visa eilė mokslo darbų mus supažindino, kokiu inten- 
sivumu dirba (Cekoslovakijos botanikai sistematikos ir botanikos geografi- 
jos srityje. 

Prahoje yra du universitetu — čekų ir vokiečių kalba; kiekvienas jų 
turi savo Botanikos Institutą ir savo Botanikos Sodą. Cekų un-te yra ke- 
turi botanikos profesoriai: prof. Domin'as — augalų sistematikos katedra, 
prof. Nemec'as — augalų anatomijos ir morfologijos katedra, prot. Vil- 
helm'as — kriptogamistas, prof. No vak'as — farmacijos botanika. Vokiečių 
universitete yra du profesoriu: prof. Knol!!'is — augalų sistematikos ir prof. 

Pringsheim'as — augalų fiziologijos katedros. Be to, ekstraord. prof. 
Pascher'is skaito sporinius augalus, ir garbės prof. Rudolfas -— augalų 
geografiją. Kiekvienas universitetas, be to, turi daug asistentų ir privatdo- 
centų. Agronomams ir miškininkams botanika skaitoma atskirose aukšte- 
sniose mokyklose. 

Prahos universiteto botanikos sodas yra nedidelis, miesto centre, bet 
kiek man teko sužinoti, numatyta įrengti didelis botanikos sodas užmiestyje. 
Be universitetų, Prahoje yra dar vienas mokslo centras — Karališkas Muzė- 
jus, kuriame yra taip pat ir gamtos skyrius sų dideliu herbaru ir biblioteka. 

Visus Cekoslovakijos botanikus jungia Cekoslovakijos Botanikų Drau- 
gija Prahoje, kuri leidžia savo žurnalą — „Prėslia“. 

Brno mieste prieš karą buvo tiktai vokiečių Technikos Institutas su 
botanikos katedra. Dabar yra ir čekų kalba Technikos Institutas su bota- 
nikos katedra ir botanikos sodu, Veterinarijos Institutas su botanikos ka- 
tedra agronomams ir su botanikos sodu. Po karo pastatytas Masaryko 
universitetas. Jo Matematikos-Gamtos fakultetas turi didelį namų kompleksą, 
prie kurio yra nedidelis botanikos sodelis. Šis universitetas turi dvi bota- 
nikos katedras: prof. Uhlela dėsto augalų fiziologiją, prof. Podpčra — 
augalų sistematiką. Augalų sistematikos Institutas turi mažiausia 20 didelių 
kambarių ir jo plotas daug didesnis, negu, pav., Lietuvos Universiteto Bo- 
tanikos Kabineto, nežiūrint į tai, kad tas institutas įsteigtas tik prieš porą 
metų. Tuo būdų Brno miestas turi tris botanikos sodus ir 5 botanikos 
katedras. 

Bratislave (Pressburg) yra trečiasis čekoslovakų universitetas, bet jis 
visai naujas ir dar ne visį jo fakultetai veikia. Cia buvusis vengrų kalba uni- 
versitetas išsikėlė į Vengriją. 


III. Lenkija. 


I. Ekskursijos apžvalga. 


Pakvietimą dalyvauti ekskursijoje po Lenkiją gavau iš Organizacinio 
Komiteto ne kaipo Lietuvos atstovas, bet asmenišką — kaip Dr. C. Regelis. 
Tuo būdu aš turėjau progos dalyvauti ekskursijoje kaipo privatus žmogus 
ir susipažinti su Lenkijos augmenija, ir su botanikos mokslo būkle Lenkijoj. 

Ekskursijoje po Lenkiją dalyvavo šie mokslininkai: 

Vokietija: Privat.-doc. Walter (Heide!berg), Dr. Gams (Wasserburg) 
ir prof. Diels (Berlin). : 

Austrijos, Švedijos, Norvegijos, Suomijos, Latvijos, Rusijos, Vengrijos, 
Rumunijos, Jugoslavijos, Anglijos, Olandijos mokslininkai dalyvavo tie pa- 
tys, kurie buvo ir Cekoslovakijoj. 

Prancūzija: Dr. Allor ge (Paris), Dr. Braun-Blanguet (Montpellier). 

Cekoslovakija: profesoriai Domin, Rudolf, Dr. Klika (Praha) ir 
Dr. Zlatnik (Brno). 

Lenkija: Organizacijos Komitetas ir visa eilė lenkų botanikų. 

Ekskursija įvyko šiąja programa; Liepos m. 22—25 dd. mes buvome 
Tatras-Morskie Oko ir Zakopane, kame padarėme įdomią ekskursiją į kalnus. 
Liepos m. 25—20 dd. automobiliais vykome į Krokuvą ir padarėme ekskur- 
sijas šiose vietose: į durpyną Nad Czerwonym netoli Nowy Targ miesto, 

į kalkių uolas netoli Czorstyn'o, į Pienin'os kalnus Szczawnicos kurorto 
apylinkėse ir į žmogaus poveikio nepaliestą mišką (Urwald) netoli Nawo- 
jowos (Nowy Sącz) Beskide. Pieninose keltais nusileidome Dunojėlio 
(Dunajec) upės slenksčiais. 

Krokuvoje buvome liepos 23—31 dd., apžiūrėjome miestą, Botanikos 
Sodą ir Institutą, Ludwinow'o diluvialinę florą ir Wieliczkos druskos ka- 
syklas.  Rugpiučio m. 1 d. iš Krokuvos automobiliais išvažiavome į Ojcow'o 
slėnį ir susipažinome su jo augmenija. Nakvojome Przybysztawice'ių dvare 
(netoli Wolbromo) ir apžiūrėjome stepų rezervatus. Rugpiūčio m. 2 d. 
vakare buvome Kielce ir dvi dienas pašventėme susipažinti su Svento Kry- 
žiaus kalnais. Rugpiūčio m. 5—6 d. apžiūrėjome Varšuvos miestą, Bota- 
nikos sodą, Wilanow'ą ir mišką iš Lariz polonica (lenkiškasis maumedis) 
Mata Wies dvare, 50 klm. į pietus nuo Varšuvos. Rugpiūčio m. 7 ir 8 d. 
buvome Bialowiež'o miške ir rugpiūčio 0 d. grįžome į Varšuvą, kame bai- 
gėme visą 5-ją Internacinę Botanikos Geografijos ekskursiją. 


2. Lenkija augalų geografijos atžvilgiu. 


Vakarų Lenkijos gamta daug panašymo turi su Cekoslovakijos gamta, 
Rytų Lenkijos — daugiau primena Lietuvą ir šiaurės vakarų Rusiją. 

Lenkijos Tatra mažai kuo tesiskiria nuo Cekoslovakijos Tatros. Mes 
susipažinome su krištolinių ir kalkinių uolenų augmenija (Czerwony W'ier- 
chy) ir radome ją beveik tą pačią, kaip ir Cekosloyakijos pusėj. Apačioje 
buko miškas, aukščiau prasideda eglynas ir dar aukščiau — krūmynas iš 
Pinus montana. Tiktai maumedžio trūksta, ir kedras — „Pinus Cembra — 
auga daug rečiau, pav., apie Morskie Oko. Vakarų Lenkijos dalis, buvusi 
Austrijos teritorijoje, labai ntensyviai ir aukštai kultivuota, tat miškų čia 
randame tiktai kalnuose — Beskide, Pieninose ir tt. Ir čia yra apačioje 
buko miškas, aukščiau prasideda būkas ir kenis (Abies pectinata), ką mes 
puikiai galėjome matyti Nawojowos miškuose. Visi šitie miškai priklauso 
Hercynijos tipui ir jų žolių aukštas sudarytas iš daugybės įvairių žolinių 
augalų. Aukščiau miškuose auga Vaccinium Myrtillus — mėlynė. Kaip Ce- 
koslovakijoje, taip ir Vakarų Lenkijoj yra daug vadinamųjų stepų sklypelių 
ant uolų ir sausuose, į pietus palinkusiuose šlaituose su Festuca sulcata, 
Festuča gluuca ir daugybe pontinių stepų elementų. 

Į rytus nuo Krokuvos kraštas taip pat gerai kultivuotas; Ojcow'o slė- 
nyje auga buko miškai; ant uolų — stepai iš Festuca glauca. Toliau į rytus, 
kur baigiasi lioso žemė, prasideda smėlys su pušynais; ten augmenija visai 
panaši į augančią Lietųvoje panašiosę vietose augmeniją. 

Svento Kryžiaus kalnai (Gėry Swietokrzyžkie) apaugę miškų iš buko 
ir kenio. Viršūnėje yra daug plikų, akmenuotų, neapaugusių augalais vietų; + 
„ todėl šitie kalnai dar kitaip vadinami Lysa Gėra (Plikakalnis). Kalnų apy- 
linkėse yra tik laukai, bet ant Chelmo kalno (Gėra Chelmowa) auga miškas 
iš Lariz polonica, kuris primena Sibiro maumedį, ir, lenkų botanikų nuomone, 
yra reliktinis medis. Be to, čia auga ir ąžuolas su buku. 

Varšuvos apylinkėse taip pat yra daug laukų; jų dirva smėlinga ir 
dažnai galima matyti didžiausius plotus vien geltonuojų lubinu apsėtus. 
Vietomis susidaro vėjo nešamos smiltys ir kopos. Maumedis (Lariz polo- 
nica) auga tik vienoje vietoje, 50 klm į rytus nuo Varšuvos; čia jis sudaro 

mišką, bet buko jau nėra, ir, be maumedžio, auga dar kiti medžiai, kaip, ąžuolai 
(Ouercus pedunculata ir O. sessiflora), Pinus silvesiris, Larix europaea, Fraxinus 
excelsior, Carpinus Betulus ir kiti. 

Bialowiežo miške yra daug įvairių bendruomenių. Tipinga ir labai 
išsiplatinusi bendruomenė — tokių ir pas mus yra — tai miškas iš Carpinus 
Betulus — skroblo; be to, yra miškų iš ąžuolo ir eglės Piceeto-Ouercetum, 
yra pūšynas su žolėmis, yra ir kitų miško tipų, destis kokia dirva, jos rūgštu- 
mas ir drėgnumas. Visi šitie miškai labai primena Lietuvos miškus. Juodalksny- 
nai iš Aluus glutinosa taip pat labai panašūs į mūsų juodalksnius. Abies 
(kenio) ir Ouercus sessiliflora kolonijas Bialowiežo miške galima laikyti 
reliktais arba avanpostais. 

Durpynų Lenkijoje yra labai daug ir įvairių tipų. Durpynas Nad Czer- 
wonem netoli Nowy Targ priklauso jau kalnų tipui, nes čia auga Pinus 
montana; | Bialowiežo miško durpynai su pušimis ir Sphagnum'u visai pri- 
mena Lietuvos durpynus. 


3. Lenkija kultūros atžvilgiu. 


Lenkija, žinoma, yra daug blogesnėse sąlygose, negu Cekoslovakija. 
Kraštas labai nukentėjęs karo metu ir tik jo vakarų dalis nenukentėjusi. 

Man jau anksčiau keletą kartų teko būti Lenkijoje, todėl aš turėjau 
dabar galimumo pastebėti, kad paskutiniais metais kraštas padarė didelę 
pažangą, ypač po to, kai gavo iš Amerikos paskolą. Krokuvoje restauruo- 
jamą Wawel'io pilis, Varšuvoje — seni karališki rūmai, visur statomos mo- 
kyklos, gyvenamieji namai, tiesiami geležinkeliai. Varšuvoje pradėta naujo 
Tautos Muzėjaus rūmų statyba, remontuojami labai apleisti karo metu namai 
ir tt. Bet, žinoma, Čekoslovakija atrodo daug turtingesnė ir kultūringesnė 
už Lenkiją, ypač už jos rytų vaivadijas. 

Lenkija turi penkis valstybinius universitetus, iš kurių man teko susi- 
pažinti su Krokuvos ir Varšuvos universitetais. 

Senas Krokuvos universitetas turi gražų Botanikos Sodą su dideliais 
šiltnamiais. Botanikos (augalų sistematikos) Institutas turi nedidelį namą, 
bet su turtinga biblioteka, herbaru ir daugeliu mokslo priemonių. Siame 
universitete yra dvi katedros su dviem institutais. Prof. Rouppert'as dėsto 
augalų fiziologiją, prof Szafer'is — augalų sistematiką. Be to, yra bota- 
nikos katedra agronomijos fakultete. 

Varšuvos universitetas taip pat turi dvi botanikos katedras su dviem | 
institutais. Prof. Hryniewieck'is dėsto augalų sistematiką, prof. W o y- 
cicki's — augalų fiziologiją. Botanikos sodas turi didelius šiltnamius, 
didelę augalų kolekciją, bet institųyto patalpa labai maža. Bet jau yra nųma- 
tytas didesnio Botanikos Sodo įrengimas, apie 50 ha ploto, Mokotavos 
lauke, kur bus pastatytas Botanikos ir kiti universiteto institutai. 

Be universiteto, yra ir kitose aukštosiose mokyklose botanikos katedrų; 
pav., prof. Dziubaltowski's dėsto botaniką Žemės Ūkio Institute (Szkota 
glėwna Gospodarstwa wiejskiego). 

Lenkijoj veikia Botanikų Draugija ir leidžia savo žurnalą „Acta Bota- 
nicorum Poloniae“. Mokslo darbų iš: botanikos Lenkijoje išeina gana daug. 
Tarp jų nemaža, bet daug daugiau, negu Cekoslovakijoj, pasitaiko moterų 
parašytų; tuo atžvilgiu Lenkija primena Rusiją, kame moterys taip pat gau- 
siai dalyvauja mokslo darbuose. 

IV. Santrauka. 


Čekoslovakijoje ir Lenkijoje 5-ji Internacinė Botanikos Geografijos 
ekskursija labai gerai buvo priimta. Matyti, kad šituose kraštuose moksli- 
škas susipratimas iabai aukštai pastatytas ir visuomenė mokėjo įvertinti 
mokslo darbą. Ekskursijai buvo padaryti oficialūs valdžios, savivaldybių ir 
atskirų asmenų priėmimai. 

Taip pat galėjome pastebėti susidomėjimą mokslu Lenkijoje bei Čeko- 
slovakijoje ir kitu atžvilgiu. Tai parodo gamtos apsaugos būklė šituose 
kraštuose. Visur mums buvo parodyti gamtos rezervatai, pav., valdiški: 
Karpatuose, Gėry Šwiętokrzyžkie, Gėra Chelmowa, Bialowieža, Nowy Targ 
durpyne, stepų netoli Przybyszlawice; privatus — Nawojowe. Jau pradėtas 
darbas ir greitu laiku bus baigtas didžiausio Vidurinės Europos rezervato 
įrengimas Tatros kalnuose Čekoslovakijos ir Lenkijos pusėj. Krokuvoje yra 
gamtos apsaugos komitetas, kuris leidžia savo leidinius. Taip pat daugelyje 
kitų vietų pradedamas rezervatų įrengimas. Mokslo įvertinimo ir gamtos 
apsaugos atžvilgiu šitie kraštai gali buti pavyzdys ir Lietuvai. 

Botanikos atžvilgiu ekskursija davė daug naujų įspūdžių. Visur buvo 
apžiūrėtos augalų bendruomenės naujausiais daviniais. Daug buvo atsižvel- 
giama į santykius tarp augalų ir žemės rūgštumo (PH koncentracija). Ypač 
buvo daug kreipta dėmesio į kalnų ir stepų bendruomenes, į miškus ir 
durpynus. Moksliški ekskursijos rezultatai bus atspausdinti 5-sios Interna- 
cinės Botanikos Geografijos Ekskursijos rezultatų rinkinyje (Ergebnisse 
des V Internationalen Pilanzengeographischen Exkursion) Rūbel'io Geobo- 
tanikos Institute Ciuriche. 

io straipsnio rašytojui ypač buvo įdomu palyginti mūsų, Lietuvos, 
florą su Vidurinės Europos flora. Botanikos Geografijos atžvilgiu Lietuva 
priklauso dalimi prie Rytų Pabaltijo, dalimi prie Lietuvos-Lenkijos floros 
srities su daugybe Vidurinės Europos ir Pontijos floristinių elementų. Fito- 


sociologijos atžvilgiu Lietuvoje galima rasti taip pat daug įdomių dalykų: . 


Vidurinės Europos Hercynijos tipo miškų, Šiaurės Europos eglynų ir dur- 
pynų, sausų vietų augmeniją su stepų elementais. Įdomūs Lietuvoje santy- 
"kiai ąžuolynų su eglynais, kaip, pav., aiški ąžuolynų, su jų Vidurinės Euro- 
pos ilora, depresija eglynų atžvilgiu ir daug kitų. 

Dabartinė augalų geografijos kryptis yra fitosociologija, tai yra mokslas 
apie augalų bendruomenes, į kurias Botanikos Geografijos Ekskursija kreipė 
ypatingo dėmesio. Tokia augalų bendruomenė yra gyvas, labai komplikuo- 
tos struktūros organizmas, kurį tyrinėti galima tiktai gamtoje, įvairiose są- 
lygose, kad būtų galima atskirti atsitiktinus bendruomenės pažymius, turi- 
mus klimato, dirvos ir žmogaus poveikiu, nuo pastovių pažymių, turimų 
iš bendruomenės išvidinės struktūros ir jos floristinio sąstato. Tokius 
tyrinėjimus labai palengvino Internacinės Botanikos Geografijos Ekskursijos 
ir kadangi vienas svarbiausių Lietuvos Universiteto Botanikos Kabineto už- 
davinių — Lietuvos floros ir augmenijos tyrinėjimas, man buvo labai svarbu 
dalyvauti šitoje ekskursijoje, iš kurios aš gavau daug medžiagos ir naujų 
įspūdžių Lietuvos florai tirti. 

Iš gamtininkų gyvenimo ir darbų. 


Carl Graebe 
1841—1927 


1927 metų sausio mėn. 19 d. pasimirė savo gimtajame mieste Fran- 
kturte prie Maino žymus mokslininkas Karolis Graebė. Jaunas būdamas, 
dar tik tepradėdamas savo mokslinę karjerą, jis kurį laiką buvo nemažiau 
žymaus mokslininko, chemiko Adolfo Baeyer'io mokinys, su kuriuo ir 
paskesnėje savo mokslo darbuotėje palaikė artimus ryšius. Vėliau jis tapo 
Genevos Universiteto profesorium ir Mokslų Akademijos chemijos sekcijos 
„nuolatiniu korespondentu. Pragyvenęs, kai mokslinikui, ilgą amžių (jis mirė 
sukakęs 86 metus), K. Graebė savo ilgų metų darbais įnešė gražų indėlį į 
organinės chemijos mokslą, tuo būdu žymiai prisidėdamas prie kalbamosios 
mokslo šakos progreso. Jo tyrinėjimai organinės chemijos srityje lygiai 
taip, kaip ir jo mokytojo A. Baeyer'io ir M. Berthelot'o darbai, turėdami 
didelės grynai mokslinės reikšmės, be to, dar savo laiku suvaidino didelį 
vaidmenį pritaikomosios chemijos srityje. Šių mokslininkų laboratorinių 
tyrinėjimų rezultatai sudarė tvirtą pagrindą kai kurioms cheminės pramonės 
šakoms plėtotis. 

„K. Graebė's tyrinėjimų objektą sudarė aromatiniai angliavandeniliai, 
randamieji akmens anglies dervoje. Siąja junginių sritimi ne jis vienas tesi- 
domėjo: analogiškus tyrimus darė ištisa eilė mokslininkų, kaip, antai: A. 
Baeyer'is, R. Fittig'as, C. Liberman'as,, M. Berthelot'as ir kiti, 
Pats Graebė pirmoje eilėje tyrinėjo naftaliną ir pirmasis nustatė ne tik paties 
naltalino kostitucinę formulą, bet ir kai kurių jo darinių (pavyzdžiui, 
kai kurių naftolų, ftalio rūgšties ir kitų). Kartu su Liberman'u Graebė na- 
“ grinėjo antraceną ir jo darinius, ir, kaip tų darbų rezultatą, jiems pavyko 
nustatyti antraceno ir kelių jo darinių sudėtis bei struktura. Graebe'i ir 
Fittig'ui pavyko susekti ir sintezio keliu patikrinti antraceno izomero fenan- 
treno struktura. Kartu su Konig'u jis nustatė chinolino konstituciją ir tokiu 
būdu sudarė galimumą Skraupui jo gauti sintezio keliu iš anilino ir glicerino. 
Tokiu būdu visa eilė komplikuotos sudėties ir strukturos akmens anglies 
dervoje randamų angliavandenilių buvo tiksliai apibūdinta ir jų konstitucija 
patikrinta kalbamųjų jungininių sinteziais. 

Graebė's vardas ypač artimai yra susijęs su alizarino sinteziu. Pasta- 
rasis savo laiku nepaprastai sudomino mokslininkų pasaulį ir, be to, su- 
kėlė perversmą alizarino pramonės šakoje. Šis sintezis nustebino ir sudo- 
mino mokslininkus todėl, kad čia pirmąjį kartą (1869 m.) buvo gauti sintezio 
keliu organiniai dažai tokios didelės praktikinės reikšmės. Graebė, Liber- 
man'o padedamas, nagrinėjo aromatinius ketonus. Ypač juos sudomino gau- 
tasis iš antraceno oksidinimo keliu diketonas-antrachinonas: Pastarasis, vei- 
kiant jį sieros rūgštimi, pavyko paversti sulfo-antrachinonu, kuris, lydomas 
su šarmu, virto dioksi-antrachinonu, arba alizarinu. Atvirkščiai, gaivindamas 
alizariną, Graebė pavertė jį antracenu. Tokiu būdu jam pavyko nustatyti, 
kad alizarino esama antraceno darinio. : 

Ligi tol alizarinas buvo gaunamas naturalaus produkto pavidalu iš 
krapų šaknų. Prancūzijoj ir Alžire būdavo apsėjami krapais didžiausi žemės 
plotai. Praslinko nuo to atradimo 20—30 meių, krapais apsėtieji laukai 
pranyko, o alizarino pramonė susiorganizavo naujais pamatais. 

Šis Graebė's sintezis turėjo daugeriopų pasėkų tiek gryname chemi- 
jos moksle, tiek ir jo pritaikyme. “Pats Graebė, betyrinėdamas toliau aliza- 
riną, rado, kad ir dioksi-antrachinono dariniai sudaro įvairių spalvų dažus. 
Be to, Graebė, benagrinėdamas antrachinono įvairius darinius, pastebėjo 
ryšį tarp junginio ir jo spalvos. Jis pabrėžė, kad dažų junginiuose turi būti 
tam tikros grupės (chromotorinės) ir grupė dviejų anglies atomų, sujungtų 
dvilinka jungtimi (auksochrominė grupė). Tai turėjo labai didelės reikšmės 
paskesniems dažų padermės organinių junginių tyrinėtojams. (Graebė's 
darbuose labai sunku pravesti riba tarp grynojo ir pritaikomojo mokslo, — 
tiek šiedu dalyku jo tyrinėjimuose artimai ir harmoningai yra susirišę. Šis 
mokslininkas savo ilgų metų moksliniais tyrinėjimais rodo labai ryškų pa- 
vyzdį, kaip grynas mokslas, siekdamas savojo tikslo, greta to patarnauja ir 
praktikinio gyvenimo reikalams. 


Kaunas, Universitetas. A. Purėnas. 


Thomas Chrowder Chamberlin 
1843—1928 

Praėjųsių metų lapkričio m. 15 d. Cikagoje mirė vienas plačiausiai 
žinomų Amerikos astronomų Cemberlinas. Jis buvo pasaulinio garso moksli- 
ninkas. Jo vardas yra žinomas ne tik astronomams, bet ir kiekvienam šiek 
tiek apsišvietusiam piliečiui visose pasaulio šalyse. Jis pasižymėjo savo 
darbštumu ir, kaip tyrinėtojas, drąsiai, bet logingai, išdirbtomis teorijomis apie 
atsiradimą mūsų planetos Žemės bei su jąja visos Saulės sistemos. Jo nuo- 
latinio darbo per visa amžių išdava yra vadinamoji planetisimalinė 
hipotezė ir didelis būrys jo nuomonėmis persiėmusių geologų. Amerikos 
mokslininkų organe „Science“ randame trumpai suglaustą jo gyvenimo 
eigos aprašymą, kuris čia ir atpasakojamas taip, kaip jį profesorius H. L. 
Fairchild'as ten paduoda. 

Čemberlinas gimė Matoono miestely, Ilinois valstybėje, 1843 m. rugsėjo m. 
25 d. 1865 m. baigė Beloite'o (Wisconsin'o valst.) kolegiją ir tais pačiais 
metais paskirtas Delevano (Wisconsin'o valst.) aukštesniosios mokyklos 
vedėju (principalu). Cia dirbo iki 1868 m. Siuo laiku (1867 m.) vedė 
Almą Wilson'aitę. 1868—--18690 m. studijavo Mičigano universitete, kuriame 
pasirinktąjį kursą baigęs, tais pačiais metais pakviestas gamtos mokslų pro- 
tesorium į Whitewater'io (Wisc. val.) State Normal School (valst. mokytojų 
seminariją). Lia dirbęs iki 1873 m., persikelia į savo Alma Mater, Beloite'o 
kolegiją dėstyti geologijai ir dirbti Wisconsin'o valstybės geologo darbus. 
Lia bebūdamas, jis gauna progos išvažiuot į Sveicariją. Alpių ledynų stu- 
dijuoti. 1882--1907 m. jis tyrinėja Jungtinių Valstybių ledynus ir tuo pačiu 
laiku, 1885—1887 m. dėsto geologiją prie Kolumbijos universiteto, o 
1887-— 1892 m. veda Wisconsin'o universiteto reikalus, eidamas prezidento 
pareigas. 1892—1919 m. paskirtas geologijos profesorium ir geologijos de- 
partmento (katedros) vedėju Cikagos universitete. — Tai Cemberlino kaipo 
mokytojo gyvenimo darbai. 

Kiti svarbesnieji Cemberlino gyvenimo įvykiai eina greta su jo moky- 
tojavimo darbu. Iš svarbesniųjų tokių įvykių paminėtini yra šie: 1804 m. 
jis dirba Grenlande kaip geologas Peary'o pagalbinėj ekspedicijoj. 1894 m. 
išrinktas Amerikos Geologų Draugijos prezidentu, 1898—1914 jis yra Ci- 
kagos Mokslo Akademijos prezidentas, 1907 m. Illinois Mokslo Akademijos 
prezidentas, 1908 m. Amerikos MoksloPažangos Draugijos prezidentas, 
1902—1928 m. Carnegie Instituto Vašingtone tyrinėjimų bendradarbis. -— 
1893 m. jis pradėjo leisti „Journal ot Geology“ ir buvo to žurnalo 
redaktorius iki pat mirties. 1873 — 1882 m. išleido savo pirmąjį keturių tomų 
veikalą „The Geology of Wisconsin“; 1904--1906 m. sykiu su 
R. D. Salisbury išleido trijų tomų bendrosios geologijos va- 
dovą; 1909 m. su draugais išleido veikalą „The Tidal and other pro- 
blems“, 1906 m. atspausdino savo veikalą „The Origin of the 
Earth“ ir praėjusiais metais prieš pat mirtį išleido ir savo paskutinį vei- 
kalą „The two solar systems“. 

Per sava ilgą ir darbštų gyvenimą Cemberlinas gavo daug mokslo 
laipsnių iš įvairių Amerikos universitetų ir buvo daugybės mokslo organi- 
zacijų narys. " 

Kaunas, Universitetas. P. B. Sinickis. 


P. S. Apie Čemberlino planetisimalinę hipotezę rengiamas atskiras 
straipsnis, kuris bus įdėtas artimiausiuose „Kosmo“ numeriuose. Bed, 


Aleksandr Maksimov 
1874-1928 


Profesorius A. A. Maksimovas yra plačiai žinomas ir Europoje, ir 
Amerikoje savo darbais histologijoj, ypačiai kraujo celių ir jungiamųj  au- 
dinių kilmės srityje. Jis gimė Petrapilėj (daba) „Leningradas“), 1874 m., 
mokslą ėjo Karo Medicinos Akademijoje, kurioje baigė medicinos mokslų 
kursą 1809 m. su medicinos daktaro laipsniu. 1903 - 1922 m. jis profeso- 
riavo toje pačioje akademijoje dėstydamas histologiją su embriologija. Be 
to, 1918—1922 m. jis dirbo ir Petrapilės universitete. 1922 m. su žmona 

„ir seseria išvyko iš Rusijos ir nuvyko Amerikon. Nuo to laiko jis profe- 
soriavo Čikagos universitete. 

Prof. Maksimovas yra parašęs histologijos vadovėlį ir apie septynetą 
dešimtų mokslo straipsnių, daugiausiai iš histogenesio srities. Visur jis 
kreipė ypatingo dėmesio į audinių funkciją, taigi daugiausiai ir dirbo su 
gyvais audiniais. Visi jo tyrinėjimai pasižymėjo savo precizija ir tobulumu, 
todėl savo darbais jis buvo laikomas vienu geriausių šios srities tyrinėtoju. 

Rašančiam šiuos žodžius teko su profesorium Maksimovu susitikti 
1922 m. pradžioje, kai jis buvo vos tik atvykęs iš Rusijos. Jis tada atrodė 
nors dar ir ne senas, bet gerokai suvargęs. Tais pačiais metais jis pradėjo 

ikagos universitete skaityti paskaitas iš histologijos. Jo anglų kalba, nors 
ir turėjo kiek svetimtautiško akcento, bet gramatikos atžvilgiu buvo taisy- 
klinga ir lengvai suprantama. Studentai jį greit pamėgo. -— Pasimirė Čikagoje 
1928 m. gryodžio men. 4. d. T 
P. B. Sivickis, 


Kaunas, Universitetas. 

Bashford Dean 
1867-1928 

Praėjusių metų gruodžio m. 6 d., Bottle Creek, Mich, Amerikoje mirė 
gerai žinomas ichthyologas ir vidurinių amžių šarvų skyriaus prie New Yorko 
Metropolitan Museum of Arts vedėjas. Kaip ichthyologas (žuvų specialistas) 
jis, ypačiai jaunesnis būdamas, daug dirbo ir su šių laikų, ir su išnykusiais 
Elasmobrankais bei fosiliniais Cyclostomais. Jis yra išleidęs keleta šioje srityje la- 
bai svarbių veikalų, kurie pasižymi ir darbo nuoseklumu, ir ilustracijų gražumu. 

Prof. Dean mokėsi pirmiausiai City College of New York, paskui Co- 
lumbia University, kame specializavos tyrinėdamas fosilines žuvis ir baigė 
su filosofijos daktaro laipsniu 1890 m; nuo to laiko iki 1903 m. jis buvo 
Kolumbijos universiteto profesorius ir dėstė vertebratų zoologiją, 1903 m. 
jis perėjo į American Museum žuvų skyriaus kuratorium. Čia būdamas, jis 
parašė didelį trijų tomų veikalą „Bibliography of Fishes“. 1910 m. jis, dėl 
savo gilaus žinojimo vidurinų amžių ginklų bei šarvų, pereina į Metropo- 
litan Museum ir čia išaugino šarvų skyrių, taip jog dabar jis laikomas ketvir- 
tuoju visame pasauly. P. B. $. 


Mokslinio gyvenimo kronika. 


Netikėta mirtis sukliudė atitaisyt klaidingas žinias apie Lietuvą. 

Rimtas vokiečių žurnalas „Geographische Zeitschrift“ 1926 m. 202 p. 
naujienų skyriuje yra padėjęs hibliografinę žinutę apie buvusio Lietuvos 
universitetan profesoriauti pakviesto, o paskui atleisto p. Smit-Sibingos 
viename olandų laikrašty įdėtą aprašymą jo vadovautos „pirmosios (?! Pr. D.) 
geologinės ekspedicijos po Lietuvą“. Sioj žinutėj buvo pakartoti nieku ne- 
pagrįsti p. Smit Sibingos kai kurie spėliojimai apie Lietuvos geologinę 
strukturą ir iš visa šis, Lietuvą kulturos atžvilgiu tiesiog šmeižiantis, straipsnis 
buvo čia pažymėtas kaipo įdomiai nušviečiantis Lietuvos kultūrinę būklę. 
P. Smit Sibingos klaidingi protavimai apie Lietuvos geologinę strukturą yra 
„Kosme“ atitaisinėti p. J. Dalinkevičiaus dviem atvejais (1926, 273— 
276 ir 1928, 363—364). Abu šiuodu atitaisymu buvo pernai pasiųsti „Geo- 
graphische Zeitschrift“ naujienų skyriaus redaktoriui Dr. W. Gerbing'ui, nuro- 
dant reikalą atitaišyt tai, kas užpernai buvo apie Lietuvą pasakyta, tikint p. Smit Si- 
bingos straipsniui. Be to, Gerbing'as buvo painformuotas ir apie tikrąsias prie- 
žastis, dėliai kurių p. Smit Sibinga yra taip neigiamai atsiliepęs apie Lietuvą. 

Iš Dr. Gerbing'o „Kosmo“ redakcija gavo šiokio turinio laiškutį: 

„Leipzig, 13. 7. 28. 
Labai gerbiamas pone, 
Dėkodamas patvirtinu gavęs Jūsų draugingą raštą ir abu atspaudu. Aš 
mielu noru padarysiu, kas yra mano galioj, idant, pasiremiant man atsiųstąja 
medžiaga, tą dalyką dar kartą paliesti naujienose“. 
Su geriausiu prisistatymu Jums atsidavęs W. Gerbing“. 

Bet, deja, šiems geriems norams nebuvo lemta įvykti. Nes po kelio- 
likos dienų nuo šio laiško parašymo D-ro Gerbing'o jau nebebuvo gyvųjų tarpe: 
jis staiga pasimirė liepos mėn. 28 d. nuo širdies atakos, ir artimiausias „Oeogra- 
phische Zeitschrift“ numeris atnešė ne laukiamąjį klaidos atitaisymą, bet 
žinią apie jo mirtį. (Platesnis jo nekrologas įdėtas „Georgrapshische Zeit- 
schrift“ 513—515 pusl.). Pr. D, 

Amerikos mokslininkų suvažiavimas. 

American Association for the Advancement of Science (Amerikos Są- 
junga Mokslo pažangai) savo metinį suvažiavimą turėjo New Yorke nuo 
1928 m. gruodžio mėn. 27 d. iki 1929 m. sausio mėn. 2 d. Suvažiavime 
dalyvavo keturi tūkstančiai narių ir svečių. Buvo atstovų iš kiekvienos 
Jungtinių Valstybių valstybės ir iš užsienių. Užsieniai atstovų turėjo: Bar- 
muda 1, Chile 1, Kinija 3, Anglija 7, Prancūzija 2, Vokietija 5, Haiti 1, Ha- 
waii 3, Indija 1, Jamaika 1, Japonija 1, Meksika 2, Filipinai 1, Porto Rico 
2, Rusija 3, Sveicarija 2 ir Kanada 68. Si organizacija (trumpai ji žymima: 
A. A. A. S.) praėjusiais metais turėjo 15437 narius ir 150.195.66 dolerius 
kapitalo. Jos suvažiavimai esti kasmet tarp Kalėdų ir Naujų metų, taigi, kada 
nedirbama universitetuose. Posėdžiai daromi dvejopi: bendri su populario- 
mis paskaitomis bei judamaisiais paveikslais, ir specialūs— įvairių mokslo sri- 
čių specialistams. Siais metais įdomiausia buvo kinematografo filma, kurioje 
rodė triušio ovo dalinimąsi (skaidybą). Posėdžiu metu buvo per radio 
pasakyta 15 popularių kalbų platesnei visuomenei. Tas kalbas translavo 39 
radio stotys. Suvažiavime padaryta daug svarbių nutarimų, laikyta įvairių 
diskusijų įvairiose mokslo srityse ir išrinkta valdyba ateinantiems, t. y. 
1920 metams. Į valdybą išrinkti: R. A. Millikan (California Institute ot 
Technology) prezidentu, E. T. Bell (California Institute of Technology), 
C. E. Mendenhall (University of Wisconsin), S C. Lind (University 
ot Minnesota), St. Shapley (Harvard University), G..F. Kay (University 
of Iowa), C. M. Child (University of Chicago), J. A. Harris (University 
of Minnesota), A. V. Kidder (Philips Academy), M. Bentley (Cornell 
University), H. L. Rietz (University of Iowa), H. O. Taylor (New York), 
H. F. Moore (University of Illinois), L. Hektoen (University of Chicago), 
M. F. Miller (University of Missouri) ir F. N. Frieman (University of 
Chicago) viceprezidentais nuo įvairių mokslo sekcijų. Nuolatiniu sekretoriųm 
paliktas B. E. Livingston (Johns Hopkins University), generaliniu sekreto- 
rium išrinktas F. R. Lillie (University of Chicago), kasininku J. L. Wirt iš 
Washington'o. Be to, dar išrinkta įvairių raštininkų, auditorių ir kitų valdininkų, 
atstovaujančių įvairioms mokslo draugijoms. Tie valdininkai dirba be algos. 
Jiems siumokamos tik darbo išlaidos. Visi Sąjungos nariai gauna savaitraštį 
„Science“ kaip organizacijos organą; be to, turi dar ir kitų privilegijų. 


Popiežiaus Mokslų Akademijos premija tizikos darbui parašyti. 

Šiais 19020 m., popiežiaus Pijaus XI jubilejaus metais, Popiežiaus 
Mokslo Akademija (Nuovi Lincei) paskyrė 10000 lirų (apie 5000 litų) tam, 
kurs geriausiai parašys kritišką disertaciją temoje „Fizikiškoji kvantų teorija“. 
Konkurse gali dalyvauti visi, be pačios Akademijos narių. Disertacija turi 
būti niekur kitur nes -ausdinta ir Akademijai įteikta prieš 1929 m. spalių mėn. 
31 d. Parašyto darbo reikia siųsti tris mašinėle rašytas kopijas viena kuria 
šių kalbų: lotynų, italų, prancūzų, anglų, vokiečių ar ispanų. 


Siltinė ir bakteriofagas. 5 
Nauji tyrinėjimai parodo, kad neužilgo gal teks pamesti skiepijimą 
(vakcinaciją) nuo tifoidinės šiltinės. Randama, jog bakteriofagas, kurį prieš 
keletą metų yra aptikęs d'Herel"is, veikia daug geriau kaip skiepijimas. 
(Plačiau apie tą bakteriofagą žiūr. prof. Jurgeliūno straipsny „Kosmo“ 1926 m.). 


TOS DRAUGAS 


Popularus „Kosmo“ skyrius 
1929 metų Kovo mėn. 


i 


Dar apie Miegapelių (Myoridae) šeimos atstovus. 
Lietuvos faunoje. ASS 


Rašydamas „Kosmo“ 1927 m. 2—3 N-ry (113--118 pusl.) apie Mie- SIEVAUS 


gapeles Lietuvos faunoje, teturėjau tiktai vieną aiškų nurodymą, kuriuo 
tikrai buvo nustatyta, kad kalbamieji gyvulėliai pas mumis sutinkami. 
Turiu galvoj tą Muscardinus avellanarius egzemplorių, kuris studento gam- 
tininko J. Aleknos buvo padovanotas Gamtos Tyrimo Stočiai!. Kartu 
su tuo pareiškiau tame savo straipsny pasigailėjimą, kad man neteko pasi- 
naudoti gr. K. Tyzenhauz'o straipsniu: Koszatki w lasach litewskich, Biblio- 
teka Warszawska, 1848, II. Šį kartą norėčiau papildyti naujais daviniais 
tąsias žinias, kurių man teko aukščiau nurodytame straipsnyje paskelbti. 
Turėdamas trauki: 

progos  susipa- 
žinti ne su pačiu 
gr. K. Tyzen- 
hauz'o strai- 
psniu, bet tiktai 
su gana plačio- 
mis jo ištrauko- 
mis pas P.E.Le- 
šniewski (Hi- 
storya  Natural- 
na, I, Warszawa, 
1857), sužinojau 
kad Eliomys guer- 
cinus ir Muscardi- 
nus  avellanarius 
gr. "K.5 Tyzen- 
hauz'o buvo pa- xus  muscardi- 
stebėti Švenčio- nus)... Jedyny do- 
nių ap. Štai šituo 1 pav. Lazdynų pelė belaipiojanti po šakas. tąd  egzemplarz 
reikalu dvi iš- Fot. Schlott, Lveslau. dostat mi się NA 
roku 1842, dnia-20-sierpnia. Znalezioną zostala w gtębokiėj po kartof ch 
jamie, wykopanėj na wzgėrku piasczystym, pošrėd malego sosnowego 
liasku tuž pod wsią Auasami, pot mili od mieszkania mojego“. (265 p.). 


„Koszatka 
orzechowa Jun. 
(Myoxus nitela)... 
Ta, ktėrą dosta- 
lem w roku 1828 
pod koniec sier- 
pnia,  zlawioną 
byla w majętno- 
šci Czerkliszach, 
blizko miasta po- 
wiatowego Swie- 
czany (= Sven- 
čionys? J. El)“ 
(263— 264 p.). 

“Koszatka 
piowa Tyz.(Myo- 


1 Minėtame mano straipsny, rodos, nevisai teisingai pažymėta kalbamojo gyvulėlio 
radimo vieta. Mano mokinė M. Masiokaitė apie 1ą gyvulėlį štai ką rašo: „Vienas 
Išlaužų km., Pagirių vl., Ukmergės ap. medžiotojas, bevaikščiodamas 1926 m. žiemą Zižmelių 
dv. mišku (šitas miškas seniau priklausė p. Reikalai, dabar jisai valdžios žinioje), rado 
tokį neva kupstelį. Ėmęs tą kupstelį krapštinėti ir radęs jame žvėrelį, panašų į pelę tiktai 
kiek didesnį. Kailiukas buvo panašus į voveries, o aplinkui snukutį daug ūselių. Namiškiai 
žvėreliu labai stebėjęsį, nes jisai buvęs labai nebaikštus. Vėliau šitas žvėrelis buvęs ati- 
duotas p. !'. Aleknai“. 

2 Visi čia dedamieji atvaizdai yra gauti nufotografavus lazdynų peles (Muscerdinus 
avellanarius L.) Silezijos miškuose. Fotografavimą atliko p. M. Schlott'as iš Breslavo 
Universiteto Zoologijos Instituto. Red. 

Kiek galima spėti iš minčių bei išsitarimų panašųmo, aukščiau sumi- 
nėtiejį gr. Tyzenhaųz'o daviniai apie Miegapeles Lietuvoje ilgą laiką 
buvo ir net dabartiniu metu liekti vienintelė versmė lenkų rašytojams kalbėti 
apie mūsų šalies Miegapeles; pav. G. Belkė (Mastologia, Wilno, II, 1849) 
rašo: „Myoxus glis... w Litwie dopiėro na początku Maja ukazywač się. 

„ zaczyna (Jundzil)“ (325 p.). — „Myoxus Nitela... w Litwie doščė pospolita“ 
(326 p.). — „Myoxus muscardinus... w Polsce i Litwie došė rzadka“ (326 p.). 
Suminėjęs Myoxus muscardinus, G. Belkė išnašoje pažymi, kad Miegapelių 
diagnozus ėmęs iš gr. K. Tyzenhauz'o straipsnio; be to, G. Belkė pasisako 
čionai, kad žinių apie Lietuvos žinduolius teikęs jam gr. K. Tyzenhauz'as. 


2 pav. Lazdynų pelė betupinti ant šakos. 
"Kot. Sehlutt, Bresliu. 


Patikrinęs pas Dr. Z. Fedorowicz'ių (Krajove Zwierzęta Ssące, 
Wilno, 1928) Miegapelių šeimos būklę lenkų okupuotoje Lietuvos 
dalyje, sužinojau, kad kalbamųjų gyvulėlių bėsama tenai ir šiais laikais. 
Teisybė, žinios nurodytame Dr. Z. Fedorowicz'iaus veikale ne visai auto- 
ritingos, o kai kurios net kiek pasenę, kas matyti iš jų versmės. Štai ką 
kalbamasai autorius rašo apie Miegapeles Lietuvoje: 

„Žolędnica (Eliomys guercinus L.)... Znana z okolic Wilna“ (188 -189 PBK— 
„Pipielica (Myoxus glis L.)... Znana takžė Z plyty litewskiej (Plater)“.(190 p.).— 

„Koszatka drzewna (Myoxus dryas Schreb.)... Unas znana z Litwy (Plater)“ 
(191 p.). -— „Orzesznica (Muųscardinus avellanarius L.).. Eichwald i Tacza- 
nowski stwierdzili jej obecnošč w Augustowskiem“ (192 p.). 

Pagaliau, noriu mūsų gamtos mėgėjams pranešti, kad pasisekė nusta- 
tyti Muscardinus avellanarius buvimą Zalgirio urėdijos miškuose, nes p. A. 
Sakalauskas, tų miškų urėdas, pristatė man 1928. X. O d. dvi dieni prieš 
tai pagautą šio gyvulėlio egzempliorių, kuris su kitu tokiu pat žvėreliu dabar 
dviese gyvena pas mane medinėje dėžutėje ir besiruošia žiemos įmygiui. 

P. A. Sakalauskas, 
pristatęs kalbamą žvė- 
relį man, kartu su tuo 
atsiuntė Šį raštą: 
„Apturėjęs iš vietos 
girininko * žinių apie 
sugautą ir  Tamstai 
pasiųstą riešutų pelę, 
šiuo norėčiau suteikti 
apie tą žvėrelį plate- 
snių nurodymų. Mini- 
ma riešutų pelė su- 
gauta Pušaloto girinin- 
kijos Jakubonių miške 
kv. 3 Nr; ją sugavo 
eigulio Pranulio sūnus 
Jonas Pranulis. 
— Pelė buvo paste- 
bėta beriešutaujanti 
lazdyno + krūme ir, 
lazdyną papurčius, : 
nukrito žemėn, kur ir 
buvo tuojau sugauta. 
Vieta, kurioje riešutų 
pelė buvo sugauta, pa- 
kilesnė už kitas to 
miško vietas, tankiau 
apaugusi jaunais la- : 
puotų veislių mede 3 pav. Lazdynų pelė tupi ant šakos nusigandusi 


liaiš ir lazdynų krū- fotografavimo šviesos. 
mais. Eigulis Pranulis Pot. Sehlott, Breslau. 


šioje vietoje ir anksčiau 

buvo pastebėjęs tokių pelių, bet manydavęs, kad tai yra paprastos laukinės 
pelės. Kalbamų pelių lizdų surasti nepavyko, bet, to paties eigulio Pranulio 
papasakojimų, jis esąs matęs jų lizdus susuktus lazdynų krūmuose tarp 
šakų ir tie lizdai byvę panašūs į paprastųjų pelių lizdus“. 

Antrąjį Muscardinus avellanarius egzempliorių, surastą 1928 m. gruo- 
džio mėn. pradžioje taip pat Žalgirio urėdijos miške ties Vaivadų sodžiumi 
(Piniavos vl.), gavau iš p. Variakojo, kuris, berinkdamas savo įmonės inspek- 
tams lapus, radęs tą žvėrelį stipriai samanose susivyniojusį ir bemiegantį. 


4 


=—7 

Ką-ne-ką naujo apie Miegapelių buvimą pas mumis patyriau ir iš savo 
klausytojų bei mokinių, su kuriais turėjau progos pasišnekėti apie tai net 
dviem atvejais: radus Juscardinus avellanarius 1926 m. Žižmelių miške ir 
dabar 1928 m., radus tą patį gyvulėlį Pušaloto girininkijos miške. Patirtas 
iš savo klausytojų bei mokinių apie Miegapeles žinias prašiau kiekvienu 
atveju parašyti man atskiru rašteliu. Susirinkau tokių raštelių kelioliką, 

LŽ 


4. pav. Lazdynų pelės vaikosi po šakas. 
P MR JP ; Fot. Sehlott, Breslau. 


kurių visi vienu balsu patvirtina tą pačią mintį, būtent, kad Miegapelės su- 
tinkamos pas mumis daugelyje vietų. Gaila tiktai, kad iš man patiektų 
raštelių sunkoka spėti, apie kurią arba kurias Miegapelių rūšis juose kalba- 
ma, nors aš pats esmu linkęs manyti, kad tikriausia juose minima Muscar- 
dinus avellumarius, o, rasi, vienu kitu atveju ir Eliomys guercinus. Stai tų 
raštelių turinys: . 
„Kartą 1924 m. liepos vidūvasarį nuėjau į Raudondvario mišką lazdynų 
rykštės išsipjauti ir pamačiau, kad kažkas krūme šlama. Pasilenkęs arčiau 
pažiūrėti, pastebėjau kad tai besama mažo rudo gyvuliuko, kurio prieš tai 
dar niekada nebuvau matęs. Atėjęs Gamtos Tyrimo stotin, suradau lygiai 

tokio pat gyvuliuko iškamšą ir supratau, kad tuomet Raudondvario miške 
mačiau lazdynų pelę“. (Rašo S. Buizys 1927 m. pavasarį). 

„Sodiečiai nelabai skiria lazdynų peles nuo rudųjų laukinių pelių 

(Mus agrarius). Jos, girdi, nešą žiemai riešutus į lizdus ir tokių lizdų da- 
žnai tenką rasti pamiškėje ariant. Taip pat jos nešą riešutus į dreves. Pa- 
sakojo vienas, kuris miškuose pjaudavo lentas, kad daug tokių drevių su 
„riešutais rasdavęs, o kad tokie riešutų sandėliai būdavę pelių pasidaryti, tai, 
girdi, spręsdavęs iš to, kad aukščiau lizdo būdavusi skylute tokio didumo, 
kaip tiktai pelei įlysti. Šita nuomonė teko man girdėti Garšvių km., Nau- 
jamiesčio vl.“ (Rašo J. Udras). 

„Parvažiavęs namo papasakojau apie mano matytą lazdynų pelę ir suži- 
nojau, kad kai kurie piemenys lygiai tokių pat žvėrelių matę, beganydami avis, 
Jutkonių dv. apylinkėse (Naujamiesčio vl., Gavembalio miškej“. (A. Grybas). 

„Beviešėdamas Kalėdų atostogomis namie, sužinojau kad lazdynų pelių, 
kurias žmones vadina lazdynų žiurkėmis, esą labai daug Mickiemės sodžiaus 
miške — Naujamiesčio vl.“ (A. Grybas). 

„Bešnekėdamas su pažįstamais ūkininkais, patyriau, kad vienas jų, pa- 
varde Bajoriūnas, 1928 m. rudenį buvęs suradęs Žylainių sodžiaus (Nauja- 

. miesčio vl.) apylinkėse miške rudą lazdynų pelę. Parsinešęs ją susivynio- 
jusią samanosna namo ir padėjęs darželyje, o jinai atsigavusi ir pabėgusi“. 
(Mok. J. Rutkauskas). 2 

„Teko girdėti, kad lazdynų pelę buvo sugavę 1927 m. vasarą Liudy- 
nės miške. Nuėjęs vienas vaikas miškan riešutautų. Pamatęs eglėje lizdą, 
pamanęs, kad tai voveries lizdas, įlipęs medin ir suradęs lizdo šone visai 
mažutę skylutę. Žinoma, tuojau įkišęs į vidų ranką, o kai įkišęs, tai iš 
lizdo pradėję bėgti daug mažų gražių pelyčių, kurių buvę apie kokį dešimtį. 
Pavykę jam sugauti tiktai vieną. Sugautoji pelytė buvusi nedidelė ir rudai 
rausvos spalvos. Įsidėjęs tą pelytę į kepurę ir tekinas parbėgęš namo. 
Palaikęs ją čionai keletą dienų, nunešęs atgalios į mišką ir paleidęs toje 
pačioje vietoje. Daugelis žmonių buvo atėję tos nepaprastos pelės pasižiūrėti 
ir visų nuomonė buvusi, kad tai yra lazdynų pelė“. (M. Kanišauskaitė). 

„Nuėjova kartą 1926 m. rudenį su broliu į Pašlovius Seidukynės miške 
(Panevėžio vl.) riešųtautų. Beriešutaudamū pamatėva, kad iš vieno lazdynų 
kelmo išlindo nedidelis rudas žvėrelis: Pamanėva, kad tai voveriukas ir, 
gerą valandėlę pasidarbavusiu, jį sugavova. Sugavus pasirodė, kad tai ne 
voveriukas, bet koksai tai kitas, panašus į pelę, žvėrelis. Didumo jisai buvo 
tokio kaip paprasta pelė. Kailiuko spalva buvo šviesiai ruda, tiktai nugara 
kiek tamsesnė. Akis turėjo juodas, ausis plonas, dideles, apskritom viršū- 
nėm ir stačias. Kojos buvo aštriais nagiukais ir kiek ilgesnės negu paprastų 
pelių. Šakelėmis labai vikriai ir net aukštielninka bėgiojo. Kiek anksčiau 
toje pat vietoje beuogaudamas radau lazdynų kelme tarp žolių labai gražų 
lizdelį, susuktą iš samanų ir žolių. Praplėšęs tą lizdelį, suradau jame šešius 
aklus, rudos spalvos peliukus, kurie buvo panašūs į labai mažus šunyčius, 
nes turėjo drūtus snukelius. Pažiūrėjęs, užtaisiau lizdelį ir padėjau toj pačioj 
vietoj“ (A. Labanauskas). 

„Beganydama 1921 m. galvijus Kriaučiūnų miške (Piniavos vl.) kelius 
kartus mačiau bėgiojančių paliai lazdynus rusvos spalvos pelių, tokių, kaip 
ta, kurią rodė gamtos mokytojas“. (K. Liesytė). 

„Mano sesutė, beriešutaudama 1928 m. IX. 8 d. Puodžiškių valdiškame 
miške (Klovainių vl., Šiaulių ap.), pastebėjo bėgiojantį po lazdynų šakas 
vikrų žvėrelį, panašų į pelę. Nusilaužė su lazdyno šakute jį pasižiūrėti. 
Zvėrelis jautėsi gana gerai ir buvo labai malonus. Akys tamsiai juodos, 
didokos, snukutis kaip voverytės, todėl ir jinai pamanė ją esant jaunutę vo- 
verytę. Uodegytė paplokšti, plaukuota, storesnė už pelės, lyg mažučio 
peiliuko kriaunelės. Nugara tamsiai rusva, šonai ir papilvė gelsvesnės spalvos. . 
Ten pat, lazdyno trišakumoje, buvęs lizdas iš žolių susuktas. Ranka nuo 
žemės buvę galima pasiekti. Įlindimas į gūžtą buvęs iš šono. Prie kelmo 
* buvo krūvelėmis ir pavieniai primėtyta tuščių su pragraužtais šonais riešutų. 
Pamaniusi, kad tai jaunutė voverytė ir nenorėdama jos auginti, mano sesutė 
pagautąjį žvėrelį paleido. Paleistas vėl gana vikriai šakomis ėmė bėginėti 
ir pasislėpė“. (Stud. M. Jankauskas). 

„1028 m. rudenį vyrai rovė Dimšiškio miške (Razalimo vl.) krūmus 
ir kelmus, norėdami padaryti tenai dirbamą žemę. Palenkus lazdyną, vienam 
vyrų tiesiai ant galvos nukritusi pelė, kurią jisai tuojau užmušęs. Užmuštoji 
pelė pasirodžiusi keista, ir jis gerai ją apžiūrėjęs. Ji buvusi gražesnė už 
paprastą pelę, šviesiai gelsvos spalvos ir plaukais apaugusia uodegyte. 
Tai, tur būt, buvo lazdynų pelė“. (K. Kasperavičiūtė). 

„Beuogaudama 1927 m. vasarą Rudaminų miške (netoli Alančių km. 
Vadoklių vl.) mačiau lazdyne mažą žvėrelį, panašų šiek tiek į pelę ir į voveraitę. 
Norėjau jį pagauti, bet labai vikriai pabėgo“. (A. Vrubliauskaitė). 

„Lazdynų pelę — rudos spalvos žvėrelį — man teko matyti 1915 m. 
beriešutaujant su tėvu Vyžuonų miške (Utenos aps.). Prisiartinus mums 
prie lazdyno, rudasai žvėrelis vikriai pabėgo, o tėvas man paaiškino, kad 
tai buvo lazdynų pelė. Patsai lazdynų pelės pavadinimas vietos sodiečiams 
žinomas; pav., jisai teko man girdėti ir dabar 1927 m.“ (P. Zakavičius). 

„Pasienio policininkas J. Rezauskas 1928. IX. 28 d. buvo sugavęs 
Uciekos miške (Merkinės vl.) prie demarkacijos linijos lazdynų pelę, kurią 
ir man teko matyti. Didumo jinai buvo mažesnė už žiurkę, pilka ir balsva 
papilve. (Galva panaši į pelės ir su ūsais. Kojos keturiais piršteliais, kurių 
nykštys labai trumputis; pirštai balsvi ir ilgi. Apatinė pusė uodegos, kuri 
turėjo 6—8 cm ilgumo, taip pat balsva. Pajudintas žvėrelis uodegą išpučia, 
panašiai kaip voverė. Vietiniai žmonės vadina jį riešutine pele“. (A. Skirka). 

Paduotus užrašus kiek tiksliau panagrinėjus, vargu begalima abejoti, kad 
juose tikrai nurodoma apie vienos kitos Miegapelių rūšies buvimą Lietuvoje. 

Progai atsitikus noriu paminėti įdomų ir rimtą K. Grevė's veikalą: 
„Saugetiere Kur-, Liv-. u. Estlands“ (Riga, 1909), kuriame jisai mini ir Pabal- 
tijo kraštų Miegapeles (103 —107 p.). Jo išvedimais, šiaurinė Eliomys guev- 
cinus prasiplėtimo siena siekia linijos Narva-Revelis, o Muscardinus avella- 
narius sutinkama pagal linijos Rappin-Ringen (siaurojo geležinkelio Valkas- 
Pskovas); Jyozus glis buvęs rastas Adsel'o ir Burtniekų ežero apylinkėse, 
o taip pat ir į pietus nuo tų vietų. Eliomys dryas tais pačiais nurodymais 


Pabaltijo kraštuose nesutinkamas. — Pravartu būtų, kad mūsų gamtos my- 
lėtojai smarkiau sukrustų Miegapelių fauną Lietuvoje tyrinėti. 
Panevėžys, Mokytojų Seminarija. J. Elisonas. 

Koks yra Žemės vidus? 


Pakankamai jautrių aparatų neturėjimas per ištisus šimtmečius trukdė 
geologams pažvelgt į gilesnius Žemės sluogsnius. 

Mikrobas ant kiaušinio lukšto nieko menumano apie kiaušinio vidų; 
žmogus yra toks pat mikrobas ant Žemės kevalo. 

) 18-jo šimtmečio išgarsėjęs prancūzų matematikas Laplace'as spėjo 
Žemę turint skystą branduolį, tik menku lukštu pridengtą. Kai kurie moksli- 
ninkai taip — rods, kiek kitokiu pavidalu — mano dar ir šiandien. 

Geologiniams sluogsniams tyrinėti arba Žemės lobių beieškant buvo 
nekartą gręžiami gilūs šuliniai. Giliausias gręžinys 2300 metrų. Palyginus 
su Žemės spinduliu (6400 km) tai yra lyg adatos dūris į metro didumo 
kamuolį. Nežiūrint tokio gylio menkumo, jis buvo pakankamas patirt, kad 
Zemės temperatūra kas 18,4 metrų pakyla 10 Farenheito (10 Celsiaus = ?/5 Fa- 
renheito). Ar temperatūros kilimas gilyn eina ir toliau tąja pačia proporcija, 
dar nepatirta. Ugnikalniai šią pažiūrą lyg ir patvirtintų. Iš kai kurių reiški- 
nių spėjama, kad 70 km gilumoj esama skysto sluogsnio. Temperatūros 
kilimo patyrimas rodytų, kad temperatūra tame gyly turėtų siekti apie 
42009F = 23309C. Lavos temperatūra yra maždaug tokia pat. 

Dauguma kontinentų (žemynų) yra susidarę iš lengvesniųjų uolenų — 
kaip granito. Jūrių dugnas ir vulkaninės kilmės uolenos — dažniausia iš sun- 
kaus bazalto. Vidutinių kontinentų granitas guli visuomet viršum bazalto 
sluogsnių. Šioks pasidalinimas galėjo įvykti Žemės formacijos laikais, kada 
ir granitas, ir bazaltas buvo skysti ir pasiskirstė vien savo lyginamuoju 
svoriu. Tat ir žemynai, ir vandenynaj lyg plūduriuoja ant bazaltinio okeano. 

Pigu suprasti, kad Žemės paviršius su tokiu fundamentu (pamatu) 
yra gan nepastovus. Tai šen, tai ten gali atsiverti ugnikalnio plyšys arba 
šiaip kas. Raudonosios Jūrės yra užpildę vieną tokių plyšių. Kas iš geogra- 
fijos prisimena Kolarado žemėvaizdį, kas buvo Glacier-Nationalparke, tas 
daug ką šiuo atveju galį papasakoti. Glacier-Nationalparke, antai, vienoj 
gražiausių vietų matyt visa eilė uolų su fantastiškiausiomis formomis. Siandien 
žinoma, kad jos gulėjo kokius 8 km. toliau į rytus ir buvo priešistorinio 
laikų ežero dugnas. Vėliau gamtos katastrofomis jos tapo iškeltos ir nu- 
stumtos į dabartinę vietą. Pakilimai ir nusileidimai aiškiai matomi uolų pa- 
viršiuje. Gamtos katastrofos vyko ne tik praeity, bet vyksta ir dabar. Pav., 
Belgijos, Olandijos, dalimi ir Anglijos krantų smukimas, o Grenlando kilimas. 
Palyginant su žmogaus amžiu, tos deformacijos vyksta labai lėtai, bet pa- 
kankamai greitai, kad per 1000 metų pakeistų ištisų kontinentų išvaizdą *. 
Kaip matom, netrūksta įrodymų Žemės paviršių esant nepastovų; O vis 
dėlto ne visi mokslininkai sutinka, kad Žemės branduolys yra skystas. 

Mat, eksperimentais patirta, kad dauguma uolenų, iš kurių sudaryti 
kontinentų griaučiai, dideliame spaudime palieka kietos ir aukščiausioj 
temperatūroj. 


1 Svarbiausi gręžiniai į Žemės gelmes (taip pat ir Lietuvoje) plačiau aprašyti 
„Kosmo“ 1927 m. 338—340 pusl. Red. : 

2 Žemės katastrofų šiais laikais yra ir daug staigesnių. Antai, ryšium su Žemės 
drebėjimu, ištikusiu Japoniją 1923 m., vienoj vietoj įgrimzdo Japonijos jūrių plotas didumo 
700 kvdr. km, o šalia iškilo 240 kv. km plotas (Smulkiau apie tai skaityk „Kosmos“ 1926,423). Red. 

Ugnikalnių lavos skystumui išaiškint nėra būtina prileist esant Žemėj 
nuolatinio skysto sluogsnio. Jis gali atsirasti tik ten ir tik tuomet, kur ir kuo- 
met spaudimas sumažėja, o temperatūra yra pakankamai aukšta, kad uolos 
suskystėtų. Spaudimui padidėjus, jos gali vėl pavirst į kietą kūną. 

Paskutinio dešimtmečio patyrimai rodo, kad Žemės vidaus šilima eina 
iš radioaktivių metalų, arba, tiksliau pasakant, iš mineralų. Įsivaizdinkim 
šių mineralų koncentraciją, ir turėsime tikrą požemių metalurgijos krosnį. 

Lordas Kelvin'as taip pat buvo griežtai priešingas skysto Žemės 
branduolio hipotezei. Jo manymu, Žemė su tokiu branduoliu negalėtų suktis. 
Jo puikiausias šiuo klausimu eksperimentas, tai sukimas ant ašelės skystai 
ir kietai išvirto kiaušinio. 3 

Be to, Kelvinas iškėlė klausimą apie Saulės ir Mėnulio veikimą Žemės 
paviršiui. Jo manymu, jei Žemės branduolys yra skystas, tai ir jos kietame 
lukšte, taip kaip ir vandeny, ir paviršiuj turėtų reikštis potvyniai bei atoslū- 
giai. Šiam poveikiui patirti Michelson'as ir Gale'is įkasė į žemę 500 
metrų ilgio stiklinį vamzdį ir pripylė jį vandens. Iš vandens paviršiaus kil- 
nojimosi jiedu sprendė apie Žėmės pasidavimą potvyniams bei atoslūgiams. 
Pasirodė, kad vandeus paviršiaus pakilimas turi tik ? į„ to dydžio, kokis. 
turėtų būt, jei Žemės branduolys būtų skystas. 

"Toliau. Kontinentų vidutinis lyginamasai svoris yra 5 kartus didęsnis 
kaip vandens, o jų uoluotas paviršius yra tik 3 kartus sunkesnis. Siam 
skirtumui išaiškint prileidžiama, kad kontinentų vidus nuo milžiniško viršu- 
tinių Žemės sluogsnių spaudimo yra pasiekęs maždaug geležies kietumo. 
Spaudimo poveikį vaizduoja paprastas reiškinys: parafinas, spaudžiamas vie- 
nos atmosteros spaudimu, suskystėja jau gana žemoj temperatūroj. O toj 
pačioj temperatūroj pakėlus spaudimą ligi 30000 atmosterų, galėsime juomi 
gręžti plieną. 5 2 

Kitas įrodymas yra Žemės drebėjimo bangų plitimas. Žemės drebė- 
jimas yra pusiausviros jėgų netekimas jos kevale. Nuo labai didelio spau- 
dimo Žemės sluogsniai darosi elastingi (tamprūs) ir tuo būdu pusiausvirą 
palaiko tik ligi tam tikro, vad. kritiško spaudimo. Jį perviršijus, medžiaga 
subyra ir skverbiasi mažiausio pasipriešinimo kryptimi. Atsiveria ugni- 
kalniai, Žemė skyla, plyšių krantai kyla aukštyn ir ligi tol buvusioj lygioj 
vietoj gali atsirasti visa kalnų virtinė. Toks ar panašus pusiausviros suiri- 
mas bet kuriame Žemės punkte sukelia elastines bangas — ir išilginės, ir 
skersines. Jos plečiasi dideliu greitumu į visas šalis ir seismografai (tam 
tikri įtaisymai Žemės drebėjimui žymėti) užrašo jų kryptį, dydį ir greitį. 

Iš fizikos žinoma, kad bangos greitumas auga proporcingai (kūno) 
mediumo (medžiagos) kietumui. Iš seismografų užrašų žinome, kad bangų 
greitumas auga einant bangai gilyn į Žemę. Be to, užrašytos bangos 
dažniausiai yra skersinio (transversinio) pobūdžio. (O šiokios bangos ple- 
čiasi tik elastingame mediume. Pav., molinis varpas niekuomet neskambės, 
nes molis netur elastingumo. 

Elastingi yra tik dujos ir kietieji kūnai. Kadangi Žemės branduolys yra 
elasti1gas, tai, vadinasi, jis yra kietas. Bangų greičio daviniai leidžia spręst 
ji turint plieno kietumą. 


Danskas 30. I. 29. Andrius Lepšys. 


Žemės rutulio suskirstymas (sferos) 


pagal E. Suess'ą (+ 192!) ir E. Wiechertą (+ 1928)“ 
(Aukščiau įdėtam straipsniui pavaizduoti). 


Viršutinę plutos zoną, kuri, ne- 
skaitant vandens ir grimzlinių uolenų, 
daugiausia sifsidėjus iš eruptivinių (vul“ 
kaninių) uolenų, o šios daugumoj iš 
silikio (Si) ir aluminio (Al), jie pavadina 
„Sal“. Specifinis šių masių svoris svy- 2 
ruoja tarp 1 (vanduo) ir 3. A 

Giliau einanti antroji, sunkesniųjų T 
—gabro, diorito, diabazo ir p.—uolenų 
zona, pavadinta „Sima“. Jų medžiagos 
specifinis svoris nuo 2,8 iki 4. 

Dar giliau, jau einant į patį bran- 
duolį, skiriama dvejetas zonų —,„Crofe- 
sima“ ir „Nifesima“, kurių dviejų spe- 
cifinis svoris galįs siekti 4—6. 

Pagaliau, jau patsai sunkusis 
branduolys „Nife“ esąs susidaręs iš 
grynųjų metalų, didumoj iš nikelio (Ni) 
ir geležies (Fe), be kurių dar ten galį 
būti ir kitų sunkiųjų metalų, kaip, antai 
platinos, iridžio, aukso, teluro ir kitų. 
Visa ši branduolio sritis todėl vadinama 
barysfera (— sunkioji sfera). 

Plačiau apie visa tai rašyta „Kosme“ šiais atvejais: „Iš fizinės geologijos“ (1920-— 
21, 65—70). „Žemės vidaus sudėtis, temperatura ir stov's“ (1924, 47—56); „Žemės plutos 
medžiaginė sudėtis“ (t. p. 143—152); „Žemės sudarymas pagal šių dienų mokslą“ (1926, 
84—88); „Evolucija ir revolucija Žemės plutos istcrijoj“ (t. p. 289—205); žiūr. apie tai dar 
1926, 423 ir 1924, 245ir t. (apie Cuvier'o katastrofizmą ir Lyelio uniformitarionizmą).- 
O kaip įvedimas į visas šia problemas geriausiai gali patarnauti A. Sach'o straipsnis: 
„Žemės padarai ir jų tiriamieji mokslai“ Kosmos 1927, 168—172 pusl. Red. 

Kam žmogus turi dvi aki? 
(Šiek tiek naudotasi E. Ma ch'o populariomis paskaitomis !). 


Daugelis tur būt skaitė žinomus fantastiškus Juliaus Verne'o ro- 
manus ir ne vienas tur būt atsimena jo mėgiamus vienakius ciklopus *. 
Vernas pagailėjo jiems dviejų akių, kad įdomesnis išeitų jo romanas. Ar 
nuskriaudė jis tas nebuvėlės būtybes? Visai neaišku. Daugelis, o gal ir 
visi yra bandę primerkt tai vieną, tai kitą akį, ir patyrė, jog ir viena akim. 
galima tą pat regėt, kaip ir dviem. 

Tat kam galų gale žraogui dvi aki? Vernas gal ir gerai padarė, duodamas 
savo ciklopams tik po vieną akį? Yra vabalų (vorai), kurie turi po keletą 
akių, o paukščiai, nors turi ir dvi aki, bet jiedvi taip atskirti, jog daiktųs- 
"jie gali matyt tik viena akimi. O tuo tarpu ir voras musę gerai nustveria, ir 


* E. Wiechert'o nuopelnus Žemės drebėjimo mokslui netrukus plačiau paminės 
„Kosme“ jo mokinys Dr. A. Juška. Red. 

1 E. Mach, Populšr-wissenschaftliche Vorlesungen. 1923. Leipzig, Barth. 

* Irsenovės mituose kalbama apie tokius vienakius, iš kur eina ir žodis „ciklopas“. Red. 

paukštis mato ne blogiau, kaip žmogus. Išeitų, lyg kad žmogui antroji akis 
gali būti visai nereikalinga arba reikalinga tik tam, kad, vieną išsidūrus, liktų 
dar antroji... 

O vis dėlto yra netaip.  Regėjimas, tiesa, priklauso nuo vidujinės akių 
sudėties, akių gebėjimo prisitaikyt prie patirties suteiktų žinių (perspektiva) 
ir todėl 8 akys kartais gali regėt ne geriau kaip viena; bet gyvenant žmo- 
gui šioje Žemėje ir turint tokias akis, kokios jos dabar yra, tikrai yra didelė 
skriauda pasilikt su viena akim. Žmogus ciklopas būtų labai nuskriaustas; 
jis ne tik blogiau matytų aplinkinę gamtą, bet ir atstumą suvokdamas būtų 
panašus į vaiką, kuris tiesia rankutę į daiktą, esantį 10 metrų atstu. Tiesa, 
voras ir paukščiai mato aštuoniomis ar viena akimi, bet apie tai, kaip jie mato 
aplinkinę gamtą, mes nieko nežinome. Jų gamtos vaizdai ir mūsų vaizdai 
yra gal visai skirtingi. Jei mes iš prigimties teturėtume vieną akį, gal ir 
labai gerai matytume, bet tur būt matytume ne tą patį, ką dviem akim matome. 

Taip man čia kalbant, daugelis skaitytojų gal skeptiškai nusišypsos 
ir, primerkę vieną akį, atsakys: „O vis tik matau lygiai taip pat, kaip ir 
dviem akim“. — Gerai, sutinku; ir aš tą pat matau; o vis tik noriu pakal- 
bėt apie tai, kad žmogys dviem akim mato daugiau, negu viena. 

Kiekvienas turėjo progos žiūrėt į toli augantį mišką ir iš jo išsikįšu- 
sias aukščiausių medžių viršūnes; daugelis matė iš tolo miesto bokštus. 
Aš čia nekalbėsiu apie tų vaizdų gražumą, man svarbiau jų atstumas. Šis 
atstumas iš tolo kaip tik sunku nuspėt. Pažvelgus atrodo, kad beveik visos 
medžių viršūnės ir visi miesto bokštai yra lygiai atstu nuo mūsų, nors aiškiai 
žinome, jog taip nėra. Įsistebėkime dvi tolimas medžių viršūnes, kurios 
atrodo stovinčios visai greta ir padarykime šiokį bandymą: žiūrėdami į abi 
medžių viršūnes paeikime kelias dešimtis žingsnių į dešinę ar į kairę pusę. 
Pamatysime gana keistą reiškinį: viena medžio viršūnė pradės su mumis eiti 
kartu, o kita slinks atgal. Einanti su mumis medžio viršūnė yra tolymesnioji. 
Ir visai teisingai. Paimkime du tašku A ir B, kuriuodu atstotų medžių vir- 
šūnes, ir paženkime keletą žingsnių pirmyn, t. y. nuo taško C ligi D. Iš taško 
C mes matėme medžių viršūnes A ir B atstume A B;, > pažengus mums | 

ligi taško D, kaip matyt iš braižinio, šis atstumas padidėjo ligi A B;. Jei 
mums keičiant padėtį atstumas tarp medžių darėsi didesnis, tai, suprantama, 
jog turėjo atrodyt, kad medžiai iš savo vietos pasislinko ir viršūnė B ke- 
liavo iš taško B1 į tašką B,, 1. y. lygiai tąja pačia kryptimi, kuria ir mes 
ėjome. Dabar aišku, kodėl slenkanti su mumis medžio viršūnė yra tolime- 
snioji, o atsiliekanti — artimesnioji. Šį reiškinį labai gražiai galima stebėt 
važiuojant traukiniu ir žiūrint į mėnulį; mėnulis dideliu greitumu lekia trau- 
kinio judėjimo kryptimi, nes jis iš tikrųjų yra gerokai toliau, negu gretimi 
medžiai ir telegrafo stulpai. 

Iš to, kas čia pasakyta, reikia daryt išvedimas, jog pakeisdami savo 
vietą nuo C ligi D mes galėjom nuspręst, kuris daiktas stovi toliau, kuris 
arčiau nuo mūsų. (Gerbiamieji skaitytojai jau nekantraudami paklaus: bet 
ką tat turi bendra su akimis? Sioks klausimas ne vietoje. Nesgi mūsų 
akių ar ne dvi ir ar nėra jiedvi nosies didumu atskirti nuo viena kitos? 
Tai ir yra du stebėtoju taškuose C ir D, kuriuodu mato daiktus įvairiose 
vietose ir todėl geriau gali nuspręst jų atstumą. Bet akys nuo viena kitos 
štovi nedideliam atstume, todėl apie tolimųjų daiktų vietą, mes ir sprendžiame 
daug blogiau negu artimųjų. Iš tikrųjų, stebėtojo vietai nedaug pasikeitus, 
nedaug pasikeičia 17 atstumas A Bi. Zinoma, atstumą suvokti padeda mums 
ne vien dviejų akių įvairi padėtis, bet dar ir kasdienis įpratimas. Kasdieniame 
gyvenime lygindami įvairių daiktų vietą ir paskiau patikrindami jų atstumą, 
mes ir neįšsisąmonindami padedame susidaryt atstumo sąvokoms. Didelės 
svarbos atstumui pažint dar turi nevienodas akies judinamų muskulų (raumenų) * 
įtempimas. Į daiktus, kurie yra toli, mes žiūrime abiem akim bemaž tiesiai, 
tuo tarpu į daiktus, esančius arčiau, mums tenka labiau pasukt akis vieną 
į kitą ir tuo būdu labiau įtempti muskulus, kurie suka akį į vidų. Įtempimo 
dydis įgalina mus ir to neįsisąmoninant spręst apie atstųmus. Dabar mes 
matom, jog dvi aki geriau įgalina susivokti atstume, negų viena. Pabandy- 
kime užmerkti vieną akį ir paėmę virbą taikykime į pakabintą nedidelę rinkę. 
Žiūrėdami viena akimi pataikysime daug blogiau, negu dviem. 

Bet ne vien daiktų atstumui suvokti dvi aki padeda geriau, negu viena; 
daiktų formos (pavidalo) pažinimas yra taip pat dviejų akių nuopelnas. 
Paimkim kokį nedidelį daiktą ir pastatykime jį priešais ant stalo. Atydžiai 
- stebėdami ir primerkdami tai vieną tai kitą akį, mes patirsime, kad kairiąja 
ir dešiniąja akimi tą patį daiktą matome įvairiai, t. y. dešiniąja akimi matome 
daugiau dešinįjį to daikto šoną, o kairiąją — daugiau kairįjį. Jei nupieštume 
daiktą atskirai taip, kaip jį matome kairiąja akimi, ir paskui taip, kaip jį 
matome dešiniąja, ir pažvelgtume kairiąja akimi tik į kairįjį piešinį, o deši- 
niąja tik į dešinįjį, tai pamatytume iškilų kūną arba, kitaip sakant, pamaty- 
tume kūno formą. Wheatstone'as 1838 m. ir sugalvojo tokį aparatą, 
vadinamą stereoskopu. Jei nufotografuotume miestą iš dviejų netolimų pa- 
dėčių, t. y. nufotografuotume taip, lyg jį matytume kairiąja ir dešiniąja akimi, 
tai paskiau, pažvelgę į jį per stereoskopą, vaizde matytume namus ir daiktus 
lyg netolimus skulptūros dirbinius (reljefiniai vaizdai). 

Iš šio dviejų akių pritaikinimo matyt, jog ir šiuo atveju dvi aki nau- 
dingiau turėt, negu viena. Negalima neigt, jog ir formai pažint daug duoda 
kasdienis įpratimas. Kiekvienas juk žino, kaip trūkstančią tigūros dalį 
vaizduotė puikiai papildo ir net jaučia, kaip trūkstamoji dalis turi atrodyt. 
Įgudimas, akies išlavinimas, jos prisitaikinimas aplinkumai, tai didžiuliai daiktų 
regėjimo veiksniai, kurių niekuomet negalima užmiršt. Akies pažangos ir 
prisitaikinimo pavyzdžių galimą rast kiek nori. 

Daugeliui gal atrodo, jog vadinamosios perspektivos supratimas yra 
žmogui įgimtas dalykas; o iš tikrųjų tai yra tik vėlesniais laikais žmoguje 
išsidirbęs supratimas. Senovės egiptiečių visai nenusimanyta dėl perspekti- 
vos, kaip dėl jos nenusivokia ir maži vaikai. Egiptiečiai, antai, be faraonų 
(savųjų valdovų), visus kitus paveiksle esančius žmones piešdavo vienodo 
didumo ir visus daiktus atvaizduodavo kaip esančius vienoje plokštumoje. 

Sakysim, nupiešt faraono puotą būdavo nemenkas darbas; visi valgiai pie- 
šinyje stovėdavo sukrauti ant vienas kito: ant stalo duona; ant duonos mėsa, 
ant mėsos vaisiai ir t.t. Egiptiečiui perspektivoje nupiešti vaizdai tur būt 
būtų atrodę taip keistai, kaip keistai atrodo mums daiktai piešti be perspek- 
tivos. — Ir romėn : dar blogai nusivokta dėl perspektivos: protilio tigūrai jie 
dažnai įdėdavo kojas en face. Siandien mes jau puikiai supran- 
C tame perspektivą, jį mums atrodo kaip ir įgimta; bet gal 
pakaks šio vieno pavyzdžio, kad parodytume, kaip pui- 
| kiai moka mūsų akys prisitaikint ir surišt perspektivą su 
| daiktų forma. Imkim štai strėlės (vilyčios) piešinį ir, ties 
| | tašku A uždėdami popierį, atskirkime strėlę nuo jos plun- 
* ksnos. Stebėdami plunksną C, mes matome, jog tat yra ne 
kas kita, kaip sulenktas popierio lapas. Sis popierio lapas 
A atrodys sulenktas kampu į vidų ar į viršų, pagal tai, kaip 
mes norėsime jį matyti. Patarčiau tik atydžiai įsižiūrėti. Pri- 
dėkime dabar strėlę D ir sulenktas popierio lapas taps strėlės 
plunksna. Nuostabiu būdu ši plunksna atrodys esanti vienoje 
plokštumoje ir sulenkimas visai išnyks. Kaip gražiai moka 
prisitaikint mūsų akis prie daiktų! 
Jei skaitytojai ir dabar paklaustų, kam žmogus turi 
dvi aki, tai aš atsakyčiau žinomo fiziko ir tilosoto E. 
Mach'o žodžiais: „Tam, kad jis gerai įsižiūrėtų į gamtą, 
Y D kad jis mokytųsi suprasti, jog jis pats su savo teisingo- 
mis ir neteisingomis pažiūromis, su savo haute potitigue 
(aukštąja politika) yra tik gamtos reiškinio praeinanti dalis, 
kad jis, Metistofelio žodžiais tariant, yra tik dalis dalies ir todėl visai 
nepamatuota: 
„Wenn sich der Mensch, die kleine Narrenwelt, 
Gewohnlich fūr ein Ganzes halt“. 
(Jei žmogus, būdamas mažas durnelis, paprastai save laiko esantį pilnatimi). 
Kaunas, Universitetas. Dr. A. Puodžiulynas. 


Spaudos paklaidos atitaisymas. 
„Gamtos Draugo“ 1-me n-ry įdėtojo mano straipsnelio pabaigoj (5-jo puslapio 
priešpaskutinėj eilutėj) pasakyta: „nusilenkime... protingajai... gamtai“, o turi būti: 
„nusilenkinie... po ezingajai... gamtai“. "Aleeo70) 


Pasninkas šių dienų sveikatos mokslo atžvilgiu. 
Pagal Prof. Dr. W. Arnoldžio straipsnį *. 


Jau nuo seno patirta, kad tūlam ligoniui yra naudinga gausiai priimti 
maisto. Beveik iš tokios pat senovės eina ir — religiniais įstatymais paremti — 
įsakymai kai kuomet maisto priėmimą sumažint arba net ir visai sustabdyt. 


* Nesiginame, kad šį straipsnelį dedame į „Kosmą“ tyčia šį gavėnios mėnesį; betgi 
turime pasiaiškinti, kad jis paimtas ne iš kokio „tretininkiško“ laikraštuko, bet iš visai mo- 
derno gamtos ir technikos mokslo pažangos savaitraščio „Die Umschau“ 1928 m. 105—106 p. 
(Das Fasten. Von Prof. Dr. Walter Arnoldi). Ir straipsnio autorius, kaip matyt iš kai 
kurių jo posakių, taip pat nėra koks didelis religijos simpatikas. Dėl visa to šį straipsnelį 
randame esant itin įdomų ir aktualų. Red. 

Senovės tautų dvasininkai labai gerai žinojo ypačiai per daug gausingai pri- 
imto maisto poveikį dvasiai ir sielai. Kaip Indijoj, taip ir Palestinoj kiekvie- 
nas, kuris pasijusdavo esąs pašauktas būti religiniu ir dvasiniu liaudies va- 
dovu, turėdavo pirmiausia per daugel savaičių marintis, idant pirmiau nu- 
skaidrintų savo kūną, o paskui ir savo sielą. Mėsos draudimas penktadienį 
katalikams daromas taip pat ne vien tik grynai religiniais motivais, bet drauge 
kad sudarytų palankias apystovas vidujiniam susikaupimui ir stabdytų nuo- 
latinį pasinėrimą į kūninius smagurius su visais jų padariniais. 

Jau senovės laikais būdavo rekomenduojama pasninkaut sveikiems ir 
kai kuriems ligoniams. Kyla klausimas, kada ligoniui yra sveikiau 
priimt gausiai maisto, o kada pasninkaut? Ar šiokiir panašūs parėdymai, 
sakysim, keičiasi pagal madą, ar juos šiandien galima daiktingai pagrįst ir 
nustatyt jų pritaikymo sritį? 

Mes čia teliesime pasninkavimą, tačiau iš anksto pastebėsime, jog 
moksliškas pagrindimas tokių, rodosi, itin visai nepainių problemų, kaip 
maisto tvarka sveikam žmogui ir ligoniui, dar reikalingas rūpestingiausio 
apdirbimo. Tuo tarpu tik bandymuose su gyvuliais tėra galima stebėjimus 
"apie tam tikro maitinimo poveikį išplėst ne tik atskiram individui, bet ir 
daugeliui jo kartų (generacijų). O tatai ir yra būtina žinot, jei norima pa- 
daryt tikrai galutiną nuosprendį, nes sunkūs nusižengimai mitybai savo 
žalingu poveikiu gali atsiliepti net vaikams ir vaikų vaikams. Nes gi mes 
iš bandymų su gyvuliais žinome, kad, pav., pirmoji generacija, maitinama 
nepakankamai geležingų maistu, dar, palyginamai, gerai laikosi, tuo tarpu 
antroji, o dar daugiai trečioji jau arba ateina pasaulin nebetinkama gyvent, 
„arba suskursta. Todėl, jei kas domisi savo tautos kilimu aukštyn, turi už- 
siimdinėt ne tik rasės mokslu, tinkama atranka ir panašiais dalykais. Daug 
artimesni bei geriau pasiekiami ir, kaip man rodosi, vaisingesni yra siekimai, 
kad būtų daugiau, kaip iki šiol, rūpinamasi visu gyvenimo būdu, kuri, būtent, 
ir yra pirmoji reikšmė žodžio „dietetika“. 

Vienas dietetinių paveikimų, ir berods vienas stipriausių, yra 
pasninkavimas.  Pasninkavimas anaiptol nėra tas pat, kas yra badavimas; 
badavimas gali pranykt net po keleto pasninko dienų. Apie vyksmus, kurie 
pasninkavimui suteikia gydomosios galios mes dar labai maža ką žinome. 
Galimus dabar apie tai išsidirbt šokius tokius įvaizdus, vėliau dar reikės pa- 
keist arba papildyt, kai tik moksliniai tyrinėjimai bus pažengę pirmyn. 

Kai mes priimame savęsp maisto, tai tik mažiausia jo dalis tuoj su- 
vartojama raumenų darbo įėgai teikti arba kitų organų veikimui. Didžiau- 
sioji maisto dalis paguldoma į tam tikrus atsarginius sandėlius. 
Visi maisto reikmens daugeriopai pasikeičia cheminiu ir fizikiniu atžvilgiais 
iki jie pereina iš žarnų į kraują ir limfą, o iš ten į tuos atsarginiųs sandėlius, 
idant iš jų, prireikus, galėtų būt vėl pašaukti į kraują, o iš jo į organų 
celes. Organų celėse tuomet įvyksta vėl svarbių pasikeitimų. Iš įvairių 
įvairiausių maisto reikmenų jau žarnose padaroma gana vienodos rūšies 
maisto medžiaga. Pagal savo ypatingus uždavinius, paskui iš tos medžia- 
gos kepenų celė pagamina tulžį, inkstų celė — šlapalą, skilvio celė — dru- 
skarūgštę ir tt. Medžiagos apykaitos likučius, arba galinius produktus, 
paskiau limfa ir kraujas iš celių nugabena į išskyrimo vietas — plaučius, 
įnkstus, žarnas, odą ir pagaliau visai išmeta iš kūno.  Chemiški ir fizikiški 

medžiagos pasikeitimai nuolatos kaitaliojasi su medžiagos judėjimo vyksmais. 
Abejus drauge reikėtų pavadint žmogaus kūno medžiagos ūkiu. Be medžiagų, 
suteikiančių jėgos, mes dar reikalingi atpildomųjų medžiagų, būtent, baltimų. 

Pasninkavimas (kūno medžiagos ūky) sukelia kai kurių pakeitimų. 
Pirmiausia, negaunant maisto, atkrinta maisto reikmenų prirengiamasi apdir- 
bimas. Atsarginiai sandėliai išsituština, medžiagos apsikeitimai 
sumažėja ir visiems organams, kaip pav., skilviui, kepenims, pilvo 
seilių liaukoms ir k., dirbantiems kino medžiagų apsikeitimui, tenka atlikt 
daug mažiau darbo; tuo būdu jie yra taupomi ir gali bent kartą tinkamai 
pasilsėt.: Medžiagoms apsikeičiant, galiniai produktai atsiranda ne tuojau, 
bet kelias prie jų eina per dauge! stočių, o šios stotys būdinamos vadina- 
mųjų medžiagos apsikeitimo tarpinių produktų kilimu. Spėjama, kad kai 
kurie asmens turi sunkenybių medžiagos sudirbimą atlikt iki tikrų galinių 
produktų ir, toliau, kad ne visiškai sudirbti tarpiniai produktai gali sukelt 
kenksmingų veiksmų. Tat pasninkaujant ir tokių tarpinių produktų 
pasidarymas taip pat sumažėja. Drauge ir tie sumažėję medžiagos 
kiekiai, kurie būtini gyvybei palaikyt, yra pilniau sudirbami iki tikrojo ga- 
linio laipsnio, o paskui apsikeitimo likučius, arba šlakus, daug lengviau“ 
kūnui iš savęs išskirti, negu kad gali būt išskiriami tarpiniai produktai. 
Šie svarbūs vyksmai taip pat eina ir celėse bei audiniuose, nes ir čia vyksta 
medžiagos apsikeitimai.  Nugabent šlakus iš audinių į kraują jau labai pa- 
deda ir kartkartėmis praktikuojamo pasninko dienos. Taip, antai, tyrinėjimai 
kraujo baltimų apykaitoj parodė, kad pirmomis pasninko dienomis šių 
šlakų kai kuomet padidėja. Šiuo laiku ligonis gali pablogėt. Šiokiais atve- 
jais būdavo kalbama apie „grįžtamąjį apsinuodijimą“ (šis terminas, rods,- 
tolimas nuo mokyklinės medicinos). Buvo manoma, kad čia dabar į kraują 
- sugrįžo ir apnuodijimo reiškinių sukėlė „nuodai“, kurie prieš tai, taip pat 
ir po perilgo vaistų vartojimo, buvo nuėję į celes ir organus. Siam klau- 
simui nuspręsti dar reikalingi nepriekaištingi tyrinėjimai tiksliais metodais. 
Yra tikra, kad tūlam asmeniui pasninko pradžioj sakytieji baltimų šlakai pa- 
didėja. Iš kito šono mes žinome, kad šių medžiagų padidėjimas kraujuje 
dažnai eina gretimai su kai kuriais ligotumo reiškiniais. 

Kaip tiktai pasninkaujant organai pasilsi ir esti pašalinti su- 
silaikiusieji tarpiniai produktai, tai pasninko tikslas esti atsiektas. 
Tolimesnis valgio nepriėmimas yra nereikalingas ir galop susilpnintų tik 
jėgas, ir taip pat verstų kūną, kaip savo jėgų medžiagas, aikvot savo bran- 
giausią lobį — pačias baltimines dalis. Tatai dabar (pasninkui savo tikslą 
pasiekus) reikia ir vėl, pradžioj tik labai atsargiai, vėl pradėt kūnui duot 
maisto. 

Pasninkavimas sužadina išskiriamųjų (valomųjų) organų, taigi, plaučių, 
inkstų, žarnų ir odos veikimą. Bet kadangi visi toki medžiagos apsikeitimai, 
kurie teikia kūnui ir šilimos, pasninkaujant sumažėja iki minimumo, tai šiuo 
metu anaiptol nedera vartot šilimą atimančias šaltas tynes (maudimus) arba 
ką panašaus. Taip pat sielos susijaudinimų nugalėjimas stato aukštų reika- 
lavimų kūno medžiagos ūkiui — kaip aš galėjau įrodyt; todėl nuo to ligonį 
reikia nesilygstamai apsaugot. Ilgesnis pasninkas per keletą (iki šešeto!) 
savaičių, tūlam žmogui ir trumpas keleto dienų pasninkas, yra labai stiprios 
(eingreifende) priemonės, kurios, pav, palinkusiems į aptukimą su 

aptukusia širdimi visiškai neina sveikaton. Kitais atvejais var- | 
totinas ir pasninku gydymas, kaip, antai, nuo kaulaligės, nuo ėdamosios 
sukatos (besotis valgymas!), nuo perankstybo senėjimo; nuo grąsinančio 
stąbo, nuo kai kurių skilvio ir žarnų ligų, nuo galvos skaudėjimo, nuo kai 
kurių epilepsijos (nuomario) formų, nuo pavienių, ilgai tveriančių piktybinių 
užkratų sukeltų ligų, tačiau ne nųo tuberkulozės, ne nuo plaučių paruda- 
vimo ir p. Apie visas smulkmenas, kam toks gydymas tinkamas, kam ne, 
apie jo ilgį, būdą ir atlikimą turi nųspręst gydytojas. 

Rezultatai paskutiniame gale yra tie patys, vis viena, ar bus tiktai 
maistas sumažintas, kaip kad, pav.. rodo Schrott'o daviniai, ar jo 
bus visai nebeduodama, duodant pakankamai tik vandens. 

Kaip kiekvienas vaistais gydymas, taip ir pasninkavimas, kaip ir kiekvie- 
nas kitas gydymas dieta, turi būt svarstomas su aštria, ramia kritika, be 
fanatizmo ir remiantis ne tikėjimu, bet kiek galima didesniu žinojimu. 
Taip pat ir pasninkas gali būt ginklas saugotis nuo ligos reiškinių, bet tik 
tuomet, jei gerai žinoma, kiek tuo ginklu galima pasiekti ir gerai mokama 
jis vartoti. Pr. I, 

Įvairenybės. 


„Be juodųjų skruzdžių nėra kakao“ 
(„Zonder zwarte mieren geen caeao“). 

Toks parašas olandų ir vietine kalba padėtas ant lentos, pakabintos 
ties vartais į Siloewok'o Sawagan'o plantaciją Vidurinėj Javok Sis, pirmu 
pažiūrėjimu, keistas parašas štai kodėl čia atsirado. 

Kakao, ir taip pat kai kurių kitų vietos vaismedžių, piktas kenkėjas yra 
vad. akloji blakė (Helopeltis), kadangi ji sugraižo kakao vaisius. Cia pat 
kakao plantacijose dažnai pasitaiko „juodoji kakao skruzdė“ (Dolichoderus 
bitubervulatus), kuri betgi laikosi tik tuose medžiuose, kuriuose prisilaiko taip 
pat ir — augalams nežalinga — „baltoji kakao utėlė“ (Pseudocuceus erotonis); 
nes, matyt, jiedvi yra reikalingos viena kitos. Olandų tyrinėtojai J. C. van 
der Meer Mohr ir P. van der Goot įrodė, kad jei medyje randasi juo- 
dųjų kakao skruzdžių, tai aklosios blakės vaisiams nepakenkia. Mat, skruzdės, 
nors tiesiog tų blakių nepuola, bet, gal būt, šen ir ten bėginėdamos, kliudo 
joms ramiai čiulpti kakao vaisius. Todėl kalbamosios plantacijos savininkas 
rūpinasi skruzdes įgyvendint tuose medžiuose, kuriuose jų nėra, ir palaikyt 
jas tuose medžiuose, kuriuose jos jau gyvena. Kad skruzdės nepamestų 
jau gyvenamųjų kakao medžių, į juos vėl atgal gražinamos visos baltosios 
utėlės, kurios randamos ant nuskintų kakao vaisių. Be to, juodųjų skruzdžių 
kasmet dar pėrkama ir iš vietos gyventojų.  Skruzdės renkamos tuo būdu, 
kad ten, kame jų esama, prikabinėjami lizdai iš bananų lapų, kuriuose 
skruzdės mėgsta apšigyventi. Kalbamoji Siloewok'o plantacija, antai, už 
4 milionus tokių lizdų kas met išmoka 15—20000 guldenų (60— 80000 litų). 
Plantacijose vartojami lizdai iš kakao lapų, kurie yra tvirtesni. Pirktuosius 
lizdus pakabinus medžiuose, skruzdės tuoj persikėlia į kakao lizdus. Kad 
skruzdės geriau galėtų bėginėt iš vienų medžių į kitus, po medžius nu- 

karstoma bambukinių virvių. Be to, juodąją skruzdę dar reikia saugot nuo 
jos pikčiausio neprietelio — nuo kitos rūšies skruzdės. — Tai štai kuriuo 
būdu Javos juodosios skruzdės prisideda kakao derliui didinti. = Pr. D. 


Etnos lava mažiau žalinga negu kitų ugnikalnių. 


Praėjusių metų gale mes daug girdėjome apie Etnos ugnikalnio išsi- 
liejimą, bet nieko negirdėjome apie jos padarytus nuostolius dėl to, kad di- 
delių nuostolių ji nepadarė. Etnos išsiliejimas yra nepavojingas dėl to, 
kad jos lava plaukia labai lygiai ir palengva, be jokių eksplozijų, netaip 
kaip Vezuvijaus, kuris kai kada užlieja ištisus miestus, arba kaip Mont Pelė's 
ugnikalnis, kuris prieš dvejetą dešimčių metų sunaikino Martinigue'o salą. 
Etnos lava yra susidarius iš basalto uolų, kurios, būdamos ištirpusios, yra 
palyginamai skystos, taip jog dujos ir garai gali per ją lengvai pereiti. 
Tuo tarpu rūgščiosios lavos, kurios randamos kituose ugnikalniuose, yra 
tirštos ir tąsios, taip jog garai jose laikosi labai tvirtai, ir kai jie išsimuša, 
tai visuomet su didelėmis eksplozijomis. 


Ugnikalnis po vandeniu. 


Ramiajame vandenyne, tarp Fiji ir Tonga salų, atsirado ant vandens 
dideli plotai pumiso ir vulkaniškų pelenų, kurie rodo atsiradimą naujo po- 
vandeninio ugnikalnio. Manoma, jog čia ateity gali pasidaryti nauja sala. 
Toje vietoje vandenyno dugnas yra lygus, nuo 3000 iki 4000 metrų gilumo, 
bet labai veiklus žemės drebėjimo atžvilgiu, nes per pusaštuntų metų ten 
pastebėta ne mažiau, kaip dešimtis smarkių žemės drebėjimų. 


Medžiai auga be dirvožemio. 
Pietinės Kubos didžiajame Zapato pjaunyje įdomiai auga dideli medžiai 
"tokioje vietoje, kur visai nėra dirvožemio. Šis pjaunys, apie 900 ketv. kį- 
Įometrų pločio, visas išklotas kalkių uolomis, kuriose randasi vandens duobių. 
Jis tirštai apaugęs karštųjų kraštų medžiais; kai kurie jų yra keturių pėdų 
torumo. Medžiai pradeda augti uolų plyšiuose, skylėse, kur tik yra susi- 
arinkę pūvančių lapų. Šaknys eina uolų paviršiais maisto ieškodamos ir, ra- 


L "dusios kur plyšį, įauga ir juo beeidamos pasiekia žemės .giliai kur nors po 

karolių akmenimis. IP, 


Meteoritas Lietuvos padangėj? 


Šių metų vasario mėn. 9 d. apie 1 val. nakties Lietuvos šiauraryčių 
gyventojai (zarasiškiai ir k.) regėję sušvitus nepaprastą šviesą ir girdėję di- 
delį trenksmą ar užesį. Netrukus dienraščiuose pradėjo rodytis žinios, kad 
tenai nukritęs meteoritas. Buvo nurodoma net vieta, kur jis guli įsmegęs. 
Tačiau nepoilgam dienraščių žinios pradėjo viena kitai prieštaraut, ir pagaliau 
visai pasiliovė, nieko tikra nepasakiusios. Žinias apie šį reiškinį sistemingai 
renka Lietuvos Universiteto prof. K. Sleževičius. Jis keta gautaisiais 
rezultatais pasidalinti ir su „Kosmo“ skaitytojais artimiausiame numery. Tąja 
proga rengiamės ir plačiau pakalbėt apie šiokius retus ir nepaprastus 
gamtos reiškinius. Red. 


20-me amžiuje = 
negalime apsieiti be dienraščio. Savaitraščiai maža pasako, o tikėti gandams, 
spėliojimams, kaip buvo' prieš pora šimtų. metų, nejaugi gali 
Geriausias Lietuvos dienraštis yra 


«Rytas». 
„Rytą“ 1929 metais redaguoja Dr. Leonas Bistras | 

„Rytas“ rašo iš visur ir apie viską. Jis nėra pratęs pataikauti sveti- 
+1iems dievams. ir sako visiems teisybę į akis. 

„Ryto“ prėn. kaina: 1 mėn. — 5 lit, 3 mėn. — 15 lit, pusei metų — 
25 Kt, metams — 50 litų; Kaune, pristatant į namus — 1 mėn. — 6 Ht,, pusei 
metų — 31 lit, metams — 62 litai. > . : 

Adresas: Kaunas, Duonelaičio g. 24. Nr. 


Redakcijai atsiųstos knygos ir laikraščiai. Ž 

„Prof. V. Čepinskis, Termodinamika. Pirmoji fizinės chemijos 
dalis. 1028, 198 pusl. 80, (Švietimo: Ministerijos Knygų Leidimo Komisijos 
leidinys, 153 Nr.). 4 2 

Pirmas Dešimtmetis. 18 poetų. Redagavo Petras Kubilėvičius, 
Įvado žodį parašė Liudas Glra. Išleido Mikas Gudaitis. Kaunas, | 
1929 m. 264 pusl. mažo 80, 

Pulvis. Rapukus kaupiant. Apysaka. Mariampolė, 1929, 52 pust 
in 120, („Šaltinio“ knygynėlis Nr. 10). 3 

Mokykla ir Gyvenimas. Lietuvių Mokytojų Profesinės Sąjungos 


- laikraštis, skiriamas pėdagogijos, mokslo ir mokytojų profesijos reikalams. 


X metai 1920 m sausio m. 1 (66) Nr. 1—48 pusl. Turinys: J. Geniušas; 
Dramatizacija ir įscenavimas — mokymo auklėjimo priemonė. — Dr. A. 


"Ferriėr e, Evolucijos dėsniai ir naujausi auklėjimo uždaviniai. — S, Kai 


Latvijos mokytojų mėginama dirbti kompleksiniu metodu. — J. V. Mš, 
Pastabos dėl matematikų kongreso komisijos - suprojektuotos programos 
vidur. ir aukštesniajai mokyklai. — V. Ruzgas, Mokykla ir kopėracija. — 
Sm. V. Įdomi polemika, rezultatai dar įdomesni. — Švietimo. reikalai spau- 
doje, — 16-ji Latvijos Sao SLAEOS delegatų konferencija. Spaudiniai. 

Lietuvos Mokykla. agogikos laikraštis. Redaktorius Dr. KI, 
Ruginis. Leidėjas Liet Kat Mokytojų Sąjunga. 1 Nr. 1929 m.“ 
Sausio mėn: XII metai (1—40 pusl). — Turinys: jų Nemickas, Tobulė- 
kime, mokytojai-os, skaitydami ir rašydami apie pedagoginį darbą. P. Bu- 
tėnas, Paveikslai gimtąją kalbą mokant pradedamojoje makykloje. — - 
Į. Vaidevutis, Vaikų darbas kaime. — J. Janonis, Pedagoginės ekskur- 
sijos ir jų uždaviniai pradžios mokykloje. — Ign. Malinauskas, Ko iš 
mokytojo reikalaujama pamokų metu. — Pedagoginio „gyvenimo apžvalga: 
1) Pirmoji pedagogikos šavaitė; 2) Pasaulinis Auklėjimo Sąjungų Federacijos 
kongrėsas, 3) Naujos kaimo mokyklos Amerikos jungtinėse Valstybėse. 

2 Nr. 1929 m. (41—80 push. Turinys: |. Misevičius, Eksperi- 
mentas pedagogikoje. — J. Gvidys, Lietuvių švietimas praeityje. — J. Ja- 


. ““nonis, Pedagoginės ekskursijos ir ją uždaviniai pradžios mokykloje. — 
“ „Pedagoginio gyvenimo apžvalga. Liet. Kat. Mokytojų Sąjungos Prienų sky- 
“ tiaus veikimas. Mokytojų abstinenių pasitarimas. S 

DAR LAIKAS 
užsisakyti „Židinys“ 1929 metams, 
nes tais metais 


„ŽIDINYS“ 


/ Rketina būti dar didesnis, platesnis ir įvairesnis. 
S -— „Židinys“ 1929 metais: i 

“ a) nori daugiau duoti savos ir verstinės belestristikos; 
b) tęsti pradėtąsias lietuvių literatūros studijas, cha- 
rakteristikas, etiudus ir kritiškus straipsnius ir supažindinti 


savo skaitytojus sut žymiausiais pasauliniais dailiojo meno atstovais; - 
c) ieškoti priežasčių pokariniais laikais besire:škiančių 


įvairiose kultūrinio gyvenimo srityse krizių ir-nukrypimų 
ir mėginti juos sintetiškai išspręsti, ypačiai dailiojo merio, visuo- 
meninio bei valstybinio gyvenimo santvarkos, šių dienų civiliza- 
cijos ir kitas problemas; | 

d) sekti visą kultūriškąjį gyvenimą, kad kiekvienas svarbesnis 
mokslo, meno ar visuomenės gyvenimo įvykis rastų tinkamą 
atbalsį ir tinkamą įvertinimą žurnalo apžvalgoje; 

= €) recenzuoti naujausias lietuviškas ir svetimomis kalbomis 

y, 


gas. - 

ė) rašyti (doc. Dr. K. Pakštas) apie emigracijos problemą, 
Baltijos tautų kultūrinius, ekonominius ir politinius santykius su 
pasauliu, Baltijos respublikų sienas ir kėlius, tautybių santykius 


"jose, Baltijos respublikas seniau ir dabar, Baltijos pajūrio reikšmę, 


ir tt, (prof. Dr. 5t. Šalkauskis) apie ekonominį, socialinį, tautinį 


ir tarptautinį auklėjimą, (prof. L. Karsavinas) apie Eurazijos judė- 


jimą sąryšy su Rusijos kultūra, (Dr. A. Juška) apie atomus, 
žvaigždes ir erdvę ir tt. . 
Visus tuos darbus atlikti „Židiniui“ paketino visa eilė buvusiųjų 
ir naujų bendradarbių, žymiausių mūsų kultūros darbuotojų. 

„Židinio“ prenumeratos kaina: 
Lietuvoje (Vokietijoje, Latvijoje ir. Estijoje): met. 35 lt, 
pusmečiui — 20 lt. i 
Pradž. mokyklų mokytojams: met. 30 It, pusm. 15 lt. 
Atsiimantiems iš Adm-jos studentams ir moksl: met. 20 It, 
pusm. 10 lt. : š 
Išsirašantiems savo vardu: met. 25-lt., pusm. 15 It. 
Užsieny: metams 45 lt., pusmečiui 25 It - 
Adr.: „Židinys“ Kaunas, Laisvės Alėja 3. 

Telet. 26-76. 

Kaunas, „Šviesos“ spaustuvė, Jakšto gatvė, Nr. 2 Tel. Nr. 20-95. 

